വൈറ്റ് ടൈഗറില് ഉള്ളതും ശാന്താറാമില് ഇല്ലാത്തതുമായ ഇത് | Life Glint | The Clarity Portal\nHome » തുലാസ്സ് » പുസ്തകപ്പുര » വൈറ്റ് ടൈഗറില് ഉള്ളതും ശാന്താറാമില് ഇല്ലാത്തതുമായ ഇത്\nThu, 13-06-2013 02:15:00 PM ;\nമഹാവിഭ്രമന്മാർ അടക്കിവാഴുന്ന സാഹിത്യമെന്ന മഹാസാമ്രാജ്യത്തിലേക്ക് കടന്നുകളയാമെന്ന വ്യാമോഹമല്ല ഇതെഴുതാൻ പ്രേരണ. വർഷങ്ങള്‍ക്ക് മുൻപ് വായിച്ച രണ്ടു പുസ്തകങ്ങൾ, അവയിൽ പ്രതിപാദ്യമായ വിഷയങ്ങൾ, ഈയിടെ ചർച്ചയ്ക്ക് വിഷയീഭവിക്കുകയുണ്ടായി. അങ്ങനെ ഭവിച്ചപ്പൊൾ അതിനെ ക്രോഡീകരിച്ചിങ്ങനെയൊരു സിക്താരപർവം ചമച്ചേക്കാമെന്ന് നിരൂപിച്ചു . ആ നീരാണ് ഇനിയങ്ങോട്ടുള്ള ഉറവ.\nമുൻപേ പറഞ്ഞ രണ്ടു പുസ്തകങ്ങളും ആംഗലേയത്തിലാണ്. ആ ലേഖകന്മാരിൽ ഒരാൾ ഭാരത വംശജനും മറ്റെയാൾ വിദേശിയും. പുസ്തകങ്ങളില് ഒന്നാമൻ, ആസ്‌ത്രേലിയയിലെ കുപ്രസിദ്ധ ബാങ്ക് കവർച്ചക്കാരനും മയക്കുമരുന്നിനടിമയുമായിരുന്ന ഗ്രിഗറി ഡേവിഡ് റോബർട്ട്സ്, മുംബൈ പശ്ചാത്തലമാക്കിയെഴുതിയ ശാന്താറാം എന്ന നോവലാണ്. രണ്ടാമനാകട്ടെ, കർണാടക ബാങ്കിന്‍റെ മുൻ ചെയർമാൻ സൂര്യനാരായണൻ അഡിഗയുടെ കൊച്ചുമകന് അരവിന്ദ് അഡിഗയുടെ ദ വൈറ്റ് ടൈഗർ എന്ന നോവലും.\nഈ ഒന്നാമൻ-രണ്ടാമൻ ഭാവഭേദം പ്രത്യേകിച്ചെന്തെങ്കിലും മാനദണ്ഡമുപയോഗിച്ച് ചെയ്തതാണെന്നു ഭവാന്മാർ ധരിച്ചുവശായെങ്കിൽ അതു തികച്ചും അടിസ്ഥാന രഹിതമാണ്. സത്യമായും ഒരു മാനവും എനിക്ക് രണ്ടു നോവലുകള്‍ക്കുമിടയിൽ അനുമാനിക്കാൻ സാധിച്ചിട്ടില്ല. കുറച്ചു ദുഷ്ചിന്തകൾ ഒഴിച്ചാൽ.\nമുൻപേ പറഞ്ഞ ഗ്രിഗറി പ്രത്യേകിച്ചെന്തെങ്കിലും വിദ്യാഭ്യാസ യോഗ്യത നേടിയ ആളാണെന്നു എവിടെയും പരാമർശിച്ച് കാണപ്പെടുന്നില്ല. പത്രപ്രവർത്തകനായ അഡിഗയാവട്ടെ പത്താംക്ലാസ് പാസായതു ഒന്നാം റാങ്കിൽ. പിന്നീടദ്ദേഹത്തിന്‍റെ കുടുംബം ആസ്‌ത്രേലിയയിലേക്ക് കുടിയേറി. അഡിഗ ഇപ്പോള് താമസം മുംബൈയിലാണ്. ഇതിനിടെ ഓക്സ്ഫോര്‍ഡില് പോയി ധാരാളം വിദ്യ സമ്പാദിക്കുകയും ദ ടൈംസ് പത്രത്തിന്‍റെ കറസ്പോണ്ടന്റായി ജോലി ചെയ്യുകയും ചെയ്തു. ഇപ്പോൾ സ്വതന്ത്ര പത്രപ്രവർത്തനവും പുസ്തകമെഴുത്തും ഗ്രന്ഥപാരായണവും മാത്രം.\nരണ്ടുപേരുടെയും ഒത്തൊരുമ നോക്കുക. ജീവചരിത്രക്കുറിപ്പു വായിമ്പോൾ രണ്ടിലും ബാങ്ക് വരുന്നു. ആസ്‌ത്രേലിയ വരുന്നു. മുംബൈ വരുന്നു. എങ്ങിനെയാണിവ വന്നുചേരുന്നത് എന്നതിലെ വൈപരീത്യത്തോട് അല്പം ഇടത്തോട്ട് മുഖം ചെരിച്ചു നില കൊണ്ടാലും.\nബൽറാം ഹല്‍വായ് എന്നാണ് വൈറ്റ് ടൈഗറിലെ കഥാനായകന്‍റെ പേര്. അന്തയാൾ ആഗോളീകൃത ഇന്ത്യയിലെ അവർഗ്ഗ ക്ലിഷ്ടതകളുടെ പ്രതിനിധിയാണ്. ടിയാന്‍റെ ജീവിതമാണ് കറുത്ത ഹാസ്യത്തിന്‍റെ കടുത്ത നിറം ചാലിച്ച് അഡിഗ അവതരിപ്പിക്കുന്നത്. ശ്രമകരമായ ഈ കർമ്മം ആരുടെയൊക്കെയോ സംതൃപ്തിക്കിണങ്ങുമാറ് അദ്ദേഹം ചെയ്തുതീർക്കുകയും മാൻ ബുക്കർ പുരസ്‌ക്കാരത്തിന് അർഹമാകുകയും ചെയ്തു. മാത്രവുമല്ല ന്യൂയോർക്ക് ടൈംസ് ബെസ്റ്റ് സെല്ലർ ലിസ്റ്റില് വളരെ നാൾ നീക്കമില്ലാതെ പ്രശസ്തൻ കിടക്കുകയുമുണ്ടായി. രണ്ടു പുസ്തകങ്ങളുടെയും കഥാതന്തുക്കൾ തമ്മിൽ കാര്യമായ സാമ്യമൊന്നുമില്ല.\nജീവിത ക്ലേശങ്ങള് ഒരാളെക്കൊണ്ടു ചെയ്യിക്കാനിടയുണ്ടെന്ന് എഴുത്താളര്‍ക്ക് തോന്നിയ കാര്യങ്ങളാണ് രണ്ടു കൃതികളിലും പ്രതിപാദ്യമെന്ന് സാമാന്യേന പറയാമെന്നാണ് അവധൂതമതം. ഒരാൾ തന്‍റെ തൊഴിലുടമയെ വകവരുത്തി അയാളുടെ ധനവും മോഷ്ടിച്ച് പലായനം ചെയ്യുന്നു. പിന്നീട് തന്‍റെ ചെയ്തികളാൽ കുടുംബത്തിന് വന്നുപെട്ട ദുരവസ്ഥകള് അറിയാനിടയായിട്ടും അറിയാത്തതുപോലെ കഴിയുന്നു. ഏതുവിധേനയും തന്‍റെ നിലനില്‍പ്പ് ഊട്ടിയുറപ്പിക്കുക മാത്രമാണ് ബൽറാം ഹല്‍വായ് ചെയ്യുന്നത്. അങ്ങനെ ചെയ്യണമെന്ന് തത്പുരുഷനും ഗ്രന്ഥകാരനും തീരുമാനിച്ചിറങ്ങിയാൽ സാമാന്യജനം കൈയുംകെട്ടി നോക്കിനില്ക്കുക തന്നെ ചെയ്യും. പക്ഷെ പുസ്തകം വായിച്ചു വരവേയുള്ള ഒരു ഇത്, ഗട്ട് ഫീലിങ്ങ് എന്നൊക്കെയും ആംഗലേയത്തിൽ ഭാഷ്യം ചമയ്ക്കാം, അത് തികച്ചും ഋണഭരമാണ് വൈറ്റ് ടൈഗറിന്‍റെ കാര്യത്തിൽ. ഭാരതമെന്ന ദേശം തികച്ചും അക്രമാസക്തവുമന്ധകാരനിബിഡവുമാണെന്ന് നമുക്കനുഭവപ്പെടും. നന്മ ഒരു കണികപോലും അവശേഷിപ്പിക്കാതെ മാഞ്ഞുപോയിരിക്കുന്നു. സ്‌നേഹം, ആർദ്രത തുടങ്ങിയ വികാരങ്ങൾക്കൊന്നും ഇവിടെ സ്ഥാനമില്ല. ദാരിദ്ര്യവും, ജാത്യാവഗണനയും വകവെക്കാതെയാണ് ബൽറാം ഹല്‍വായ് എന്ന ഗ്രാമീണബാലൻ ദില്ലിയിലേക്ക് ഒരു പണക്കാരന്‍റെ ഡ്രൈവറായി കുടിയേറുന്നത്. അവിടെവെച്ച് ഭാരതത്തിന്‍റെ ഭരണ സിരാകേന്ദ്രങ്ങളിലെ അഴിമതിയും അസന്മാർഗ്ഗികതയും അയാൾ നേരിട്ടു കാണുന്നു. ഒരുനാൾ തന്‍റെ തൊഴിൽ ദാതാവ്, അശോകനെ കൊന്ന ശേഷം അയാളുടെ ധനവുമപഹരിച്ച് ബാംഗ്ളൂരിലേക്ക് പലായനം ചെയ്യുന്നു. ബാംഗ്ളൂരിൽ താനപഹരിച്ച പണമുപയോഗിച്ചയാൾ ടെക്‌നോളജി കമ്പനികളുടെ ട്രാൻസ്‌പോർട്ട് കോണ്‍ട്രാക്ടര് ആകുന്നു. അവിടെയും അഴിമതി തന്നെ. ബൈക്ക് യാത്രക്കാരനെ കൊന്ന തന്‍റെ ഡ്രൈവറെ അയാൾ പൊലീസിന് കൈമടക്കുകൊടുത്ത് രക്ഷിക്കുന്നുമുണ്ട്. ഗ്രന്ഥകാരൻ തന്‍റെ പുസ്തകം അവസാനിപ്പിക്കുന്നത് അശോകന്‍റെ കൊലപാതകം തന്‍റെ സ്വാതന്ത്ര്യത്തിന്‍റെ വിലയാണെന്ന് ബൽറാം പ്രഖ്യാപിക്കുന്നിടത്താണ്.\nകഥായാത്രയുടെ രാജപാതയിലുടനീളം ഈ പുസ്തകത്തിൽ നിന്നു ദുർഗന്ധം വമിക്കുന്നു. കടുത്ത ഹാസ്യമെന്ന് നിരൂപണ ലോകം വാഴ്ത്തുമ്പോഴും എവിടെയൊക്കെയോ പുസ്തകത്തിലെ ഭാരതീയരെല്ലാം തികഞ്ഞ അനാശാസ്യരും, ദാരിദ്ര്യ പേക്കോലങ്ങളും, അന്ത:സാരവിഹീനരുമാണെന്ന് വരുത്തിത്തീർക്കാൻ എഴുത്താൾ കിണഞ്ഞു പരിശ്രമിച്ചില്ലേ എന്നു ശങ്കിച്ച് പോകുന്നു.\nഇനി ബാങ്ക് കവർച്ചക്കാരനെഴുതിയ നോവൽ നോക്കാം. ആസ്‌ത്രേലിയയിൽ തടവിൽ കിടക്കവെ ജയിൽ ചാടി എങ്ങിനെയൊക്കെയോ ബോംബെയിൽ എത്തിയയാൾ. ഇവിടെ വന്നതിനു ശേഷമുള്ള തന്‍റെ അനുഭവങ്ങള് വിവരിക്കുകയാണ് ഗ്രിഗറി ഡേവിഡ് റോബർട്ട്സ്. ഇതു തന്‍റെ ജീവിതത്തിൽ നടന്ന കാര്യങ്ങൾ തന്നെയാണെന്ന് എഴുത്താൾ പറയുന്നു. ബോംബെയിൽ എത്തിയ ലിൻ അവിടെ തെരുവിൽ വെച്ച് പ്രഭാകരൻ എന്ന ഒരാളെ പരിചയപ്പെടുകയും അയാളെ തന്‍റെ ഗൈഡായി നിയമിക്കുകയും ചെയ്യുന്നു. പ്രഭാകരൻ ലിന്നിനെ ലിൻബാബ എന്നാണ് വിളിക്കുന്നത്. രണ്ടുപേരും ചേര്‍ന്ന് ഒരു ഘട്ടത്തിൽ പ്രഭാകരന്‍റെ ഗ്രാമം സന്ദർശിക്കുന്നു. പ്രഭാകരന്‍റെ അമ്മയാണ് കഥാനായകനു ശാന്താറാം എന്നപേർ ഇടുന്നത്. ഇവരുടെ മടക്കയാത്രയിൽ ലിൻ കൊള്ളയടിക്കപ്പെടുന്നു. തന്‍റെ ജംഗമങ്ങളെല്ലാം നഷ്ടപ്പെട്ട് കഥാനായകൻ ചേരിപ്രദേശത്തു താമസിക്കാൻ നിർബന്ധിതനാകുന്നു (താങ്കൾ ഈ ധാരാവീ ധാരാവീ എന്നു കേട്ടിട്ടില്ലെ!). നായകൻ കോളറയുടെ, കുഷ്ഠരോഗികളുടെ, അഗ്നിബാധയുടെ ഒക്കെ നടുവിലൂടെ കടന്നു പോകുന്നുണ്ട്. ഒരു ഘട്ടത്തിൽ മയക്കുമരുന്ന് കടത്തും, ആയുധവ്യാപാരവും ചാർജ് ചെയ്യപ്പെട്ട് ലിൻ ജയിലിൽ കിടക്കാനിടവരുന്നു. അവിടുത്തെ പൈശാചികമായ ജീവിതരീതികളും മറ്റും ഗ്രിഗറി വളരെ മനോഹരമായി വിവരിക്കുന്നു. ബൃഹത്തായ ഈ നോവലിന്‍റെ കഥാസാരം എഴുതാൻ തുനിഞ്ഞാൽ ഇന്നൊന്നും ഞാൻ ഓഫീസിൽ പോവുകയുണ്ടാവില്ല. ആയതിനാൽ നിർത്തി.\nഒരു കാര്യം പറയാതെവയ്യ. നേരത്തേ പറഞ്ഞതു പൊലെ വൈറ്റ് ടൈഗർ വായിമ്പോഴുണ്ടായിരുന്ന ഒരു ഇത് ശാന്താറാം വായിക്കുമ്പോൾ ഒരിക്കലും അനുഭവപ്പെട്ടിട്ടില്ല. സ്നേഹത്തിന്‍റെ നിറവാണെല്ലായിടത്തും. ചേരിയിലും മലം കെട്ടിനില്‍ക്കുന്ന ലോക്കപ്പ് മുറിയിലും കൊള്ളക്കാരുടെ താവളങ്ങളിലും, വേശ്യാതെരുവുകളിലും, ബുള്ളറ്റ് മൊട്ടോർസൈക്കിളിലും റസ്റ്റൊറന്റുകളിലുമൊക്കെ ഒരു നിലാവ് പോലെ പരക്കുന്ന ലാവണ്യം. ഒരുപക്ഷെ വായനാ പരിശീലനത്തിന്‍റെ അഭാവമാകാം ഈയുള്ളവനെക്കൊണ്ട് ഇങ്ങനെ ചിന്തിപ്പിക്കുന്നത്.\nഒരുകാര്യം പറഞ്ഞുവെക്കാൻ മാത്രമാണ് ഇത്രയൊക്കെ ഉറഞ്ഞുതുള്ളിയത്. ഒരാൾ എങ്ങനെ ഭാരതത്തെ കാണുന്നു എന്താണ് പ്രസക്തം. ഭാരതം എല്ലാർക്കും മുൻപിൽ ഒരുപോലെ വെളിവാക്കപ്പെടുന്നു. ഗ്രിഗറി പ്രഭാകരന്‍റെ ചിരിയിൽ ഇന്ത്യയുടെ നിതാന്ത പൈതൃകം ദർശ്ശിക്കാൻ ശ്രമിക്കുമ്പോൾ, അഡിഗ വെള്ള പൂശിയ വേശ്യാദേഹം വിവസ്ത്രമാക്കി ഇരുണ്ട വശം തിരിച്ചറിഞ്ഞു ജാത്യനാകുന്നു. തന്‍റെ പൈതൃകം വെള്ള പൂശപ്പെടുമ്പോൾ മാത്രം ശുദ്ധീകൃതമാകുന്നതാണെന്ന് എഴുത്താളന്‍റെ മനസ്സിൽ എവിടെയോ ആഴത്തിൽ പതിഞ്ഞിരിക്കുന്നു. ലിൻ തന്‍റെ അറവാളുകളുടെ തുമ്പ് സ്നേഹം കൊണ്ട് നിറച്ച് വന്യതയിലേക്ക് നടന്നുപോകുന്നു. ഭാരതം കാണേണ്ടതു അകകണ്ണാലാണ്. അവാർഡുകളുടെ ഭാരം മാത്രം ഒരു പുസ്തകത്തെയും ധന്യാമാക്കുന്നില്ല എന്നു ഭരതവാക്യം.\nവാല്കഷ്ണം: ശാന്താറാം വായിക്കാനിടയായ സാഹചര്യം വ്യക്തമാക്കാം. ആടുജീവിതം എന്ന മഹത്തായ കഥാപുസ്തകം അതിന്‍റെ പ്രസിദ്ധീകരണത്തിന്‍റെ ആദ്യനാളുകളിൽ തന്നെ വായിക്കാൻ സൌഭാഗ്യമുണ്ടായി. പ്രസ്തുത പുസ്തകത്തിന്‍റെ ആമുഖത്തിലാണോ അതോ അതേക്കുറിച്ചെഴുതിയ നിരൂപണത്തിലാണോ എന്നറിയില്ല, പ്രശസ്തമായ ശാന്താറാം എന്ന നോവൽ പോലെ മഹത്തായ ഒരു ഗ്രന്ഥമാണെന്ന് എഴുതിക്കണ്ടു. ഉടനെ ഫ്‌ളിപ്കാർട്ട്.കോമിന് ഒരു സെയിൽ നടന്നു. പുസ്തകം വായിച്ചപ്പോൾ എന്‍റെ മനോനില, ഹെന്‍റെ ശിവനേ! ആടുജീവിതം നിരൂപിച്ച നിരൂപകാ... നിനക്ക് സ്തുതി!! എന്നാലും ഇത്ര വേണമായിരുന്നൊ!?\nഎച്ച്.ഡി.എഫ്.സി. ബാങ്കില് റിലേഷന്‍ഷിപ്പ് മാനേജറാണ് സുരേഷ് ബാബു.\nപരസ്യ കശാപ്പ്: കണ്ണൂരിന്റെയും മലയാളിയുടെയും രക്തലഹരി\nസിപിഎമ്മിന് മുഖ്യമന്ത്രിയിൽ വിശ്വാസം നഷ്ടപ്പെടുമ്പോൾ\nസ്വകാര്യബസ്സിലെ അകന്നുകൊണ്ടുള്ള അടുത്തിരിപ്പ്


ഈ ഓര്‍മ്മകള്‍ക്ക് മുമ്പില് ഒരിക്കല്‍ക്കൂടി പ്രണാമം - Janayugom Online\nഎൽഡിഎഫ് യോഗം ഇന്ന് ചേരും; ജോ�...\nനാഗ് ടാങ്ക് വേധ മിസൈല് വിജ�...\nHome / Supplements / Sthreeyugom / ഈ ഓര്‍മ്മകള്‍ക്ക് മുമ്പില് ഒരിക്കല്‍ക്കൂടി പ്രണാമം\nPosted on June 28, 2018, 10:15 pm\nപരിസ്ഥിതി സംരക്ഷണം ഒരു ദിവസത്തെ കാര്യമായി തള്ളുന്നവര്‍ക്ക് എ ലത അത്ഭുതമായിരിക്കാം. പരിസ്ഥിതി സംരക്ഷണത്തെക്കുറിച്ച് എഴുതാന് ധാരാളംപേരുണ്ടെങ്കിലും അത് പ്രാവര്‍ത്തികമാക്കാന് കഴിവും ഔത്സുക്യവുമുള്ള ചിലര് മാത്രമെ എടുത്തുപറയാനായി ലോകത്തുണ്ടാകുകയുള്ളൂ. എന്നാലും പരിസ്ഥിതി സംരക്ഷണം എന്നത് ജീവിതചര്യയാക്കിയ എ ലതയെ പരിസ്ഥിതി പ്രവര്‍ത്തകര്‍ക്കിടയില് പറഞ്ഞുകൊടുക്കേണ്ടതില്ല.\nഅതിരപ്പിള്ളി സമരത്തില് നേതൃപരമായ പങ്ക് വഹിച്ചിട്ടുള്ള ഡോ. എ ലത ‘ട്രാജഡി ഓഫ് കോമണ്‍സ്’, ‘ഡൈയിംഗ് റിവേഴ്‌സ്’, ‘കേരള എക്‌സ്പീരിയന്‍സ് ഇന് ഇന്റര് ലിങ്കിംഗ് ഓഫ് റിവേഴ്‌സ്’ തുടങ്ങിയ കൃതികളുടെ ഗ്രന്ഥകര്‍ത്താക്കളിലൊരാള് കൂടിയാണ്.\nഎ ലതയുടെ എഴുത്തുകള് വെറും വിനോദോപാധികള് മാത്രമായിരുന്നില്ല. വായനാസുഖം നല്‍കി കടന്നുപോകുന്ന പുസ്തകങ്ങളില് നിന്ന് വേറിട്ട് നിന്ന ലതയുടെ കൃതികള് പരിസ്ഥിതി സംരക്ഷണത്തിനെക്കുറിച്ച് അറിയേണ്ടവര്‍ക്ക് നിഘണ്ടുകൂടിയാകുന്നു.\nപാഠഭേദം പ്രസിദ്ധീകരിച്ച പ്രമുഖ പരിസ്ഥിതി പ്രവര്‍ത്തക ഡോ. എ ലതയുടെ എഴുത്തുകളുടെ സമാഹാരം ‘കാട് മുതല് കടല് വരെ’ എന്ന പുസ്തകത്തിന്റെ പ്രകാശനനം നടന്നിരുന്നു. ഒരിക്കല്‍ക്കൂടി പരിസ്ഥിതിയെ സ്‌നേഹിക്കുന്നവര് അവരെ സമൂഹത്തിന് മുന്നില് ഓര്‍മ്മപ്പെടുത്തി.\nഗാന്ധി സ്മാരക നിധിയും പരിസ്ഥിതി സംരക്ഷണ സംഘടനയായ ട്രീവാക്കും സംയുക്തമായി നടത്തിയ പുസ്തക പ്രകാശന ചടങ്ങില് ഒ വി ഉഷ, ഡോ. ജെ ദേവിക തുടങ്ങിവര് പങ്കെടുത്തു. ലതയുടെ പ്രിയപ്പെട്ട ഗാനങ്ങള് പ്രമുഖ യൂത്ത് ക്വയര് സംഘമായ എംബിഎസ് ആലപിച്ചു. ഒപ്പം കാനനം എന്ന ഡോക്യുമെന്ററിയുടെ പ്രകാശനവും നടന്നു.\nദീര്‍ഘകാലമായി കാന്‍സര്‍രോഗബാധിതയായി ചികിത്സയിലായിരുന്ന ഡോ. എ. ലത അന്‍പത്തിയൊന്ന് വയസ്സില് തൃശ്ശൂരിലെ ഒല്ലൂരിലുള്ള സ്വവസതിയില് വച്ചാണ് ഈ ലോകത്തോട് വിടപറയുന്നത്.\nഅതിരപ്പിള്ളി, പാത്രക്കടവ് സമരങ്ങളിലെ പ്രധാന നേതൃസ്ഥാനനിരയില് ഉണ്ടായിരുന്ന ലത ചാലക്കുടിയിലെ റിവര് റിസര്‍ച്ച് സെന്റര് ഡയറക്ടര് സ്ഥാനവും വഹിച്ചിരുന്നു.\nഅഗ്രികള്‍ച്ചര് ഓഫീസര് എന്ന നിലയിലുള്ള സര്‍ക്കാര് ജോലി ഉപേക്ഷിച്ചാണ് അവര് പരിസ്ഥിതി പ്രവര്‍ത്തനങ്ങളില് സജീവ പങ്കാളിയായത്. പശ്ചിമഘട്ട സംരക്ഷണ പ്രവര്‍ത്തനങ്ങള്‍ക്ക് ചുക്കാന് പിടിച്ച ലത പുഴ സംരക്ഷണ പ്രവര്‍ത്തനങ്ങളിലും ഭാഗഭാക്കായി.\n‘റിവര് റിസര്‍ച്ച് സെന്റര്’ എന്ന സര്‍ക്കാരിതര സംഘടനയുടെ ഡയറക്ടര് ആയിരുന്ന ലത ഈ സംഘടനയുടെ സഹായത്തോടെ പുഴ സംരക്ഷണം സംബന്ധിച്ച പഠന പ്രവര്‍ത്തനങ്ങള്‍ക്കും അതിരപ്പിള്ളി പദ്ധതി വിരുദ്ധ സമരത്തിനും നേതൃത്വം നല്‍കി. കവിയും പരിസ്ഥിതി പ്രവര്‍ത്തകനുമായ ഉണ്ണികൃഷ്ണനാണ് ഭര്‍ത്താവ്.


പറഞ്ഞു തീരാത്ത വിശേഷങ്ങള്....: May 2008\nവീണപൂവ് എന്ന ചിത്രത്തിലെ പുള്ളുവന് പാട്ട്\nവിദ്യാധരന് മാഷിന്റെ സംഗീത സം വിധാനം, യേശുദാസും ജെന്‍സിയും പാടിയിരിക്കുന്നു.\nഈ പാട്ട് എന്നെ ഒരു പാട് ഓര്‍മ്മകളിലെക്കു തിരികെ കൊണ്ടുപോകുന്ന വല്ലാത്തൊരനുഭൂതിയാണ്. പാട്ട് മുഴുവനായി ഇവിടെയില്ല..എങ്കിലും ഇനിയും ഈ ഗാനം കേള്‍ക്കാത്തവര്‍ക്കായി..\nപാട്ടു കേള്‍ക്കുക, അല്പ നേരം അതില് മുഴുകുക..പുള്ളുവന് പാട്ടിന്റെ വശ്യത അനുഭവപ്പെടുന്നില്ലേ..\nരചന: ബൈജു സുല്‍ത്താന് at 2:18 AM3comments:\nപ്രശസ്ത ടെലിവിഷന് താരം മോനിലാലിന്റെ ആകസ്മിക മരണമായിരുന്നു ശനിയാഴ്ച രാവിലെ അറിഞ്ഞ വേദനിപ്പിക്കുന്ന വാര്‍ത്ത. നമുക്കിടയിലുള്ള.. നമ്മുടെയൊക്കെ അടുത്തൊരാളെപ്പോലെയായിരുന്നു മോനിലാല് മലയാളികള്‍ക്ക്. എട്ടൊന്‍പത് വര്‍ഷങ്ങള്‍ക്കു മുന്‍പ് സൂര്യ ടിവിയിലെ നുറുങ്ങുകള് എന്നൊരു ഹാസ്യ പരിപാടിയിലൂടെയാണ് മോനിലാല് മിനിസ്ക്രീനിലെത്തുന്നത്. മോനിലാലും ജോബിയും പ്രദീപ് പ്രഭാകറും - ഇവരൊക്കെചേര്‍ന്ന് പ്രേക്ഷകരെ ഏറെ ചിരിപ്പിച്ചവരാണ്. ഇന്ദുമുഖി ചന്ദ്രമതിയാണ് മോനിലാലിന്റെ ഏറ്റവും ഹിറ്റായ പരമ്പര. മല്ലികാ സുകുമാരനും മഞ്ജുപിള്ളക്കുമൊപ്പം മോനിലാല് ശരിക്കും തിളങ്ങി. മിക്കവാറും എല്ലാ ടെലിവിഷന് ചാനലുകളിലും മോനിലാല് പലപ്പോഴായി പ്രത്യക്ഷപ്പെട്ടുകൊണ്ടിരുന്നു. ബൈക്കപകടത്തിലാണ് ദാരുണമായ അന്ത്യം സംഭവിച്ചത്. രാത്രി വൈകി നടന്ന അപകടത്തില് ആശുപത്രിയിലെത്തിക്കാന് വൈകിപ്പോയെന്നൊരു ടിവി റിപ്പോര്‍ട്ടില് കാണുന്നു. നമ്മെ ഏറെ ചിരിപ്പിച്ച മോനിലാല് ഇനി ഓര്‍മ്മ മാത്രം.\nരചന: ബൈജു സുല്‍ത്താന് at 9:52 PM 11 comments:\nസിനിമാ സംഗീത രംഗത്ത് അര്‍ഹിക്കുന്ന അംഗീകാരം ലഭിക്കാതെ പോയ അനേകം സംഗീത സം വിധായകരില് ഒരാളാണ് വിദ്യാധരന് മാസ്റ്റര്. "നഷ്ടസ്വര്‍ഗ്ഗങ്ങളേ.." ഈ ഗാനമൊന്നുമതി നമുക്ക് മാഷിനെ ഓര്‍ക്കാന്. വിണ്ണിന്റെ വിരിമാറില്..(അഷ്ടപദി), കല്പാന്തകാലത്തോളം..(എന്റെ ഗ്രാമം), ചന്ദനം മണക്കുന്ന..(അച്ചുവേട്ടന്റെ വീട്), സ്വപ്നങ്ങളൊക്കെയും..(കാണാന് കൊതിച്ച്), അമ്പലമില്ലാതെ ആല്‍ത്തറയില് വാഴും..(പാദമുദ്ര) ഇങ്ങനെ നമുക്ക് മറക്കാനാവാത്ത എത്രയോ ഗാനങ്ങള്. പിന്നിട് ഭക്തിഗാനങ്ങളിലും നാടക - ആല്‍ബം ഗാനങ്ങളിലും മാത്രമായി വിദ്യാധരന് മാഷിന്റെ സംഗീതം. സംസ്ഥാന അവാര്‍ഡ് നേടിയ അടയാളങ്ങള് എന്ന ചിത്രത്തില് (സംവിധായകന് എം.ജെ. ശശി) വിദ്യാധരന് മാസ്റ്ററുടെ സംഗീത സംവിധാനത്തില് പിറന്ന രണ്ടു സിനിമാഗാനങ്ങള് അടുത്തിടെ പുറത്തിറങ്ങി. യേശുദാസ്, റീന മുരളി എന്നിവര്‍ക്കൊപ്പം സംഗീത സംവിധായകനും ഒരു പാട്ട് പാടിയിരിക്കുന്നു. അതും ഒരു പുള്ളുവന് പാട്ട്.. ഓര്‍മ്മയില്ലേ..അന്ന് യേശുദാസും ജെന്‍സിയും പാടിയ മാഷിന്റെ പുള്ളുവന് പാട്ട്: കന്നിമാസത്തിലെ ആയില്ല്യം... വീണപൂവ് എന്ന അമ്പിളി ചിത്രത്തിലെതായിരുന്നു അത്.\nരചന: ബൈജു സുല്‍ത്താന് at 4:11 AM6comments:\nരചന: ബൈജു സുല്‍ത്താന് at 12:34 AM No comments:


രാജ്യത്ത് ഇന്ധനവില വര്‍ധിച്ചു. പെട്രോളിന് 87 പൈസയും ഡിസലിന് 84 പൈസയുമാണ് കൂട്ടിയത്.. പുതുക്കിയ വില പ്രകാരം കൊച്ചിയില് പെട്രോളിന് 112 രൂപ 15 പൈസയും ഡിസലിന് 99 രൂപ 13 പൈസയുമായി. മാര്‍ച്ച് 22 ന് ശേഷം ഇത് എട്ടാം തവണയാണ് ഇന്ധന വില കൂടുന്നത്. പത്ത് ദിവസത്തിനുള്ളില് പെട്രോളിന്7രൂപ 85 പൈസയും ഡീസലിന്7രൂപ 58 പൈസയുമാണ് കൂടിയത്.\nഅതേസമയം, റഷ്യയുടെ യുക്രൈന് അധിനിവേശത്തിന്റെ ഭാഗമായാണ് ഇന്ധന വില കുതിച്ചുയരുന്നതെന്ന് കേന്ദ്രമന്ത്രി നിതിന് ഗഡ്കരി മുന്‍പ് പറഞ്ഞിരുന്നു. അന്താരാഷ്ട്ര വിപണിയില് റഷ്യയുക്രൈന് യുദ്ധം മൂലം എണ്ണവില ഉയരുന്നത് കേന്ദ്ര സര്‍ക്കാരിന്റെ നിയന്ത്രണത്തിന് അതീതമാണെന്നും അദ്ദേഹം പറഞ്ഞു.\n'ഇന്ത്യയില് ലഭ്യമായ എണ്ണയുടെ 80 ശതമാനവും ഇറക്കുമതി ചെയ്യുന്നതാണ്. 2004 മുതല് ഇന്ത്യയെ സ്വയം പര്യാപ്തമാക്കുന്നതിനുള്ള ശ്രമം നടത്തുന്നുണ്ട്. രാജ്യത്തിനായി ആവശ്യമായ ഇന്ധനം സ്വന്തമായി ഉല്‍പ്പാദിപ്പിക്കേണ്ടതുണ്ട്. 40,000 കോടി രൂപയുടെ എഥനോള്, മെഥനോള്, ബയോ എഥനോള് ഉത്പാദന സമ്പദ്വ്യവസ്ഥ ഇന്ത്യയ്ക്ക് ഉടന് തന്നെയുണ്ടാകും. ഇത് പെട്രോളിയം ഇറക്കുമതിയെ ആശ്രയിക്കുന്നത് കുറയ്ക്കും. ഫ്ളെക്സ്ഫ്യുവല് എഞ്ചിനുകളുള്ള വാഹനങ്ങള് നിര്‍മിക്കാനുള്ള ശ്രമത്തിലാണ് ഇന്ത്യയിലെ മുന്‍നിര കാര്, ഇരുചക്രവാഹന നിര്‍മ്മാതാക്കള്, അവ വരും മാസങ്ങളില് പുറത്തിറങ്ങും'. അദ്ദേഹം വ്യക്തമാക്കി.


മെയ് 31 വരെ ലോക്ക് ഡൗൺ നീട്ടി മഹാരാഷ്ട്രയും തമിഴ്നാടും | Maharashtra and tamil nadu extended lock down till may 31\nമെയ് 31 വരെ ലോക്ക് ഡൗൺ നീട്ടി മഹാരാഷ്ട്രയും തമിഴ്നാടും\nതമിഴ്നാട്ടിലും ലോക്ക് ഡൗൺ മെയ് 31 വരെ നീട്ടി സംസ്ഥാന സർക്കാർ ഉത്തരവിറക്കി. രോഗബാധിതർ കൂടുന്ന സാഹചര്യത്തിലാണ് സർക്കാർ തീരുമാനം.\nChennai, First Published May 17, 2020, 4:30 PM IST\nമുംബൈ/ചെന്നൈ: ദേശീയ ലോക്ക് ഡൗണിൻ്റെ മൂന്നാം ഘട്ടം ഇന്ന് തീരാനിരിക്കേ തമിഴ്നാട്ടിലും മഹാരാഷ്ട്രയിലും ലോക്ക് ഡൗൺ മെയ് 31 നീട്ടി സംസ്ഥാന സ‍ർക്കാരുകൾ ഉത്തരവിറക്കി. രാജ്യത്ത് ഏറ്റവും കൂടുതൽ കൊവിഡ് ബാധിതരുള്ള സംസ്ഥാനങ്ങളാണ് മഹാരാഷ്ട്ര, ഗുജറാത്ത്, തമിഴ്നാട് എന്നിവ.\nമഹാരാഷ്ട്രയിൽ ലോക്ഡൗൺ മെയ് 31 വരെ നീട്ടിയതായും സംസ്ഥാനത്താകെ നിലവിലെ നിയന്ത്രണങ്ങൾ തുടരുമെന്നും സർക്കാർ അറിയിച്ചു. അതേ സമയം ഗ്രീൻ സോണുകളിൽ കൂടുതൽ ഇളവുകൾ ഉണ്ടാകുമെന്ന് ചീഫ് സെക്രട്ടറി അജോയ് മെഹ്ത സൂചന നൽകി. മുംബൈ അടക്കം തീവ്ര ബാധിത മേഖലകളിൽ നേരത്തെ തന്നെ ലോക് ഡൗൺ നീട്ടിയിരുന്നു.സംസ്ഥാനത്ത് കൊവിഡ് രോഗികളുടെ എണ്ണം 30000 കടന്നിരുന്നു.\nതമിഴ്നാട്ടിലും ലോക്ക് ഡൗൺ മെയ് 31 വരെ നീട്ടി സംസ്ഥാന സർക്കാർ ഉത്തരവിറക്കി. രോഗബാധിതർ കൂടുന്ന സാഹചര്യത്തിലാണ് സർക്കാർ തീരുമാനം. ഹോട്ട്സ്പോട്ട് സംസ്ഥാനങ്ങളിൽ നിന്നെത്തുന്നവർക്ക്7ദിവസം ഇൻസ്റ്റിറ്റ്യൂഷണൽ ക്വാറൻ്റീൻ ആണ് സർക്കാർ നിർദേശിച്ചിരിക്കുന്നത്.\nകേരളത്തിൽ നിന്നെത്തുന്ന രോഗലക്ഷ്ണം ഇല്ലാത്തവർക്ക് 14 ദിവസം ഹോം ക്വാറൻ്റീനിൽ പോകേണ്ടി വരും. കോയമ്പത്തൂർ,തിരൂപ്പൂർ, തേനി, കന്യാകുമാരി, നീലഗിരി തുടങ്ങിയ കേരളത്തിൻ്റെ അതിർത്തി ജില്ലകളിൽ കൊവിഡ് കേസുകൾ കുറഞ്ഞ സാഹചര്യത്തിൽ കൂടുതൽ ഇളവുകൾ പ്രഖ്യാപിച്ചിട്ടുണ്ട്.\nഈ ജില്ലകളിൽ 100 ജീവനക്കാരുമായി വ്യവസായ ശാലകൾ തുറക്കാം. ഹോട്ട് സ്പോട്ടുകൾക്ക് പുറത്ത് 50 ശതമാനം ജീവനക്കാരുമായി സർക്കാർ ഓഫീസുകൾ പ്രവർത്തിക്കും. അതേസമയം രോഗബാധ ശക്തമായ ചെന്നൈ ചെങ്കൽപ്പേട്ട് ഉൾപ്പടെയുള്ള റെഡ് സോണുകളിലെ ജില്ലകളിൽ നിയന്ത്രണം തുടരും.\nLast Updated May 17, 2020, 4:30 PM IST\nമുന്‍കരുതലെടുത്തില്ലെങ്കില് രണ്ടാം തരംഗം അവസാനിക്കും മുമ്പേ മൂന്നാം തരംഗം; മഹാരാഷ്ട്രക്ക് മുന്നറിയിപ്പ്\nഓടുന്ന കാറിന്‍റെ ചില്ലിലും വിന്‍ഡോകളിലും യുവാക്കള്, തലയില് കൈവച്ച് ജനം!\nരാജ്യത്ത് ബ്ലാക്ക് ഫംഗസ് കേസുകളും മരണവും കൂടുന്നു; ആശങ്ക കനക്കുന്നു\nമോദി രാജ്യത്തെയും ബിജെപിയുടെയും ഉന്നത നേതാവ്; പ്രശംസയുമായി ശിവസേന നേതാവ്\n'മെഡിക്കല് ബില്ലടയ്ക്കാന് 50 ലക്ഷം വേണം'; വ്യാജ ബോംബുമായി ബാങ്കിലെത്തി ഭീഷണി, യുവാവ് പിടിയില്


കേരളത്തിൽ 5528 പേർക്ക് കൂടി മഹാമാരി, 22 മരണം, 4988 പേർക്ക് സമ്പർക്കത്തിലൂടെ രോഗം. – NavaKerala News\nHome/Covid/കേരളത്തിൽ 5528 പേർക്ക് കൂടി മഹാമാരി, 22 മരണം, 4988 പേർക്ക് സമ്പർക്കത്തിലൂടെ രോഗം.\nകേരളത്തിൽ ഇന്ന് 5528 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 893, കോഴിക്കോട് 599, കോട്ടയം 574, മലപ്പുറം 523, കൊല്ലം 477, പത്തനംതിട്ട 470, തൃശൂര് 403, തിരുവനന്തപുരം 344, ആലപ്പുഴ 318, ഇടുക്കി 222, പാലക്കാട് 217, വയനാട് 213, കണ്ണൂര് 182, കാസര്‍ഗോഡ് 93 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയു.കെ.യില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചിട്ടില്ല. അടുത്തിടെ യു.കെ.യില് നിന്നും വന്ന 50 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരുടെ സാമ്പിളുകള് തുടര്‍പരിശോധനക്കായി എന്‍ഐവി പൂനെയിലേക്ക് അയച്ചിട്ടുണ്ട്. അതില് ആകെ6പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.കഴിഞ്ഞ 24 മണിക്കൂറിനിടെ 61,239 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.03 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 84,06,202 സാമ്പിളുകളാണ് പരിശോധനയ്ക്കായി അയച്ചത്.\nകഴിഞ്ഞ ദിവസങ്ങളിലുണ്ടായ 22 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3279 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്. ഇന്ന് രോഗം സ്ഥിരീകരിച്ചവരില് 60 പേര് സംസ്ഥാനത്തിന് പുറത്ത് നിന്നും വന്നവരാണ്. 4988 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 435 പേരുടെ സമ്പര്‍ക്ക ഉറവിടം വ്യക്തമല്ല. എറണാകുളം 812, കോഴിക്കോട് 577, കോട്ടയം 539, മലപ്പുറം 506, കൊല്ലം 474, പത്തനംതിട്ട 405, തൃശൂര് 393, തിരുവനന്തപുരം 242, ആലപ്പുഴ 308, ഇടുക്കി 211, പാലക്കാട് 82, വയനാട് 200, കണ്ണൂര് 151, കാസര്‍ഗോഡ് 88 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\nസംസ്ഥാനത്തെ വിവിധ ജില്ലകളിലായി 2,02,171 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,91,116 പേര് വീട്/ഇന്‍സ്റ്റിറ്റിയൂ ഷണല് ക്വാറന്റൈനിലും 11,055 പേര് ആശുപത്രികളിലും നിരീക്ഷണത്തിലാണ്. 1268 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.ഇന്ന്3പുതിയ ഹോട്ട് സ്‌പോട്ടുകളാണുള്ളത്. പത്തനംതിട്ട ജില്ലയിലെ ആറന്മുള (കണ്ടെന്‍മെന്റ് സോണ് വാര്‍ഡ് 6, 13), നെടുമ്പ്രം (5), കാസര്‍ഗോഡ് ജില്ലയിലെ വോര്‍ക്കാഡി (1) എന്നിവയാണ് പുതിയ ഹോട്ട് സ്‌പോട്ടുകള്.ഇന്ന്5പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കി. ഇതോടെ നിലവില് ആകെ 438 ഹോട്ട് സ്‌പോട്ടുകളാണുള്ളത്.\nകെ.എം ഷാജിയ്‌ക്ക് കോവിഡ് സ്ഥിരീകരിച്ചു,തുടർന്ന് ഹൃദയാഘാതം, ആൻജിയോപ്ളാസ്റ്റിക്ക് വിധേയനാക്കി.


താജ്മഹൽ അല്ലാതെ, മറ്റൊരു പ്രണയ സ്മാരകം; പഴങ്കഥകൾ ഉറങ്ങിക്കിടക്കുന്ന രൂപ്മതി | Rani Rupmati Palace in Mandu\nമനോരമ ലേഖകൻ January 12, 2022 02:19 PM IST\nതാജ്മഹൽ അല്ലാതെ ഇന്ത്യയിലെ മറ്റു പ്രണയസ്മാരകങ്ങൾ ഏതൊക്കെ എന്ന അന്വേഷണത്തിനിടെ കണ്ണിലുടക്കിയ പേരാണ് രൂപ്മതി പവലിയൻ. മധ്യപ്രദേശിലെ ഥാർ ജില്ലയിൽ നൂറ്റാണ്ടുകൾ പഴക്കമുള്ള കഥകൾ ഉറങ്ങിക്കിടക്കുന്ന മാണ്ഡുവിലാണ് രൂപ്മതി പവലിയൻ സ്ഥിതി ചെയ്യുന്നത്. റാണി രൂപമതിയുടെയും ബസ് ബഹദൂറിന്റെയും പ്രണയകഥകളുടെ ഓർമയാണ് ഈ നിർമിതി.\nമാണ്ഡുവിന്റെ ചരിത്രവും രൂപ്മതിയുടെ പ്രണയവും...\nഇന്നത്തെ മധ്യപ്രദേശിന്റെ പടിഞ്ഞാറൻ ജില്ലകളും രാജസ്ഥാന്റെ തെക്കുകിഴക്കേ ഭാഗങ്ങളും ഉൾപ്പെട്ട രാജ്യമായിരുന്നു മാൽവ. ആ രാജ്യത്തിന്റെ തലസ്ഥാനമായിരുന്നു മാണ്ഡു. മൗര്യന്മാരും മാലവന്മാരും ഗുപ്തന്മാരും പലകാലഘട്ടങ്ങളിലായി മാണ്ഡുഭരിച്ചിട്ടുണ്ട്. 1300 കളിലാണ് മുഗൾ ഭരണാധികാരികൾ മാണ്ഡു പിടിച്ചടക്കുന്നത്. മുഗൾഭരണകാലത്ത് മാൽവയിലെ ഗവർണറായിരുന്നു സുജാത്ത് ഖാൻ. ഇദ്ദേഹത്തിന്റെ മരണശേഷം മകൻ ബാസ് ബഹദൂർ ഭരണം ഏറ്റെടുത്തു. തുടർന്ന് മുഗൾ ഭരണത്തിൽ നിന്ന് എഡി 1555 ൽ മാൽവയെ സ്വതന്ത്രമാക്കി. ശേഷം മാൽവയുടെ സുൽത്താനായി സ്വയം അവരോധിച്ചു.\nഒരിക്കൽ കാട്ടിൽ വേട്ടയ്ക്കിറങ്ങിയ സുൽത്താൻ അതിമനോഹരമായൊരു പാട്ട് കേൾക്കാനിടയായി. ആ സംഗീതത്തിന്റെ ഉറവിടം തേടി ചെന്നെത്തിയത് തോഴികളോടൊപ്പം ആടുമേച്ചുനടക്കുന്ന രൂപ്മതിയ്ക്ക് മുന്നിലാണ്.\nഅവളുടെ സൗന്ദര്യത്തിലും സംഗീതത്തിലും മനം മയങ്ങിയ ബാസ് ബഹദൂർ അവളോട് വിവാഹാഭ്യർഥന നടത്തി. സുൽത്താനാണ് തന്റെ മുന്നിൽ അപേക്ഷയുമായി നിൽക്കുന്നത്. തിരസ്കരിക്കാൻ വയ്യ എന്ന ഉത്തമ ബോധ്യമുണ്ടായിരുന്നു രൂപ്മതിയ്ക്ക്. ഒരു ഉപാധിയോടു കൂടി രൂപ്മതി വിവാഹത്തിന് സമ്മതമറിയിച്ചു. ‘തനിക്ക് ഏറെ പ്രിയപ്പെട്ട നർമദാ നദി മാൽവയുടെ ഭൂമിയെ എന്ന് സ്പർശിക്കുന്നുവോ അന്ന് ഞാൻ അങ്ങയെ വിവാഹം ചെയ്തുകൊള്ളാം’ എന്നതായിരുന്നു ഉപാധി. തന്റെ പ്രിയതമയ്ക്ക് നർമദ നദി എന്നും കണ്ടുകൊണ്ടിരിക്കാനായി ബാസ് ബഹദൂർ അതിമനോഹരമായൊരു കൊട്ടാരം പണിതു. അതിനോട് ചേർന്ന് ഒരു പവലിയനും കൊട്ടാരത്തിലേക്ക് ആവശ്യമായ വെള്ളം ശേഖരിക്കാനായി റേവകുണ്ഡ് എന്നൊരു തടാകവും പണിതു. പിന്നീട് സുൽത്താൻ രൂപ്മതിയെ ഹിന്ദു വിധി പ്രകാരവും മുസ്ലിം മതാചാരച്ചടങ്ങുകളോടെയും വിവാഹം കഴിച്ചു എന്ന് പറയപ്പെടുന്നു.\n‘കോളർവാലി’യുടെ അന്ത്യനിമിഷങ്ങൾ; ജീവനറ്റത് ഏറെ പ്രിയപ്പെട്ട കാട്ടരുവിയുടെ തീരത്ത്: വിഡിയോ


മലാപ്പറമ്പ് എ.യു.പി സ്കൂൾ ഏറ്റെടുക്കാനുള്ള സംസ്ഥാന സർക്കാർ തീരുമാനം ഹൈകോടതി അംഗീകരിച്ചില്ല. – TrueMax Media, your events partner\nമലാപ്പറമ്പ് എ.യു.പി സ്കൂൾ ഏറ്റെടുക്കാനുള്ള സംസ്ഥാന സർക്കാർ തീരുമാനം ഹൈകോടതി അംഗീകരിച്ചില്ല.\n11:03 AM 08/06/2016\nകൊച്ചി: സ്കൂൾ പൂട്ടണമെന്ന ഉത്തരവ് ഉടൻ നടപ്പാക്കണമെന്ന് ഹൈകോടതി നിർദേശിച്ചു. ഉത്തരവ് നടപ്പാക്കി വെള്ളിയാഴ്ചക്കകം റിപ്പോർട്ട് സമർപ്പിക്കണമെന്നും കോടതി സർക്കാറിനോട് നിർദേശിച്ചു.\nആദ്യം സുപ്രീംകോടതി വിധി നടപ്പാക്കേട്ടെ എന്ന് ഹൈകോടതി വ്യക്തമാക്കി. സുപ്രീംകോടതി വിധിയുള്ളതിനാൽ ഇപ്പോൾ മറ്റൊന്നും പരിഗണിക്കാനാവില്ല. അക്കാര്യങ്ങൾ പിന്നീട് തീരുമാനിക്കാം. ഈ വിഷയത്തിൽ സർക്കാറിന് സത്യവാങ്മൂലം സമർപ്പിക്കാവുന്നതാണ്. ജനകീയ സമരങ്ങളോ പ്രതിഷേധങ്ങളോ സ്കൂൾ പൂട്ടുന്നതിന് ബാധകമല്ലെന്നും കോടതി ചൂണ്ടിക്കാട്ടി.\nസ്കൂൾ ഏറ്റെടുക്കാൻ മന്ത്രിസഭായോഗം തീരുമാനിച്ചതായി അഡ്വക്കെറ്റ് ജനറലാണ് രാവിലെ ഹൈകോടതിയെ അറിയിച്ചത്. ഇതിനാവശ്യമായ നടപടിക്രമങ്ങൾ പുരോഗമിക്കുകയാണ്. നിയമസഭയുടെ അംഗീകാരം ലഭിക്കേണ്ടതുണ്ട്. ഇതിന് ശേഷമെ വിജ്ഞാപനം പുറപ്പെടുവിക്കാൻ സാധിക്കൂ. അതിനാലാണ് കോടതി ഉത്തരവ് നടപ്പാക്കാൻ സാധിക്കാത്തതെന്നും എ.ജി വ്യക്തമാക്കി.\nഎന്നാൽ, വിഷയത്തിൽ രൂക്ഷ വിമർശമാണ് ഹൈകോടതി നടത്തിയത്. സ്കൂൾ ഏറ്റെടുക്കുന്നത് സംബന്ധിച്ച നടപടിക്രമങ്ങൾ സർക്കാറിന് സ്വീകരിക്കാം. അത് കോടതിയുടെ വിഷയമല്ല. എന്ത് കൊണ്ട് ഉത്തരവ് നടപ്പാക്കിയില്ല എന്ന വിഷയമാണ് കോടതിയുടെ മുമ്പിലുള്ളത്. ജനുവരി 18നാണ് സ്കൂൾ അടച്ചുപൂട്ടാൻ ഉത്തരവിട്ടത്. തുടർന്ന് നിരവധി തവണ നിർദേശം നൽകി. ഉത്തരവ് നടപ്പാക്കിയ ശേഷം റിപ്പോർട്ട് സമർപ്പിക്കണമെന്നും കോടതി ഉത്തരവിട്ടു.\nവെള്ളിയാഴ്ച കേസ് വീണ്ടും കോടതി പരിഗണിക്കും.\n← പ്രകാശ് എം സ്വാമിക്ക് റോട്ടറി ഇന്റര്‍നാഷ്ണല് അവാര്‍ഡ്\nവടക്കൻഇന്തോനേഷ്യൻ ദ്വീപിൽ ഭൂചലനം →


വിമാനം തകർന്നുവീണു, രണ്ട് പൈലറ്റുമാർ മരിച്ചു - 24 News Live\nHome Special വിമാനം തകർന്നുവീണു, രണ്ട് പൈലറ്റുമാർ മരിച്ചു\nവിമാനം തകർന്നുവീണു, രണ്ട് പൈലറ്റുമാർ മരിച്ചു\nഅലബാമ: യു.എസിൽ വിമാനം വിമാനം തകർന്ന് വീണ് രണ്ട് പൈലറ്റുമാർ മരിച്ചു. നേവിയുടെ രണ്ട് പേർക്ക് സഞ്ചരിക്കാവുന്ന ടി-6ബി ടെക്സാൻ2എയർക്രാഫ്റ്റാണ് അപകടത്തിൽപെട്ടത്.\nഅലബാമയിലെ ജനവാസ കേന്ദ്രമായ ഫൊലേയ്ക്ക് സമീപമാണ് വിമാനം തകർന്നുവീണത്. പ്രദേശിക സമയം വെള്ളിയാഴ്ച വൈകിട്ട് അഞ്ചു മണിയോടെയായിരുന്നു അപകടം.\nവിമാനം വീണതിനെ തുടർന്ന് നിരവധി കാറുകൾക്ക് തീപിടിക്കുകയും വീടുകൾ തകർന്നതായും വിവരമുണ്ട്. എന്നാൽ പ്രദേശവാസികൾക്ക് അപകടത്തെപ്പറ്റി അറിവില്ലെന്നാണ് നേവി പറയുന്നത്. അന്വേഷണം പുരോഗമിക്കുകയാണെന്നും അധികൃതരോട് പൂർണ്ണമായും സഹകരിക്കുന്നുണ്ടെന്നും നേവി അറിയിച്ചു.\nPrevious articleസ്ത്രീയുടെ ബാഹ്യസൗന്ദര്യത്തിന് മാത്രം പ്രാധാന്യം കൊടുക്കേണ്ടതില്ല, ഇരുവരുടെയും ബാഹ്യസൗന്ദര്യത്തിന് ഒരേ വില കൊടുക്കുക: ഡോ. ഷിനു ശ്യാമളന്റെ ഫേസ്ബുക്ക് പോസ്റ്റ്\nNext articleബൈക്കപകടം സഹോദരന് പിന്നിൽ യാത്രചെയ്തിരുന്ന 17കാരന് ദാരുണാന്ത്യം, സഹോദരന്റെ നില ഗുരുതരം


"കണ്ണൂർ വാർത്തകൾ" പ്രാദേശിക വാർത്താ വെബ് പോർട്ടൽ കണ്ണൂർ ജില്ലാ കലക്ടർ മീർ മുഹമ്മദലി IAS ലോഞ്ച് ചെയ്തു. www.kannurvarthakal.com ഇനി കണ്ണൂർ ജില്ലയിലെ പ്രാദേശിക വാർത്തകൾ ഒറ്റ ക്ലിക്കിൽ. - Kannur Varthakal\nHome / Around Us / Featured / Kannur / Local News / Top News / Videos / "കണ്ണൂർ വാർത്തകൾ" പ്രാദേശിക വാർത്താ വെബ് പോർട്ടൽ കണ്ണൂർ ജില്ലാ കലക്ടർ മീർ മുഹമ്മദലി IAS ലോഞ്ച് ചെയ്തു. www.kannurvarthakal.com ഇനി കണ്ണൂർ ജില്ലയിലെ പ്രാദേശിക വാർത്തകൾ ഒറ്റ ക്ലിക്കിൽ.\nUnknown Tuesday, August 29, 2017 Around Us, Featured, Kannur, Local News, Top News, Videos\nകലക്ടറുടെ ചേമ്പറിൽ അഡ്മിനുകളായ ബേബി ആനന്ദ്, സമജ്, റാഹിദ് അഴീക്കോട് എന്നിവരുടെ സാന്നിധ്യത്തിൽ ആയിരുന്നു ലോഞ്ചിംഗ്.\nകണ്ണൂർ ജില്ലയിലെ പ്രാദേശിക വാർത്തകൾ ഏറ്റവും വേഗത്തിൽ നല്ല രീതിയിൽ പൂർണ്ണമായും വിശ്വാസയോഗ്യമായി ലഭിക്കുന്നതിനു വേണ്ടി കണ്ണൂർ വാർത്തകൾ എന്ന പേരിൽ ഒരു വെബ് പോർട്ടൽ ആരംഭിച്ചിരിക്കുന്നു.\nഈ പോർട്ടലിന്റെ ഉദ്ദേശം എന്ന് പറയുന്നത് കണ്ണൂർ ജില്ലയിൽ പ്രാദേശികമായി ഉണ്ടാകുന്ന സംഭവ വികാസങ്ങളും പൊതുജന ശ്രദ്ധ ആവശ്യമായ മറ്റു കാര്യങ്ങളും മുഖ്യധാരയിൽ കൊണ്ടുവരിക എന്നതാണ്. കണ്ണൂർ വാർത്തകൾ എന്ന വാട്ട്സപ്പ് ഗ്രൂപ്പുകളുടെ മികച്ച വിജയം ഞങ്ങൾക്ക് ആത്മവിശ്വാസമേകുന്നു. ഇനി മുതൽ കണ്ണൂർ ജില്ലയിൽ നടക്കുന്ന എല്ലാ പ്രധാന സംഭവ വികാസങ്ങളും അറിയിപ്പുകളും ഒറ്റ ക്ലിക്കിൽ നിങ്ങളുടെ വിരൽ തുമ്പിലേക്ക്.\nഇത് വിജയിപ്പിക്കുന്നതിനായി നിങ്ങളുടെ നാട്ടിൽ നടക്കുന്ന സംഭവവികാസങ്ങൾ അത് എത്ര ചെറുതോ വലുതോ ആകട്ടെ അത് ഞങ്ങളെ അറിയിക്കുക.\nമൊബൈൽ ആപ്ലിക്കേഷൻ പോലെ സുഗമമായ പ്രവർത്തനം.\nചരമ വാർത്തകൾക്കായി പ്രത്യേക സെക്ഷൻ.\nപരസ്യം നൽകുവാനുള്ള സൗകര്യം.\nവാർത്തകൾ നേരിട്ട് വാട്ട്സപ്പ്, ഫെയ്സ് ബുക്ക് തുടങ്ങിയവയിൽ ഷെയർ ചെയ്യാൻ സൗകര്യം.\nMan Missing, സാധനങ്ങൾ നഷ്ടപ്പെടൽ, വീണു കിട്ടിയ വിവരങ്ങൾ, ചികിത്സാ സഹായ വിവരങ്ങൾ തുടങ്ങിയവ അറിയിക്കാൻ വിപുലമായ സംവിധാനങ്ങൾ.\nഅതിശക്തമായ സോഷ്യൽ മീഡിയ പിൻബലം. 30 വാട്ട്സപ്പ് ഗ്രൂപ്പുകൾ, ഫെയ്സ് ബുക്ക് പേജ്.\nവാർത്തകൾ ഞങ്ങളെ അറിയിക്കാനുള്ള സംവിധാനം.\nകണ്ണൂർ ജില്ലയുടെ സമ്പൂർണ്ണ പ്രാദേശിക വാർത്താ വെബ് പോർട്ടൽ\nപരസ്യങ്ങൾക്കും വാർത്തകൾക്കും വിളിക്കുക / വാട്ട്സപ്പ് ചെയ്യുക :


Editorial on ban of news websites in mathrubhumi office. പാരമ്പര്യത്തിന്റെ അമിതഭാരം ചുമക്കുന്നവരോട്: ലോകം മാറുന്നുണ്ട്, നിങ്ങളറിയുന്നില്ല എന്നേയുള്ളൂ!\nപാരമ്പര്യത്തിന്റെ അമിതഭാരം ചുമക്കുന്നവരോട്: ലോകം മാറുന്നുണ്ട്, നിങ്ങളറിയുന്നില്ല എന്നേയുള്ളൂ\nതൊഴിൽ പ്രശ്‌നങ്ങൾ റിപ്പോർട്ട് ചെയ്തതിന്റെ പേരിൽ ഓൺലൈൻ മാധ്യമങ്ങളെ വിലക്കിയ മാതൃഭൂമി മാനേജുമെന്റിന്റെ നടപടിക്കെതിരെ കേരളത്തിലെ സ്വതന്ത്ര നവമാധ്യമങ്ങളുടെ സംയുക്ത മുഖപ്രസംഗം.\nനവമാധ്യമങ്ങളുടെ സാമൂഹിക പ്രസക്തിക്ക് ഇനിയും മുഖവുരയുടെ ആവശ്യമില്ല. ലോകത്തെ കൂടുതൽ നീതിയുക്തമായ ഇടമാക്കി മാറ്റുന്നതിനും സർവാധിപത്യങ്ങളെ പുറംതള്ളിയുള്ള ജനായത്തവത്കരണത്തിനും പുതിയ മാധ്യമ പരിസരം നൽകുന്ന പിന്തുണയ്ക്ക് കൂടുതൽ തെളിവുകൾ വേണ്ട. അറിവും വാർത്തകളും ഇനിമേൽ തമസ്‌കരിക്കാനാവില്ല എന്ന് തെളിയിച്ച് നിൽപും ഇരിപ്പും സമരങ്ങൾ നമ്മുടെ നാട്ടിലും അരങ്ങേറിക്കഴിഞ്ഞു. മുമ്പ് ചിന്തിക്കാൻകൂടി കഴിയാതിരുന്ന പല കാര്യങ്ങളുംസ്വവർഗ ലൈംഗികത മുതൽ ചുംബനസമരം വരെ ഇന്ന് പൊതുസമൂഹത്തിന്റെ മുമ്പിലേക്ക് എത്തുന്നത് മാറിയ മാധ്യമ സാഹചര്യത്തിന്റെ തെളിവാണ്.\nഇപ്പോൾ എന്തിനാണ് ഇതൊക്കെ പറയുന്നത് എന്ന ചോദ്യം ഉയരുംമുമ്പ് വിഷയത്തിലേക്ക് വരാം: കേരളത്തിലെ മാധ്യമ മേഖലയിൽ നൂറ്റാണ്ടോളം പഴക്കമെത്തിയ പത്രമുത്തശ്ശിമാരും മുത്തശ്ശന്മാരും പുതിയ മാധ്യമ സംസ്‌കാരത്തോട് പുലർത്തുന്ന ‘ഫോബിയ’ പറഞ്ഞു തുടങ്ങേണ്ടിയിരിക്കുന്നു. ആ വാർധക്യഭീതിയുടെ തെളിവായാണ്, തങ്ങളുടെ സ്ഥാപനത്തിലെ തൊഴിൽ പ്രശ്‌നങ്ങളെ റിപ്പോർട്ട് ചെയ്തതിന്റെ പശ്ചാത്തലത്തിൽ കേരളത്തിന്റെ ‘ദേശീയ’ ദിനപത്രമായ മാതൃഭൂമിയുടെ മാനേജ്‌മെന്റ് സൗത്ത്‌ലൈവ്, അഴിമുഖം, വൺ ഇന്ത്യ എന്നീ ഓൺലൈൻ പോർട്ടലുകളെ തങ്ങളുടെ ഓഫീസുകളിൽ നിരോധിച്ച സംഭവത്തെ ഞങ്ങൾ കാണുന്നത്.\nമാതൃഭൂമിയിൽ നിന്ന് ഇത് പുതിയ സമീപനമല്ല. രണ്ട് വർഷംമുമ്പ്, 2013 ഫെബ്രുവരിയിൽ, മാതൃഭൂമിയുടെ തൊഴിലാളി വിരുദ്ധ നടപടികളെ കുറിച്ചുള്ള ഒരു ലേഖനം പ്രസിദ്ധീകരിച്ചതിന് ആ പത്രം നാല് ഓൺലൈൻ പോർട്ടലുകളെ ആദ്യമായി തങ്ങളുടെ ആഭ്യന്തരലോകത്ത് നിരോധിക്കുകയുണ്ടായി. ഡൂൾന്യൂസ്, മലയാൾ.എഎം, ബോധികോമൺസ്, മറുനാടൻ മലയാളി എന്നീ പോർട്ടലുകളെയാണ് അവർ നിരോധിച്ചത്. അതുകൊണ്ടും അരിശം തീരാതെ, സുപ്രീംകോടതി സമീപകാലത്ത് റദ്ദുചെയ്ത 66 എ എന്ന കിരാത വകുപ്പ് പ്രകാരം തന്നെ അന്ന് ഈ സ്ഥാപനങ്ങൾക്കെതിരെ കേസും നൽകി. മാതൃഭൂമിയിൽ കുറെ കാലമായി നടന്നുകൊണ്ടിരിക്കുന്ന ജനാധിപത്യ വിരുദ്ധവും അങ്ങേയറ്റവും അപലപനീയവുമായ കാര്യങ്ങൾ പുറം ലോകത്തോട് വിളിച്ചു പറയുന്നതിന്റെ പേരിലാണ് ഈ വിലക്കുകൾ. അറിയിക്കാനുള്ള അവകാശത്തേക്കാൾ ഒരു തൂക്കം കൂടുതലുണ്ട് മനുഷ്യരുടെ അറിയാനുള്ള അവകാശത്തിന്. ഏതെങ്കിലും വിധത്തിലുള്ള നിരോധനം കൊണ്ടോ നിഷേധം കൊണ്ടോ തങ്ങൾക്ക് ഇഷ്ടമില്ലാത്ത കാര്യങ്ങൾ മൂടിവയ്ക്കുക ഇന്നത്തെ കാലത്ത് സാധ്യമാണെന്ന് ആരെങ്കിലും കരുതുന്നുണ്ടെങ്കിൽ അത് മൗഢ്യമെന്നേ ഞങ്ങൾ പറയൂ.\nലോകം ഒരുപാട് മാറിയിട്ടുള്ളത് മാതൃഭൂമിയടക്കം പാരമ്പര്യത്തെ കൂട്ടുപിടിക്കുന്ന എല്ലാ മാധ്യമ സ്ഥാപനങ്ങളും മനസിലാക്കണം. ആധുനിക ജനാധിപത്യ സമൂഹത്തിലേക്കുള്ള ഓരോ കാൽവയ്പ്പും ലോകം അത്രയേറെ പ്രതീക്ഷയോടെയാണ് കാണുന്നത്. അവിടെ പുലർത്തേണ്ട മര്യാദകളും മാന്യതകളും ഒക്കെ ലംഘിക്കപ്പെടുന്നു എന്നു മനസിലാകുമ്പോഴാണ് പ്രതിരോധങ്ങൾ ഉയരുന്നതും. അകം മുഴുവൻ ചീഞ്ഞുനാറുന്ന സാഹചര്യത്തിലും പലവിധ വിലക്കുകളുടെയും ശാസനകളുടെയും ഒക്കെ രൂപത്തിൽ ജനാധിപത്യവിരുദ്ധമായ കാര്യങ്ങൾ തുടർന്നുകൊണ്ടു പോവുക എളുപ്പമല്ല. പക്ഷേ പാരമ്പര്യത്തിന്റെ ഭാരം പേറുന്നവർക്ക് അത് എളുപ്പം മനസിലാകണമെന്നില്ല.\nഅറിയാനും അറിയിക്കാനുമുള്ള അവകാശത്തിനായി വാചാലരാകുന്ന മാധ്യമങ്ങൾ, ലോകത്തെ എന്തിനെ കുറിച്ചും വലിയ ശബ്ദത്തിൽ വിളിച്ചുപറയുന്നവർ, ഒരിക്കലും ആ കണ്ണാടി സ്വന്തം മുഖത്തേക്ക് തിരിച്ചുവെക്കാറില്ല. പ്രതിഫലിക്കേണ്ടത് ബാഹ്യലോകം മാത്രമാണെന്നും തങ്ങളുടെ ആന്തരികലോകം വികൃതവും നികൃഷ്ടവുമാണെങ്കിലും അത് പുറത്തറിയരുതെന്നുമാണ് മാധ്യമലോകത്ത് എക്കാലത്തുമുള്ള അലിഖിത വ്യവസ്ഥ. ഇവിടേക്ക് പുറത്തുനിന്ന് മറ്റാരെങ്കിലും വെളിച്ചം തിരിച്ചുവിട്ടാൽ അത് അവരെ പരിഭ്രാന്തിയിലേക്ക് നയിക്കുന്നതും വിവേകപരമല്ലാത്ത നടപടികൾ തീരുമാനങ്ങളായി പുറത്തു വരുന്നതും പലപ്പോഴായി കാണാറുണ്ട്. തങ്ങൾ കണ്ണടച്ചാൽ ലോകം ഇരുട്ടിയെന്ന ‘കാരണവർ സിണ്ട്രോം’ തന്നെയാണ് അത്തരക്കാരെ നയിക്കുന്നതും.\nസ്ഥാപനം എന്ന പരിമിത വൃത്തത്തിൽ എന്ത് വേണം, വേണ്ട എന്ന് തീരുമാനമെടുക്കാനുള്ള സ്വാതന്ത്ര്യം മാതൃഭൂമിക്കും മറ്റ് സ്ഥാപനങ്ങൾക്കും ഒക്കെ ഉണ്ടാകാം. എന്നാലതേസമയം മാതൃഭൂമി മനസിലാക്കേണ്ട ഒരു കാര്യമുണ്ട്. അത് തങ്ങളുടെ സ്ഥാപനമെന്ന തൊഴിലിടത്തെ കുറിച്ചാണ്; അവിടെ കുറേ മനുഷ്യർ തൊഴിലെടുക്കുന്നുണ്ട്; അവർക്ക് കാര്യങ്ങൾ/വിവരങ്ങൾ അറിയാനുള്ള അവകാശവുമുണ്ട്. ഇത് തിരിച്ചറിഞ്ഞില്ലെങ്കിൽ തീർച്ചയായും നിങ്ങൾ തുറന്നു കാട്ടപ്പെട്ടുകൊണ്ടേയിരിക്കും. ഇതൊരു ഭീഷണിയല്ല. മറിച്ച് ചരിത്രപരമായ തിരിച്ചറിവാണ്.\nകേവലം ഓഫീസ് വൃത്തങ്ങളിലെ പൊടിപ്പും തൊങ്ങലുകളും ലോകത്തെ അറിയിക്കുക എന്ന കാര്യമല്ല നവമാധ്യമങ്ങൾ ചെയ്യുന്നത് എന്നു മനസിലാക്കണം. സുതാര്യതയും സത്യസന്ധതയും ലോകത്തെ നയിക്കണം എന്ന കാഴ്ചപ്പാടോടു കൂടി അനേകം ആളുകളും സ്ഥാപനങ്ങളും കൂട്ടായ്മകളും ഒക്കെ ഉണ്ടായി വരുന്നത് ഒരു പ്രത്യാശയാണ്. അതിൽ ഉത്തരവാദിത്തം എന്നൊരു കാര്യം കൂടിയുണ്ട്; അവരവർ ജീവിക്കുന്ന ചുറ്റുപാടുകളോടും ഈ സമൂഹത്തോടാകെത്തന്നെയും. അത്തരം കാര്യങ്ങളിൽ വീഴ്ചകൾ വരുമ്പോൾ പ്രിയപ്പെട്ട മുത്തശ്ശി, നിങ്ങൾക്കുനേരെയും വിരൽചൂണ്ടേണ്ടിവരും. നിങ്ങൾ സ്വരുക്കൂട്ടിവെച്ച മൂലധനത്തിന്റെ മതിൽക്കെട്ടുകൾക്കുള്ളിൽ നടക്കുന്നതെന്തെന്നും വിളിച്ചുപറയേണ്ടിവരും. അവിടെയാണ് പത്രധർമത്തിന്റെ ഉൾക്കരുത്ത് ഞങ്ങൾക്ക് പിൻബലമേകുന്നത്. അതിനുകൂടിയാണ് നവമാധ്യമങ്ങൾ.\nപത്രസ്ഥാപനങ്ങൾ കേവലം സ്വകാര്യ സ്ഥാപനങ്ങൾ എന്നുള്ള കാഴ്ച്ചപാടിൽ മാത്രമല്ല കാര്യങ്ങളെ കാണേണ്ടത്, മറിച്ച് ആയിരക്കണക്കിന് തൊഴിലാളികൾ പണിയെടുക്കുന്ന തൊഴിലിടം എന്ന നിലയ്ക്ക് കൂടിയാണ്. സ്വാഭാവികമായും അവിടങ്ങളിൽ തൊഴിൽ പ്രശ്‌നങ്ങളും സമരങ്ങളും രൂപപ്പെടും. അത്തരം കാര്യങ്ങളെ ആരാണ് റിപ്പോർട്ട് ചെയ്യേണ്ടതെന്ന ഒരു ജേർണലിസ്റ്റിക് എത്തിക്കൽ ചോദ്യം ഇപ്പോഴെങ്കിലും ചോദിക്കണ്ടേ? പരസ്പരം കൂട്ടുകച്ചവടം നടത്തുന്നവരെന്ന നിലയിൽ മുഖ്യധാരാ പത്രസ്ഥാപനങ്ങൾക്ക് ഐക്യപ്പെട്ട ഒരു താൽപര്യമുണ്ടാകും. മുതലാളിത്ത താൽപര്യങ്ങൾ തന്നെയാണത്. അതുകൊണ്ട് തന്നെ അവിടങ്ങളിലെ തൊഴിൽ സമരങ്ങൾ റിപ്പോർട്ട് ചെയ്യാതിരിക്കുക എന്നത് ഈ മുതലാളിത്ത താൽപര്യത്തിന്റെ പ്രകടമായ പ്രതിഫലനമായിരിക്കുമല്ലോ.\nവിലക്കല്ല, തുറന്നുകൊടുക്കലും സുതാര്യതയും നൈതികതയുമാണ് ലോകത്തെ നയിക്കേണ്ടതെന്ന് ഇനിയെന്നാണ് നമ്മൾ മനസിലാക്കുന്നത്? ഒരിടത്ത് ഏർപ്പെടുത്തുന്ന വിലക്കുകൊണ്ട് എല്ലായിടത്തുമുള്ള വിലക്ക് സാധ്യമല്ല. മൂടിവെക്കുന്നവിവരങ്ങൾ അറിയാൻ താൽപര്യമുള്ളവർക്ക് അവരുടെ വിരൽതുമ്പിൽ കാര്യങ്ങളറിയാമെന്ന നിലയിലേക്ക് ലോകവും നവമാധ്യമങ്ങളും സാങ്കേതിക വളർച്ച കൈവരിച്ചിട്ടുണ്ട്. കല്ലച്ചിന്റെ ലോകത്തു നിന്ന് പത്രപ്രവർത്തനം പുതിയ ആകാശങ്ങൾ കണ്ടെത്തിക്കഴിഞ്ഞു. അതിരുകളില്ലാത്ത നവമാധ്യമ വിഹായസ്സിന്റെ സ്വാതന്ത്ര്യം ഇത്തരം സ്ഥാപനങ്ങളും ആസ്വദിക്കുന്നുണ്ട്. തങ്ങളാസ്വദിക്കുന്ന ഈ സ്വാതന്ത്ര്യം മറ്റുള്ളവർക്ക് പാടില്ലന്നും, തങ്ങൾക്കുനേരെ ഒരിക്കലും പ്രയോഗിക്കരുതെന്നുമാണ് ഇപ്പോൾ നിരോധനം ഏർപ്പെടുത്തിയതിലൂടെ മാതൃഭൂമി കൽപ്പിക്കുന്നത്.\n‘നവമാധ്യമങ്ങൾ മഹാവിപ്ലവങ്ങൾ കൊണ്ടുവരുമെന്നും മുഖ്യധാരാ മാധ്യമങ്ങൾക്കു പകരമാകുമെന്നും ഒക്കെയുള്ളത് ഒരുകാലത്തും നടന്നേക്കില്ല’ എന്ന് സ്വയം സമാധാനിക്കുക തന്നെയാണ് പാരമ്പര്യത്തിന്റെ അധികഭാരം ചുമക്കുന്നവർക്ക് അഭികാമ്യം. സത്യം മറച്ചുവച്ചും വസ്തുതകളെ വളച്ചൊടിച്ചും മുഖ്യധാരാ മാധ്യമങ്ങൾ ചെയ്യുന്ന കാര്യങ്ങൾ നവമാധ്യമങ്ങൾ ചെറുതായെങ്കിലും പുറത്തെത്തിക്കുന്നുവെന്നതാണ് യാഥാർത്ഥ്യം. ഇതൊരു തുടക്കമാണ്. ഇതിനോട് ക്രിയാത്മകമല്ലാതെ പ്രതികരിക്കുന്നത് പാരമ്പര്യത്തിന്റെ മഹത്വചിന്തയിൽ അഭിരമിക്കുന്നവരെ കൂടുതൽ അപഹാസ്യരായിത്തീർക്കുകയേയുള്ളൂ. കാലത്തെ തങ്ങളുടെ പേനത്തുമ്പുകൊണ്ട് പിടിച്ചുകെട്ടിക്കളയാമെന്നും തങ്ങളുടെലോകത്തു നിന്നും ഒരു കുയിലും പാടില്ല എന്നുമൊക്കെ ധരിച്ചുവശായിരിക്കുന്ന മുത്തശ്ശിമാരുടെ വിലക്കുകൾക്ക് മുമ്പിൽ പകച്ചു നിൽക്കുന്നതല്ല വർത്തമാനകാലവും അതാവശ്യപ്പെടുന്ന പത്രപ്രവർത്തനവും. ഇതൊന്ന് ഓർമിപ്പിക്കുക എന്ന ചെറിയ ദൗത്യമുണ്ടെന്ന് തോന്നി; അതും കൂട്ടായിട്ടു തന്നെ.\nSignatories: ന്യൂസ് മൊമന്റ്‌സ്, സൗത്ത്‌ലൈവ്, ഡൂൾ ന്യൂസ്, അഴിമുഖം, വൺ ഇന്ത്യ, മറുനാടൻ മലയാളി, ഇവാർത്ത, ബിഗ് ന്യൂസ് ലൈവ്, വൈഗ ന്യൂസ്, കേരള ഓണ്‍ലൈൻ ന്യൂസ്\nTopics: mathrubhumi | Online Media Ban


ഹെലികോപ്റ്ററില് വന്നിറങ്ങി തുറന്ന വാഹനത്തില് കളക്ട്രേറ്റിലേക്ക്; രാഹുല് ഗാന്ധി നാമനിര്‍ദ്ദേശ പത്രിക സമര്‍പ്പിച്ചു - Pravasishabdam\nHome News Kerala ഹെലികോപ്റ്ററില് വന്നിറങ്ങി തുറന്ന വാഹനത്തില് കളക്ട്രേറ്റിലേക്ക്; രാഹുല് ഗാന്ധി നാമനിര്‍ദ്ദേശ പത്രിക സമര്‍പ്പിച്ചു\nഹെലികോപ്റ്ററില് വന്നിറങ്ങി തുറന്ന വാഹനത്തില് കളക്ട്രേറ്റിലേക്ക്; രാഹുല് ഗാന്ധി നാമനിര്‍ദ്ദേശ പത്രിക സമര്‍പ്പിച്ചു\nകോണ്‍ഗ്രസ് ദേശീയ അധ്യക്ഷന് രാഹുല് ഗാന്ധി വയനാട്ടില് നാമനിര്‍ദ്ദേശ പത്രിക സമര്‍പ്പിച്ചു. മുകുള് വാസ്‌നിക്ക്, പാണക്കാട് ഹൈദരലി ശിഹാബ് തങ്ങള്, വയനാട്, കോഴിക്കോട് ഡിസിസി പ്രസിഡന്റുമാര് എന്നിവരാണ് രാഹുല് ഗാന്ധിക്കൊപ്പം ഉണ്ടായിരുന്നത്.\nകാല് ലക്ഷം പ്രവര്‍ത്തകരുടെ അകമ്പടിയോടെയാണ് പത്രിക സമര്‍പ്പിക്കുന്നത്. തുറന്ന ജീപ്പിലാണ് രാഹുല് ഗാന്ധി കളക്ട്രേറ്റിലേക്ക് പോയത്. ഏറെനേരം കാത്തുനിന്ന പ്രവര്‍ത്തകരുടെ വികാരം ഉള്‍ക്കൊണ്ടായിരുന്നു ഇത്. പത്രികാ സമര്‍പ്പണത്തിനു ശേഷം റോഡ് ഷോ നടത്തുമെന്നും കോണ്‍ഗ്രസ് വൃത്തങ്ങള് അറിയിച്ചു.\nഅതേസമയം, സുരക്ഷാ നിയന്ത്രണത്തിന്റെ ഭാഗമായി രാവിലെ എട്ട് മുതല് വൈകിട്ട് ആറുവരെ താമരശേരി ചുരത്തില് ചരക്ക് വാഹനങ്ങള്‍ക്ക് പൂര്‍ണ നിയന്ത്രണമേര്‍പ്പെടുത്തി….\nരാഹുല് എത്തുന്നതിനു മുന്നോടിയായി പ്രത്യേക ഹെലികോപ്ടറില് എഐസിസി ജനറല് സെക്രട്ടറിമാരായ ഉമ്മന്‍ചാണ്ടിയും കെ.സി. വേണുഗോപാലും ലീഗ് നേതാവ് പി.കെ. കുഞ്ഞാലിക്കുട്ടിയും കല്‍പ്പറ്റയിലെത്തി നേതാക്കളുമായി റോഡ് ഷോ സംബന്ധിച്ച് ചര്‍ച്ച നടത്തി.\nPrevious articleബലാത്സംഗക്കേസും കള്ളപ്പണ ഇടപാടും: നാണക്കേട് ഭയന്ന് വിദ്യാര്‍ത്ഥികള് പലരും ജലന്ധര് സെമിനാരി വിട്ടു\nNext articleഅമ്മ നേരത്തെ മരിച്ചു, അച്ഛന് ഉപേക്ഷിച്ചു പോയി, സ്വപ്‌നങ്ങള് ബാക്കിയാക്കിയാണ് അവള് കത്തിയമര്‍ന്നത്


ബ്യൂട്ടി ആന്‍ഡ് ദ ബീസ്റ്റ് എമ്മ വാട്‌സണെ ശതകോടീശ്വരിയാക്കുമോ? ; ചിത്രം ഒരാഴ്ച കൊണ്ട് 2000 കോടി കളക്ഷന് നേടുമെന്ന് റിപ്പോര്‍ട്ട് : Rashtradeepika\nബ്യൂട്ടി ആന്‍ഡ് ദ ബീസ്റ്റ് എമ്മ വാട്‌സണെ ശതകോടീശ്വരിയാക്കുമോ? ; ചിത്രം ഒരാഴ്ച കൊണ്ട് 2000 കോടി കളക്ഷന് നേടുമെന്ന് റിപ്പോര്‍ട്ട്\nഹാരിപോട്ടര് ചിത്രങ്ങളിലൂടെ പ്രശസ്തയായ നടി എമ്മ വാട്‌സന് നായികയായെത്തിയ ഡിസ്‌നി ചിത്രം ബ്യട്ടി ആന്‍ഡ് ദ ബീസ്റ്റ് റിക്കാര്‍ഡ് കളക്ഷനിലേക്ക്. ചിത്രം ഈ രീതിയില് മുന്നോട്ടു പോകുകയാണെങ്കില് എമ്മയ്ക്ക് 15 ദശലക്ഷം ഡോളര്(100 കോടി രൂപ) പ്രതിഫലം ലഭിക്കുമെന്നാണ് സൂചന. വാള്‍ഡ് ഡിസ്‌നിയുടെ കഥാപാത്രമായ ബ്യൂട്ടി ആന്‍ഡ് ദ ബീസ്റ്റ് 1934ലാണ് ആദ്യമായി സിനിമയാകുന്നത്.\nയുഎസില് റിലീസായ മാര്‍ച്ച് 18ന് തന്നെ മികച്ച ഓപ്പണിങ് കളക്ഷന് ചിത്രം നേടിയിരുന്നു. മൂന്ന് ദശലക്ഷം ഡോളറാണ് ചിത്രത്തിന്റെ പ്രതിഫലമായി എമ്മ വാട്സന് നേരത്തെ പറഞ്ഞിരുന്നത്. എന്നാല് ചിത്രം തീയറ്ററുകളില് ലാഭം കൊയ്യുന്നത് തുടര്‍ന്നാല് എമ്മയുടെ പ്രതിഫലവും കുത്തനെ ഉയരുമെന്നാണ് ഹോളിവുഡലെ സംസാരം.ബ്രിട്ടീഷ് നോവലിസ്റ്റ് ജെ. കെ റൗളിംഗിന്റെ നോവലായ ഹാരി പോട്ടറിന്റെ ചലച്ചിത്രാവിഷ്‌കാരത്തിലൂടെയാണ് എമ്മാ വാട്‌സണ് ശ്രദ്ധേയയായത്. ഹാരിപോട്ടറിലെ ഹെര്‍മിയോണ് ഗോഞ്ചര് എന്ന കഥാപാത്രം സിനിമാസ്വാദകരുടെ മനസില് എമ്മയ്ക്ക് ചിരകാല സ്ഥാനം നേടിക്കൊടുക്കുകയും ചെയ്തു.\nഹാരിപോട്ടര് സീരീസിനു ശേഷം എമ്മയ്ക്കു ലഭിക്കുന്ന ഏറ്റവും മികച്ച കഥാപാത്രമാണ് ബ്യൂട്ടി ആന്‍ഡ് ദ ബീസ്റ്റിലെ ബെല്ല. ഈ പോക്ക് പോയാല് ചിത്രം ഒരാഴ്ചയ്ക്കുള്ളില് രണ്ടായിരം കോടി നേടുമെന്നാണ് പ്രതീക്ഷിക്കുന്നത്. ബില് കോന്‍ഡന് ആണ് ചിത്രത്തിന്റെ സംവിധാനം നിര്‍വഹിച്ചിരിക്കുന്നത്. ഹെര്‍മിയോണിനേപ്പോലെ തന്നെ ബെല്ലയെയും ആരാധകര് ഏറ്റെടുക്കുമെന്നാണ് എമ്മയുടെ പ്രതീക്ഷ.


ബീഡി മേടിക്കാന് പണമില്ല; കൊവിഡ് ക്യാമ്പിലെ ഫാനുകള് മോഷ്ടിച്ചു വിറ്റ് അന്തേവാസികള്; അറസ്റ്റ് - BIGNEWSLIVE | Latest Malayalam News\nബീഡി മേടിക്കാന് പണമില്ല; കൊവിഡ് ക്യാമ്പിലെ ഫാനുകള് മോഷ്ടിച്ചു വിറ്റ് അന്തേവാസികള്; അറസ്റ്റ്\nകൊച്ചി: കൊവിഡ് ക്യാമ്പില് കഴിയുന്ന അന്തേവാസികള് ക്യാമ്പില് നിന്നും ഫാനുകള് മോഷ്ടിച്ച് ആക്രിക്കടയില് വിറ്റു. എറണാകുളം സൗത്തിലുള്ള ഗവ.ഗേള്‍സ് ഹയര് സെക്കണ്ടറി സ്‌കൂളിലെ ക്യാമ്പില് നിന്നും അവിടെ കഴിയുന്ന അന്തേവാസികളായ യുവാക്കളാണ് ഫാനുകള് മോഷ്ടിച്ചത്. സംഭവത്തില് മൂന്ന് പേരെ പോലീസ് അറസ്റ്റ് ചെയ്തു.\nബുധനാഴ്ച രാവിലെ സ്‌കൂളിലെ പിടിഎ പ്രസിഡന്റായ ഷിബു എത്തിയപ്പോളാണ് മോഷണ വിവരം അറിയുന്നത് . ചില ക്ലാസ്സ് മുറികള് തുറന്നു കിടന്നത് ശ്രദ്ധയില് പെട്ടത് പരിശോധിച്ചപ്പോളാണ് ഫാനുകള് മോഷണം പോയതായി അറിയുന്നത്. തുടര്‍ന്ന് വിവരം പ്രിന്‍സിപ്പാള് സെന്‍ട്രല് പോലീസ് സ്റ്റേഷനില് അറിയിക്കുകയായിരുന്നു.\nപിന്നാലെ നടത്തിയ അന്വേഷണത്തിലാണ് പ്രതികളെ പിടികൂടിയത്. സംഭവത്തില് ആലപ്പുഴ ഹരിപ്പാട്, ചെറുതന ലക്ഷ്മി നിവാസില് ഉണ്ണികൃഷ്ണന് നായര് മകന് സുധീഷ് (37) കൊല്ലം, പുനലൂര്, കാര്യറ മജു മന്‍സിലില് താജൂദ്ദീന് മകന് മജു മുഹമ്മദലി (28), എറണാകുളം ചക്കരപ്പറമ്പ് കണിയാപ്പിള്ളി വീട്ടില് ശ്രീധരന് മകന് ജിന്തേഷ് (39) എന്നിവരെ പോലീസ് അറസ്റ്റ് ചെയ്തു.\nസ്‌കൂളിലെ സിസിടിവി ദൃശ്യങ്ങള് പരിശോധിച്ചും അന്തേവാസികളെ ചോദ്യം ചെയ്തുമാണ് പ്രതികളെ കണ്ടെത്താനായത്. ചോദ്യം ചെയ്യലില് പ്രതികള് ഫാനുകള് ആക്രി കടയില് വിറ്റതായി അറിയിക്കുകയായിരുന്നു. ബീഡി മേടിക്കുവാന് പൈസ ഇല്ലാത്തത് കൊണ്ടാണ് ഫാനുകള് മോഷ്ടിച്ചതെന്നായിരുന്നു പ്രതികളുടെ വാദം.\nTags: covid campkochisteal\nലോക്ക് ഡൗണ് ലംഘിച്ച് ബൈക്കില് ചെന്നൈയില് നിന്ന് മലപ്പുറത്തേക്ക്: രണ്ട് യുവാക്കള് അറസ്റ്റില്\nകോവിഡിനെ ഒറ്റക്കെട്ടായി നേരിടാന് യുഎഇ; ബുധനാഴ്ചയും വെള്ളിയാഴ്ചയും ബാല്‍ക്കണിയില് നിന്ന് ദേശീയ ഗാനം ആലപിക്കാന് നിര്‍ദേശം


Saturday, October 16, 2021 18:49:37 PM\nസ്വന്തം ലേഖകൻ: ശരാശരി പ്രതിമാസ ശമ്പളത്തിന്റെ കാര്യത്തില് പുരുഷന്‍മാരെ പിന്നിലാക്കി സൗദി സ്ത്രീകള്. 2020 രണ്ടാം പകുതിയിലാണ് രാജ്യത്തെ സ്ത്രീകള് പുരുഷന്‍മാരെക്കാള് കൂടുതല് ശമ്പളം വാങ്ങിയത്. സൗദിയില് ഇതാദ്യമാണെന്ന് പ്രാദേശിക പത്രങ്ങള് റിപ്പോര്‍ട്ട് ചെയ്തു. ഈ കാലയളവില് സ്ത്രീകളുടെ ശരാശരി പ്രതിമാസ ശമ്പളം 4105 റിയാലും പുരുഷന്‍മാരുടേത് 3944 റിയാലുമായിരുന്നുവെന്ന് അല് വതന് പത്രം റിപ്പോര്‍ട്ട് ചെയ്തു.\nമനുഷ്യ വിഭവ സാമൂഹിക വികസന മന്ത്രാലയം, ജനറല് ഓര്‍ഗനൈസേഷന് ഫോര് സോഷ്യല് ഇന്‍ഷൂറന്‍സ്, നാഷനല് ലേബര് ഒബ്‌സര്‍വേറ്ററി ഓഫ് ഹ്യൂമണ് റിസോഴ്‌സസ് ഡെവലപ്‌മെന്റ് ഫണ്ട് എന്നിവയുടെ കണക്കുകള് ഉദ്ധരിച്ചാണ് റിപ്പോര്‍ട്ട്. 2020 ആദ്യ പകുതിയില് പുരുഷന്‍മാരുടെ ശരാശരി പ്രതിമാസ ശമ്പളം 4539 റിയാലും സ്ത്രീകളുടേത് 4308 റിയാലുമായിരുന്ന സ്ഥാനത്താണ് രണ്ടാം പകുതിയില് സ്ത്രീകള് മുന്നില് കയറിയത്.\nസ്ത്രീകളുടെ വാര്‍ഷിക ശമ്പളത്തില് 16.59 ശതമാനത്തിന്റെയും പുരുഷന്‍മാരുടേതില് 15.32 ശതമാനത്തിന്റെ വര്‍ധനവ് ഈ കാലയളവില് ഉണ്ടായതായും റിപ്പോര്‍ട്ട് വ്യക്തമാക്കി. രാജ്യത്തെ പൊതു- സ്വകാര്യ മേഖലകളിലെ കമ്പനികളുടെ എണ്ണത്തില് 2020ലെ ആദ്യ പാദത്തെക്കാള് 10 ശതമാനം വര്‍ധന 2021ലെ ആദ്യ പാദത്തിലുണ്ടായി. ഈ വര്‍ഷം രണ്ടാം പാദത്തില് 630,798 കമ്പനികളാണ് രാജ്യത്ത് രജിസ്റ്റര് ചെയ്യപ്പെട്ടിരിക്കുന്നത്.\nഅതേസമയം, ഈ വര്‍ഷം ആദ്യ പാദത്തില് നിന്ന് രണ്ടാം പാദത്തിലെത്തുമ്പോഴേക്കും കമ്പനികളുടെ എണ്ണത്തില് 2.7 ശതമാനത്തിന്റെ കുറവുണ്ടായി. എന്നാൽ സൗദിയിലേക്കുള്ള അതിര്‍ത്തികള് തുറന്നതോടെ നുഴഞ്ഞു കയറ്റവും കൂടി. വിദേശികള്‍ക്ക് രാജ്യത്തേക്ക് നുഴഞ്ഞു കടക്കാന് അവസരം ഒരുക്കി കൊടുക്കുന്നവര്‍ക്ക് ജയിൽ ശിക്ഷയും പിഴയും നല്‍ക്കുമെന്ന് അധികൃതര് അറിയിച്ചു.\nഅഞ്ചു മുതൽ 15 വർഷം വരെ തടവ് ശിക്ഷയും 10 ലക്ഷം റിയാല് പിഴയും ആണ് ശിക്ഷ. അതിര്‍ത്തികള് വഴി സൗദിയിലേക്ക് നുഴഞ്ഞുകയറാൻ വിദേശികളെ സഹായിക്കുന്നവര്‍ക്കും യാത്രാ സൗകര്യവും താമസവും നൽകുന്നവര്‍ക്കും ഈ ശിക്ഷ ബാധകമാണ്. സൗദി ആഭ്യന്തര മന്ത്രി സമർപ്പിച്ച നിര്‍ദേശത്തിന്‍റെ ഭാഗമായാണ് വിഷയത്തില് തീരുമാനം.\nനുഴഞ്ഞുകയറ്റക്കാർക്ക് യാത്രാ സൗകര്യവും താമസ സൗകര്യം നല്‍കാന് ഉപയോഗിക്കുന്ന സ്ഥലങ്ങളും, അവരെ കൊണ്ടുവരാന് ഉപയോഗിക്കുന്ന വാഹനങ്ങളും അധികൃതര് കണ്ടെത്തിയിട്ടുണ്ട്. നുഴഞ്ഞുകയറ്റക്കാർക്ക് സഹായങ്ങള് നല്‍കുന്നവര്‍ക്കും പത്തു ലക്ഷം റിയാൽ പിഴ ചുമത്തും. രാജ്യത്ത് കൊവിഡ് കേസുകള് കുറഞ്ഞുവരുകയാണ്. ഇന്നലെ പുതുതായി 75 പേർക്കാണ് കൊവിഡ് സ്ഥിരീകരിച്ചത്. 64 പേർ ആണ് കൊവിഡ് ബാധിച്ച് ചികിത്സയിലുള്ളത്. കഴിഞ്ഞ ദിവസം കൊവിഡ് ബാധിച്ച്6പേര് മരിച്ചതായാണ് റിപ്പോര്‍ട്ട്.\n53,730 ആർ.ടി പി.സി.ആർ പരിശോധനകൾ ആണ് സൗദിയില് കഴിഞ്ഞ ദിവസം നടന്നത്. 5,35,373 പേർ കൊവിഡില് നിന്നും മുക്തര് ആയി.2,387 കൊവി‍ഡ് ബാധിച്ച് നിരീക്ഷണത്തില് കഴിയുന്നവര് ആണ്. ഇതില് 378 പേരുടെ സ്ഥിതി ഗുരുതരമാണ്. കൊവിഡ് മുക്തി നിരക്ക് 98 ശതമാനവും മരണ നിരക്ക് 1.6 ശതമാനവുമാണ്.


Covid 19 | പുതിയ കോവിഡ് കേസുകളില്ലാതെ പത്തു ദിവസം പിന്നിട്ടു; വിക്ടോറിയയിൽ ഇന്ന് മുതൽ കൂടുതൽ ഇളവുകൾ; മെൽബണിലും ഇളവുകൾ പ്രഖ്യാപിച്ചു - MarunadanMalayalee.com\nNovember 09, 202004:14 PM IST Permalink\nപുതിയ കോവിഡ് കേസുകളോ മരണങ്ങളോ ഇല്ലാതെ പത്തു ദിവസം പിന്നിട്ട വിക്ടോറിയയിൽ ഇന്ന് മുതൽ കൂടുതൽ ഇളവുകൾ. നാലു രോഗബാധകൾ മാത്രമാണ് ഇപ്പോൾ സംസ്ഥാനത്ത് ഉള്ളത്. സ്രോതസറിയാത്ത രണ്ടു കേസുകളും. ഞായറാഴ്ചയും പതിനായിരത്തിലേറെ പേർ പരിശോധനയ്ക്ക് വിധേയരായെങ്കിലും ആർക്കും വൈറസ് ബാധ സ്ഥിരീകരിച്ചിട്ടില്ല.\nഅതോടൊപ്പം മെൽബണിലെ കോവിഡ് നിയന്ത്രണങ്ങളിൽ കൂടുതൽ ഇളവുകൾ നിലവിൽ വന്നിരിക്കുകയാണ്. മെൽബൺ മെട്രോപൊളിറ്റൻ മേഖലയും സംസ്ഥാനത്തിന്റെ മറ്റു ഭാഗങ്ങളും തമ്മിൽ കോവിഡ് നിയന്ത്രണങ്ങളിൽ മാസങ്ങളായി നിലനിന്നിരുന്ന വേർതിരിവ് പിൻവലിച്ചു. ഇതോടെ മെൽബണുകാർക്ക് ഉൾനാടൻ വിക്ടോറിയയിലേക്ക് യാത്ര ചെയ്യാൻ സാധിക്കുന്നതാണ്.\nവർക്ക് പെർമിറ്റ് ഉള്ളവർക്കായിരുന്നു ഇതുവരെ യാത്രാ അനുമതി. വീട്ടിൽ നിന്ന് 25 കിലോമീറ്റർ മാത്രമേ യാത്ര ചെയ്യാവൂ എന്ന നിയന്ത്രണവും അവസാനിച്ചു. മെൽബണിലുള്ളവർക്ക് വീടു സന്ദർശനത്തിലും കൂടുതൽ ഇളവു ലഭിക്കും. ഒരു ദിവസം രണ്ടു പേർ, ഒരു തവണ മാത്രമേ ഒരു വീട്ടിൽ സന്ദർശനം നടത്താവൂ എന്ന നിയന്ത്രണം നിലനിൽക്കും.\nഎന്നാൽ, ആ രണ്ടു പേർ ഒരേ വീട്ടിൽ നിന്നുള്ളവരമാകണമെന്നില്ല. അതായത്, രണ്ട് വ്യത്യസ്ത വീടുകളിൽ നിന്നുള്ള രണ്ടു പേർക്ക്, മൂന്നാമതൊരു വീട്ടിൽ സന്ദർശനം നടത്താം. ഈ രണ്ടു പേരുടെയും സന്ദർശനം ഒരേസമയം ആകണമെന്നില്ല.\nറെസ്റ്റോറന്റുകളിലും ബാറുകളിലും ഔട്ട്‌ഡോറിൽ 70 പേരെയും ഇൻഡോറിൽ 40 പേരെയും അനുവദിക്കും. ജിമ്മുകൾ, ലൈബ്രറികൾ, കമ്മ്യൂണിറ്റി സെന്ററുകൾ തുടങ്ങിയവയിൽ 20 പേർ വരെ. അതേസമയം, നിലവിൽ വർക്ക് ഫ്രം ഹോം ചെയ്യുന്നവർ അത് തുടരണം. മാസ്‌കുകൾ ധരിക്കുന്നത് നിർബന്ധിതമായി തന്നെ തുടരുമെന്നും സർക്കാർ വ്യക്തമാക്കി.


സിബിഎസ്ഇ, കേന്ദ്രീയ വിദ്യാലയങ്ങളില് പത്താംക്ലാസ് വരെ ഹിന്ദി നിര്‍ബന്ധമാക്കുന്നു,hindi could be compulsory till classkeralaonlinenews.com | Malayalam news, kerala news, onlinenews,\nസിബിഎസ്ഇ, കേന്ദ്രീയ വിദ്യാലയങ്ങളില് പത്താംക്ലാസ് വരെ ഹിന്ദി നിര്‍ബ...\nസിബിഎസ്ഇ, കേന്ദ്രീയ വിദ്യാലയങ്ങളില് പത്താംക്ലാസ് വരെ ഹിന്ദി നിര്‍ബന്ധമാക്കുന്നു\nPublished: Tuesday 18 April 2017 01:23:08 PM\nന്യൂഡല്‍ഹി: ഹിന്ദി ഭാഷയെ പ്രോത്സാഹിപ്പിക്കുന്നതിന്റെ ഭാഗമായി സിബിഎസ്ഇ, കേന്ദ്രീയ വിദ്യാലയങ്ങളില് പത്താംക്ലാസ് വരെ ഹിന്ദി നിര്‍ബന്ധമാക്കുന്നു. തീരുമാനത്തിന് രാഷ്ട്രപതി പ്രണബ് മുഖര്‍ജി തത്വത്തില് അംഗീകാരം നല്‍കി.\nകേന്ദ്ര സര്‍ക്കാരിന്റെ ഔദ്യോഗിക ഭാഷായായി ഹിന്ദിയെ നിശ്ചയിച്ചതിനെതിരെ തമിഴ്‌നാട്ടില് വ്യാപക പ്രതിഷേധം അരങ്ങേറിയിരുന്നു. ഇത്തരം പ്രതിഷേധങ്ങള് ഇല്ലാതാക്കാന് ഹിന്ദി നിര്‍ബന്ധമാക്കുന്നത് സംസ്ഥാനങ്ങളുമായുള്ള കൂടിയാലോചനകള്‍ക്ക് ശേഷമായിരിക്കുമെന്നും രാഷ്ട്രപതി ഭവന് വ്യക്തമാക്കിയിട്ടുണ്ട്.\nഓരോ സ്‌കൂളുകളിലും പഠിപ്പിക്കേണ്ട ഭാഷകള് വിവിധ സംസ്ഥാനങ്ങളില് വ്യത്യസ്തമാണ്. ഇന്ത്യയിലെ ഏറ്റവും വലിയ സ്‌കൂള് ബോര്‍ഡായ സി.ബി.എസ്.ഇ കഴിഞ്ഞ വര്‍ഷം, ഇംഗ്ലീഷും രണ്ട് ഇന്ത്യന് ഭാഷകളും ചേര്‍ന്നുള്ള ത്രിഭാഷ ഫോര്‍മുല മുന്നോട്ട് വച്ചിരുന്നു. ഇത് 9,10 ക്ലാസുകളിലേക്ക് വ്യാപിപ്പിക്കണം എന്നായിരുന്നു സി.ബി.എസ്.ഇയുടെ ശുപാര്‍ശ. ഉത്തരേന്ത്യയില് ഹിന്ദി ഒരു വിഷയമാണെങ്കിലും ഭരണഘടന അംഗീകരിച്ചിട്ടുള്ള 22 ഇന്ത്യന് ഭാഷകളില് നിന്ന് ഏതെങ്കിലും ഒന്ന് സംസ്ഥാനങ്ങള് തിരഞ്ഞെടുക്കുമെന്നാണ് കരുതുന്നത്.\nRead more topics: Hindi, Class, Kendriya Vidyalayas, CBSE, school\nHindi could be compulsory till Class 10 in all Kendriya Vidyalayas, other CBSE schools\nഹിന്ദി വിവാദം; ഏകപക്ഷീയമായി ഒരു ഭാഷയും അടിച്ചേല്‍പ്പിക്കില്ലെന്ന് കേന്ദ്രമന്ത്രി ജയശങ്കർ\n'തേനീച്ച കൂട്ടിലാണ് നിങ്ങള് കല്ലെറിയുന്നത്'; തമിഴ്നാട്ടിലെ ജനങ്ങളുടെ രക്തത്തില് ഹിന്ദിയില്ലെന്ന് എം.കെ സ്റ്റാലിന്


police-boat-sank പ്രതിയെ തേടിപ്പോയ വള്ളം മറിഞ്ഞു; ഒരു പൊലീസുകാരൻ മരിച്ചു police-boat-sank\nപ്രതിയെ തേടിപ്പോയ വള്ളം മറിഞ്ഞു; ഒരു പൊലീസുകാരൻ മരിച്ചു\nതിരുവനന്തപുരം വർക്കല ശിവഗിരിയിൽ പൊലീസ് ഉദ്യോഗസ്ഥർ സഞ്ചരിച്ച വള്ളം മറിഞ്ഞു. പോത്തൻകോട് കൊലപാതക കേസിലെ പ്രതിയെ പിടിക്കാൻ എത്തിയ സംഘത്തിന്റെ വള്ളമാണ് മറിഞ്ഞത്. സംഭവത്തിൽ ഒരു പൊലീസ് ഉദ്യോഗസ്ഥൻ മുങ്ങി മരിച്ചു.\nപനയിൽക്കടവ് പാലത്തിന് സമീപമാണ് അപകടം. സുധീഷ് വധക്കേസ് പ്രതി ഒട്ടകം രാജേഷിനെ കണ്ടെത്താൻ എത്തിയ സംഘത്തിന്റെ വള്ളം മറിയുകയായിരുന്നു. വർക്കല സിഐ അടക്കം നാലുപേരാണ് വള്ളത്തിൽ ഉണ്ടായിരുന്നത്. മൂന്നുപേർ നീന്തിരക്ഷപ്പെട്ടു. എന്നാൽ എസ്.എ.പി ബറ്റാലിനിൽ നിന്ന് നിയോഗിച്ച ആലപ്പുഴ സ്വദേശി ബാലവിനെ കാണാതായി.\nതുടർന്ന് നാട്ടുകാരുടെ സഹായത്തോടെ പൊലീസ് നടത്തിയ തെരച്ചിലിൽ ബാലുവിനെ കണ്ടെത്തി. വള്ളം മറിഞ്ഞതിന് സമീപത്തു നിന്നുമാണ് കണ്ടെത്തിയത്. ബാലുവിനെ ഉടൻ വർക്കല താലൂക്ക് ആശുപത്രിയിൽ പ്രവേശിപ്പിച്ചു. എന്നാൽ ജീവൻ രക്ഷിക്കാനായില്ല.\nഎസ്.എ.പി ബറ്റാലിയനിലെ കോണ്‍സ്റ്റബിള് എസ് ബാലുവിന്‍റെ നിര്യാണത്തില് സംസ്ഥാന പൊലീസ് മേധാവി അനില് കാന്ത് അനുശോചിച്ചു. ഇക്കഴിഞ്ഞ സെപ്റ്റംബറില് പരിശീലനം പൂര്‍ത്തിയാക്കി സേനയുടെ ഭാഗമായ ബാലു മികച്ച ഉദ്യോഗസ്ഥനായിരുന്നുവെന്ന് അദ്ദേഹം അനുസ്മരിച്ചു.\nStory Highlights : police-boat-sank\nRead more on: died | police\nകോട്ടയത്ത് ഗുണ്ടാക്രമണം; യുവാവിനെ കൊലപ്പെടുത്തി പൊലീസ് സ്റ്റേഷന് മുന്നിലിട്ടു


കോൺഗ്രസിലെ പ്രശ്നങ്ങൾ അവസാനിച്ചു; ഇനി മുഖ്യശത്രുക്കളായ സി.പി.എമ്മിനോടും ബി.ജെ.പിയോടും പോരാടണമെന്ന് കെ. മുരളീധരൻ | Southlive\nകോൺഗ്രസിലെ പ്രശ്നങ്ങൾ അവസാനിച്ചു; ഇനി മുഖ്യശത്രുക്കളായ സി.പി.എമ്മിനോടും ബി.ജെ.പിയോടും പോരാടണമെന്ന് കെ. മുരളീധരൻ\nTuesday, 7th September 2021, 10:51 am\nസംസ്ഥാനത്തെ കോൺഗ്രസിലെ പ്രശ്നങ്ങൾ അവസാനിച്ചെന്ന് കെ. മുരളീധരൻ എം.പി. ഇനി ഗ്രൂപ്പിന്‍റെ പേരിൽ വീതംവെപ്പില്ല. ഉമ്മൻചാണ്ടി, രമേശ് ചെന്നിത്തല എന്നിവരോട് അഭിപ്രായം തേടുമെന്നും മുരളീധരൻ പറഞ്ഞു. . കോഴിക്കോട് പുതിയ ജില്ല കോൺഗ്രസ് കമ്മറ്റി അദ്ധ്യക്ഷന്റെ ചുതലയേറ്റെടുക്കൽ ചടങ്ങിൽ സംസാരിക്കുകയായിരുന്നു കെ മുരളീധരൻ.\nപാർട്ടിയിൽ അച്ചടക്കം പരമപ്രധാനമാണ്. കോൺഗ്രസ് സെമി കേഡർ സ്വഭാവത്തിലേക്ക് മാറുകയാണ്. ഇനി മുഖ്യശത്രുക്കളായ സി.പി.എമ്മിനോടും ബി.ജെ.പിയോടും പോരാടണമെന്നും മുരളീധരൻ ആവശ്യപ്പെട്ടു.\nജംബോ കമ്മിറ്റിയും ഗ്രൂപ്പുമാണ് കോൺഗ്രസിലെ പ്രശ്നം. സ്ഥാനാർത്ഥിയുടെ അഭ്യർത്ഥന വോട്ടർമാർക്ക് കൊടുക്കാൻ പോലും ആളുണ്ടായിരുന്നില്ല. എന്നാൽ, ബൂത്തിന്‍റെ പണം കണക്ക് പറഞ്ഞ് വാങ്ങും. വട്ടിയൂർക്കാവ് മണ്ഡലത്തിലും ഇത് സംഭവിച്ചു. കെട്ടിയിറക്കിയ സ്ഥാനാർത്ഥികള് പലയിടത്തും ഉണ്ടായിരുന്നെന്നും മുരളീധരൻ മാധ്യമങ്ങളോട് പറഞ്ഞു.\nകോൺഗ്രസിന്റെ തകർച്ചയ്ക്ക് ഒരു നേതാവിനെ മാത്രം കുറ്റം പറഞ്ഞിട്ട് കാര്യമില്ലെന്ന് കെ മുരളീധരൻ എം പി. കൂട്ടായ പ്രവർത്തനത്തിലൂടെ തെറ്റുകൾ തിരിച്ചറിയണം. തുടർച്ചയായ പരാജയങ്ങൾ അണികളെ നിരാശരാക്കി. പഞ്ചായത്ത് തിരഞ്ഞെടുപ്പിൽ പോലും സ്ഥാനാർത്ഥികളെ കെട്ടിയിറക്കി. ചിലയിടത്ത് കൈപ്പത്തിയിൽ മത്സരിച്ചവർ പോലും നാലാം സ്ഥാനത്ത് വരെ എത്തി. നിയമസഭയിൽ 41 സീറ്റ് കിട്ടിയത് തന്നെ ഭാഗ്യം. തോൽവി അവലോകനം ചെയ്തപ്പോൾ മനസ്സിലാകുന്നത് ഇതാണ്. തിരഞ്ഞെടുപ്പിലെ തോൽവി ജനങ്ങൾ കാണിച്ച മഞ്ഞക്കാർഡായിരുന്നു. താഴെ തട്ടിൽ ആളുകൾ കുറയുന്നു എന്ന സൂചന . അത് മനസ്സിലാക്കിയില്ലെന്നും കെ മുരളീധരൻ പറഞ്ഞു.


വ്യക്തികൾ - വിഷ്ണു - Memory Tricks PSC\nHome » വ്യക്തികൾ » വ്യക്തികൾ - വിഷ്ണു\nഹിന്ദു പുരാണം അനുസരിച്ച് വാമനൻ ഏതു ദേവന്റെ5ആം അവതാരമാണ് ?\nസംസ്കൃത മഹാകവിയായ ഭാരവി പല്ലവ വംശത്തിലെ ഏത് രാജാവിന്റെ സദസ്യനായിരുന്നു ?\nറിച്ചാർഡ് അറ്റൻബറോയുടെ ഗാന്ധി സിനിമയുടെ മലയാളം പരിഭാഷയിൽ ഗാന്ധിജിക്ക് ശബ്ദം നല്കിയത് ആര്?\nകൗടില്യൻഎന്നും അറിയപ്പെട്ടിരുന്ന ചാണക്യന്റെ യഥാർത്ഥ പേരെന്ത്?\nപഞ്ചതന്ത്രം രചിച്ചതാര് ?\nരഘുപതി രാഘവ രാജാറാം എന്ന് തുടങ്ങുന്ന ഗാനം രചിച്ചത് ആര്?\n2010 ലെ വയലാർ അവാർഡിന് അർഹമായ ചാരുലത എന്ന കൃതി രചിച്ചത്?\nസംസ്ഥാന യുത്ത് കോണ്‍ഗ്രസ് പ്രസിഡന്റ് ?\nവിഷ്ണു നാരായണൻ നമ്പുതിരി\n0 Comments for "വ്യക്തികൾ - വിഷ്ണു "


‘ബിന്ദു കൃഷ്ണ കേരളത്തിന്റെ ഇന്ദിരാ ഗാന്ധി’; പെയ്‌മെന്റ് റാണി പരാമര്‍ശത്തിന് മറുപടിയുമായി അനുകൂല വിഭാഗം\n27 Dec 2020 10:36 AM GMT\nകൊല്ലം: തെരഞ്ഞെടുപ്പ് തോല്‍വിക്ക് പിന്നാലെ കൊല്ലം കോണ്‍ഗ്രസിലെ കലാപം രൂക്ഷമാവുന്നു. ഡിസിസി പ്രസിഡന്റ് ബിന്ദു കൃഷ്ണയെ അനുകൂലിക്കുന്നവരും പ്രതികൂലിക്കുന്നവരും തമ്മിലാണ് പോര് കടുത്തിരുക്കുന്നത്. ഗുരുതര ആരോപണ പ്രത്യാരോപണങ്ങളാണ് ബിന്ദുകൃഷ്ണയെ അനുകൂലിക്കുന്നവരും വിയോജിക്കുന്നവരും തമ്മില് നടത്തുന്നത്.\nഐ ഗ്രൂപ്പ് നേതാവായ ബിന്ദുകൃഷ്ണയ്‌ക്കെതിരെ പരസ്യമായി അതേ ഗ്രൂപ്പിലുള്ള നേതാക്കളാണ് പോരടിക്കുന്നത് എന്നതും ശ്രദ്ധേയമാണ്. കെപിസിസി. വൈസ് പ്രസിഡന്റ് ശൂരനാട് രാജശേഖരനെ അനുകൂലിക്കുന്നവരാണ് മറുപക്ഷം. കൊല്ലം സീറ്റ് മുന്നില് കണ്ടുള്ള കലാപമാണ് ഇപ്പോള് മറ നീക്കി പുറത്ത് വന്നിരിക്കുന്നത്. തദ്ദേശ തെരഞ്ഞെടുപ്പുമായി ബന്ധപ്പെട്ട് ഡിസിസി പ്രസിഡന്റിന് എതിരെ ഐ ഗ്രൂപ്പിലെ ഒരു വിഭാഗം ഉയര്‍ത്തുന്നത് ഗുരുതര ആരോപണങ്ങളാണ്. ബിന്ദു കൃഷ്ണയെ പെയ്‌മെന്റ് റാണിയെന്ന് അധിക്ഷേപിച്ചുകൊണ്ടുള്ള പ്രചരണങ്ങളും ഇവര് നടത്തുന്നുണ്ട്.\nഎന്നാല് ബിന്ദുകൃഷ്ണയെ ഇന്ദിരാ ഗാന്ധിയോട് ഉപമിച്ചാണ് അനുകൂലിക്കുന്ന വിഭാഗത്തിന്റെ പ്രതിരോധം. ‘കേരളത്തിന്റെ ഇന്ദിരാ ഗാന്ധി. ഏത് പ്രതിസന്ധി ഘട്ടങ്ങളെയും ഒരു പുഞ്ചിരിയോടുകൂടി നേരിടുന്ന പ്രിയപ്പെട്ട ലീഡര് അഡ്വ ബിന്ദു കൃഷ്ണക്ക് അഭിവാദ്യങ്ങള്’ എന്നാണ് പ്രചരിക്കുന്ന ഒരു പോസ്റ്റര്.\nഐ ഗ്രൂപ്പിലെ പ്രബല വിഭാഗം ഡി.സി.സി.യില് അഴിച്ച് പണി ആവശ്യപ്പെട്ട് കെ പി.സി.സി.യെ സമീപിച്ച് കഴിഞ്ഞു. നിലവിലെ സംഭവ വികാസങ്ങളില് യൂ.ഡി.എഫ് ഘടക കക്ഷിയായ ആര്.എസ്.പി.അതൃപ്തി സംസ്ഥാന നേതാക്കളെ അറിയിച്ചു കഴിഞ്ഞു. തിരഞ്ഞെടുപ്പ് പരാജയം വിലയിരുത്താന് പോലും കഴിയാത്ത അവസ്ഥയിലാണ് കൊണ്‍ഗ്രസ്.ന്യൂനപക്ഷ വിഭാഗത്തില് നിന്ന് ഡി.സിസി പ്രസിഡന്റിനെ കൊണ്ട് വന്നാല് മാത്രമേ ഇനി ജില്ലയില് പാര്‍ട്ടിക്ക് രക്ഷയുള്ളു എന്നും വാദമുണ്ട്. കോര്‍പ്പറേഷനില് ദയനീയ പരാജയം സംഭവിച്ചിട്ടും വിജയിച്ച സ്ഥാനാര്‍ഥികളെയും ബ്ലോക്ക് പ്രസിഡന്റ്മാരെ ഉപയോഗിച്ചും വ്യാജ പരാതി നല്‍കിയും ഗ്രൂപ്പ് വൈര്യം തീര്‍ക്കുകയാണ് ഒരു വിഭാഗം നേതാക്കള്.\nനിയമ സഭാ തിരഞ്ഞെടുപ്പ് മുന്നില് നില്‍ക്കെ മണ്ഡലം തലം മുതല് അഴിച്ച് പണി ആവശ്യപ്പെട്ട് നിരവധി പരാതികള് കെ.പി.സി.സിക്ക് ലഭിച്ചിട്ടുണ്ട്.സമൂഹ മാധ്യമങ്ങള് വഴി നേതാക്കള്‍ക്കെതിരെ അതിര് കടന്നുള്ള ആക്ഷേപങ്ങള് തുടരുകയാണ്. വരും ദിവസങ്ങളില് കാര്യങ്ങള് കൈവിട്ട് പോകുമെന്ന ആശങ്കയും നേതാക്കള് പങ്ക് വച്ചു.


ലോക്ഡൗണിൽ പിറന്നവൻ 'ലോക്ഡൗൺ' - Janayugom Online\nApril 01, 2020, 9:09 pm\nകൊറോണ വ്യാപനം ലോകത്തെയാകെ ലോക്ഡൗണിൽ തളച്ചിട്ടിരിക്കുന്ന വേളയിൽ ഉത്തർപ്രദേശിലെ ദേവരിയ ജില്ലയിൽ പിറന്ന കുട്ടിക്ക് വീട്ടുകാർ ‘ലോക്ഡൗൺ’ എന്ന് പേരിട്ടു. യുപിയിലെ ദേവരിയ ജില്ലയിലെ ഖുകുംദൂ എന്ന ഗ്രാമത്തിൽ പിറന്ന ആൺകുട്ടിക്കാണ് ലോക്ഡൗൺ എന്ന പേരിട്ടിരിക്കുന്നത്.\nലോക്ഡൗൺ പ്രഖ്യാപിച്ചതിനിടെയാണ് ഇവൻ പിറന്നത്. ‘കൊറോണയെന്ന മഹാമാരിയിൽ നിന്ന് ജനങ്ങളെ രക്ഷിക്കാനായി ലോക്ക് ഡൗൺ നടപ്പിലാക്കിയതിനെ ഞങ്ങൾ അഭിനന്ദിക്കുന്നു. ലോക്ഡൗൺ ദേശതാത്‌പര്യത്തിന് വേണ്ടിയുള്ളതാണ്. അതിനാലാണ് ഞങ്ങൾ ഇവന് ആ പേര് നൽകിയിരിക്കുന്നത്.’ വീട്ടുകാർ പറയുന്നു. കുടുംബത്തിനേക്കാൾ പ്രാധാന്യം ഇപ്പോൾ രാജ്യതാല്പര്യങ്ങൾക്കാണ് ഞങ്ങൾ മുൻഗണന നൽകുന്നത്. അതിനാൽ ലോക്ഡൗൺ കഴിയാതെ കുഞ്ഞിനെ കാണാൻ എത്തരുതെന്ന് ബന്ധുക്കളോട് ആവശ്യപ്പെട്ടിട്ടുണ്ട്.\nലോക്ഡൗൺ പിൻവലിച്ചതിന് ശേഷമെ കുഞ്ഞിന്റെ ജനനവുമായി ബന്ധപ്പെട്ട ആചാരപരമായ ചടങ്ങുകൾ നടത്തുകയുള്ളൂവെന്നും ബന്ധുക്കൾ പറഞ്ഞു. ജനതാ കർഫ്യു ആചരിച്ച സമയത്ത് ഉത്തർപ്രദേശിലെ ഗോരഖ്പുരിൽ പിറന്ന പെൺകുഞ്ഞിന് ബന്ധുക്കൾ കൊറോണയെന്ന് പേരിട്ടിരുന്നു.\n24 മണിക്കൂറിനിടെ 33,291 പേർക്ക് കോവിഡ് രോഗമുക്തി; 24,010 പുതിയ രോഗികൾ\nമിശ്ര വിവാഹത്തെ എതിർത്ത് അസം സർക്കാർ


ജില്ലയില് 1200 പേര്‍ക്ക് കോവിഡ്; ടി.പി.ആര് 13.86% : Deepika.com Nattu Visesham\nകോഴിക്കോട്: ജില്ലയില് ഇന്നലെ 1200 കോവിഡ് പോസിറ്റീവ് കേസുകള് കൂടി റിപ്പോര്‍ട്ട് ചെയ്തു. 15 പേരുടെ ഉറവിടം വ്യക്തമല്ല. സമ്പര്‍ക്കം വഴി 1180 പേര്‍ക്കാണ് രോഗം ബാധിച്ചത്. അഞ്ച് ആരോഗ്യ പ്രവർത്തകർക്കും രോഗം സ്ഥിരീകരിച്ചു . 8842 പേരെ പരിശോധനയ്ക്ക് വിധേയരാക്കി.\nജില്ലയിലെ കോവിഡ് ആശുപത്രികള്, എഫ്എല്‍ടിസികള്, വീടുകള് എന്നിവിടങ്ങളില് ചികിത്സയിലായിരുന്ന 2508 പേര് കൂടി രോഗമുക്തി നേടി. 13.86 ശതമാനമാണ് ടെസ്റ്റ് പോസിറ്റിവിറ്റി നിരക്ക്. രോഗം സ്ഥിരീകരിച്ച് 19024 കോഴിക്കോട് സ്വദേശികളാണ് ചികിത്സയിലുള്ളത്.\nപുതുതായി വന്ന 3675 പേർ ഉൾപ്പടെ 67492 പേർ ഇപ്പോൾ നിരീക്ഷണത്തിലുണ്ട്. ഇതുവരെ 1018223 പേർ നിരീക്ഷണം പൂർത്തിയാക്കി. 2531 മരണങ്ങളാണ് ഇതുവരെ കോവിഡ് മൂലമെന്ന് റിപ്പോർട്ട് ചെയ്യപ്പെട്ടിട്ടുള്ളത്.


mammootty Archives - Canchannels\nമമ്മൂട്ടിയെ കേന്ദ്രകഥാപാത്രമാക്കി ബി. ഉണ്ണികൃഷ്ണന് സംവിധാനം ചെയ്യുന്ന ചിത്രം ജൂലൈ 15 ന് പൂയംകുട്ടിയില് ആരംഭിക്കും. മമ്മൂട്ടി 18 ന് ജോയിന് ചെയ്യും. എറണാകുളം, വണ്ടിപ്പെരിയാര്, കുട്ടിക്കാനം ...\nറോഷാക്കിന്റെ ചിത്രീകരണം ദുബായില് പൂര്‍ത്തിയായി. ഇന്നലെ രാത്രി വൈകിയാണ് ഷൂട്ടിംഗിന് പാക്കപ്പ് പറഞ്ഞത്. ഓണത്തിന് ചിത്രം റിലീസിനെത്തും. മമ്മൂട്ടിയെ കേന്ദ്രകഥാപാത്രമാക്കി നിസാം ബഷീര് സംവിധാനം ചെയ്ത ചിത്രമാണ് ...\nതമിഴിലെ മുതിര്‍ന്ന നടന് പൂ രാമു അന്തരിച്ചു. ഹൃദയാഘാതത്തെ തുടര്‍ന്ന് അദ്ദേഹത്തെ ഇന്നലെ ചെന്നൈയിലെ രാജീവ് ഗാന്ധി ഹോസ്പിറ്റലില് പ്രവേശിപ്പിച്ചിരുന്നു. തീവ്രപരിചരണവിഭാഗത്തില് തുടര്‍ന്ന അദ്ദേഹത്തിന്റെ ജീവന് രക്ഷിക്കാന് ...\nചലച്ചിത്ര സംഘടനയായ 'അമ്മ'യുടെ 28-ാമത് ജനറല് ബോഡി മീറ്റിംഗ് കളമശ്ശേരിയിലുള്ള ചക്കോളാസ് പവലിയന് ഹോട്ടലില്‍വച്ച് നടക്കുകയാണ്. ഐസിസി ചെയര് പേഴ്‌സണ് ശ്വേത മേനോന്, അംഗങ്ങളായ മാലാ പാര്‍വതി, ...\nമലയാളികള്‍ക്ക് ഏറെ പരിചിതമായ മുഖമാണ് ഭീമന് രഘുവിന്റേത്. ചെറിയ വേഷങ്ങളിലൂടെ വെള്ളിത്തിരയിലെത്തിയ രഘു, ജയന്റെ മരണശേഷം ജയനുവേണ്ടി രചിച്ച ഭീമന് എന്ന ചിത്രത്തിലൂടെ നായകനാവുകയായിരുന്നു. ഹസ്സനായിരുന്നു സംവിധായകന്. ...\nനവാഗതനായ ഡീനോ ഡെന്നിസ് തിരക്കഥ എഴുതി സംവിധാനം ചെയ്യുന്ന ചിത്രത്തില് മെഗാസ്റ്റാര് മമ്മൂട്ടി നായകനാകുന്നു. പ്രശസ്ത തിരക്കഥാകൃത്ത് കലൂര് ഡെന്നീസിന്റെ മകനാണ് ഡീനോ ഡെന്നീസ്. കലൂര് ഡെന്നീസ് ...\nവയനാട്ടിലെ ഒരു ലൊക്കേഷനില്‍നിന്നുള്ള മടക്കയാത്രയിലാണ് അപ്പുണ്ണി ശശിയെ ആദ്യമായി പരിചയപ്പെടുന്നത്. ഞങ്ങളുടെ കാറില് ഒരു സഹയാത്രികനായി ഒപ്പം കൂടുകയായിരുന്നു. വഴിക്ക് കോഴിക്കോട് ഇറങ്ങാനായിരുന്നു അദ്ദേഹത്തിന്റെ പദ്ധതി. രഞ്ജിത്തിന്റെ ...\nമമ്മൂട്ടിയും പാര്‍വതി തിരുവോത്തും കേന്ദ്രകഥാപാത്രങ്ങളായി എത്തുന്ന ചിത്രം 'പുഴു'വിന്റെ ട്രെയിലര് റിലീസായി. ചിത്രം സോണി ലൈവില് ഒടിടി റിലീസ് ആയി മെയ് 13ന് എത്തുമെന്നാണ് ഇപ്പോള് ഔദ്യോഗികമായി ...\nആറാട്ടിനുശേഷം ബി. ഉണ്ണികൃഷ്ണനും ഉദയകൃഷ്ണയും വീണ്ടും ഒന്നിക്കുന്നു. ഇത്തവണ മമ്മൂട്ടിയാണ് നായകന്. ചിതത്രത്തിന്റെ ഷൂട്ടിംഗ് ജൂണ് 15 ന് എറണാകുളത്ത് തുടങ്ങും. പ്രമാണിയാണ് ഇതിനുമുമ്പ് ഉണ്ണികൃഷ്ണന് മമ്മൂട്ടിയെ ...\nസിബിഐ അഞ്ചാം ഭാഗം ദി ബ്രെയിന്റെ ടീസര് ഇറങ്ങിയിട്ട് മിനിറ്റുകളേ ആയിട്ടുള്ളൂ. ഇതിനോടകം ആയിരങ്ങളാണ് ടീസറിനെ വരവേറ്റു കഴിഞ്ഞിരിക്കുന്നത്. സിബിഐയുടെ മറ്റു പതിപ്പുകളില്‍നിന്ന് അഞ്ചാംഭാഗത്തെ വ്യത്യസ്തപ്പെടുത്തുന്ന ഘടകങ്ങള് ...


മണികണ്ഠൻ ആചാരി ഇന്ന് വിവാഹിതനാകുന്നു\nവിവാഹാഘോഷങ്ങൾക്കായി മാറ്റി വച്ചിരിക്കുന്ന തുകയിൽ നിന്നും ഒരു ഭാഗം മുഖ്യമന്ത്രിയുടെ ദുരിതാശ്വാസനിധിയിലേക്ക് നൽകാനാണ് മണികണ്ഠന്റെയും അഞ്ജലിയുടെയും തീരുമാനം\nUpdated: April 26, 2020 9:29:08 am\nലോക്ക്‌ഡൗൺ കാലത്ത് ആഘോഷങ്ങളോ ആൾക്കൂട്ടമോ ഇല്ലാതെ നടന് മണികണ്ഠൻ ആചാരിയ്ക്ക് വിവാഹം. മരട് സ്വദേശിയായ അഞ്ജലിയാണ് വധു. ആറു മാസം മുൻപ് വിവാഹം തീരുമാനിച്ചിരിക്കെയാണ് ലോകമൊട്ടാകെ കൊറോണ വൈറസ് വ്യാപിക്കുന്നതും രാജ്യത്ത് ലോക്ക്‌ഡൗൺ പ്രഖ്യാപിക്കുന്നതും. തീരുമാനിച്ച വിവാഹം മാറ്റേണ്ടെന്നു കരുതി ലളിതമായ ചടങ്ങുകളോടെ വിവാഹം നടത്താൻ ഒരുങ്ങുകയാണ് മണികണ്ഠൻ. തൃപ്പണിത്തുറ ക്ഷേത്രത്തില് വച്ചാണ് വിവാഹം.\nRead Here: നടന് മണികണ്ഠന് ആചാരി വിവാഹിതനായി\nലോക്ക്ഡൗൺ നിയന്ത്രണങ്ങൾ പൂർണമായും പാലിച്ച് ലളിതമായ ചടങ്ങുകളോടെയായിരിക്കും വിവാഹമെന്ന് മണികണ്ഠൻ ഇന്ത്യൻ എക്സ്‌പ്രസ് മലയാളത്തോട് പറഞ്ഞു. വിവാഹാഘോഷങ്ങൾക്കായി മാറ്റി വച്ചിരിക്കുന്ന തുകയിൽ നിന്നും ഒരു ഭാഗം മുഖ്യമന്ത്രിയുടെ ദുരിതാശ്വാസനിധിയിലേക്ക് നൽകാനാണ് മണികണ്ഠന്റെയും അഞ്ജലിയുടെയും തീരുമാനം.\n“പ്രണയവിവാഹമാണ്. എനിക്ക് നേരത്തെ അറിയാവുന്ന കുടുംബമാണ്. വളരെ ചെറുപ്പം മുതൽ അഞ്ജലിയെ കണ്ടിട്ടുണ്ട്. ഒന്നൊന്നര വർഷം ഒരു ഉത്സവത്തിനു വച്ച് കണ്ടപ്പോഴാണ് കൂടുതലായി സംസാരിച്ചു തുടങ്ങിയത്. ഇഷ്ടം തോന്നിയപ്പോൾ അഞ്ജലിയോട് തുറന്നു പറയുകയായിരുന്നു. സംസാരത്തിനിടയ്ക്ക്, തമാശരൂപേണയാണ് കാര്യം അവതരിപ്പിച്ചത്, പൊക്കമൊക്കെ കറക്ടാണല്ലോ… എന്നാൽ പിന്നെ ആലോചിച്ചാലോ’ എന്ന്. ‘ആലോചിച്ചോളൂ’ എന്നായിരുന്നു അഞ്ജലിയുടെ മറുപടി,” അഞ്ജലിയുമായുള്ള പ്രണയത്തെ കുറിച്ച് മണികണ്ഠൻ പറയുന്നു.\nWeb Title: Actor manikandan achari anjali marriage wedding photos video\nപാചകം, വ്യായാമം, വായന, കവിത; താരങ്ങളുടെ ലോക്ക്‌ഡൗൺ കാല ജീവിതം


പ്രേക്ഷകര് സ്വീകരിച്ച നരിമാന് | Review: Review of Nariman - Malayalam Filmibeat\nപ്രേക്ഷകര് സ്വീകരിച്ച നരിമാന്\nസസ്പെന്‍സിന് ജീവനില്ലെങ്കിലും ചടുലമായ സംഭാഷണങ്ങളും കഥാഗതിയുടെ വേഗതയും ഒരു ചിത്രത്തെ വിജയമക്കാമെന്നാണ് കെ. മധുവിന്റെ നരിമാന് തെളിയിക്കുന്നത്. സിബിഐ ഡയറിക്കുറിപ്പ് പോലുള്ള മലയാളത്തിലെ എക്കാലത്തെയും മികച്ച സസ്പെന്‍സ് ചിത്രങ്ങളിലൊന്നിന്റെ സംവിധായകനായ കെ. മധുവിന് ഒരു നല്ല സസ്പെന്‍സ് ചിത്രമെടുത്തു എന്ന് നരിമാനിലൂടെ അഭിമാനിക്കാനാവില്ല. പക്ഷേ പ്രേക്ഷകന് ഇഷ്ടപ്പെടുന്ന മറ്റു പല മേമ്പൊടികളിലൂടെയും പ്രേക്ഷകനെ കൊണ്ട് ചിത്രം സ്വീകരിപ്പിക്കാന് മധുവിന് സാധിച്ചു.\nസസ്പെന്‍സ് നിലനിര്‍ത്താനാവുന്നില്ലെങ്കിലും ആക്ഷന് സിനിമയില് മുമ്പ് കണ്ടിട്ടില്ലാത്ത ചില വിഷയങ്ങളിലേക്ക് എത്തിനോക്കുന്നു ഈ ചിത്രം. ജുഡീഷ്യറി ചിലപ്പോഴൊക്കെ സത്യം തെളിയിക്കാനാവാതെ പരാജയപ്പെടാമെന്ന് തെളിയിക്കുന്ന ഒരു പൊലീസ് ഉദ്യോഗസ്ഥന് കാണിക്കുന്ന വേലകള് ഈ ചിത്രത്തിന് പുതുമ നല്‍കുന്നു. സുരേഷ് ഗോപി പല വട്ടം ചെയ്ത പൊലീസ് വേഷത്തിന്റെ ആവര്‍ത്തനം പ്രേക്ഷകന് മടുക്കാത്തത് ഈ പുതുമ മൂലമാണ്.\nയഥാര്‍ഥത്തില് നരിമാന് ഒരു സസ്പെന്‍സ് ചിത്രമല്ല. അവസാനം വരെ കുറ്റവാളി ആരാണെന്ന ഉദ്വേഗം പ്രേക്ഷകനിലുണ്ടെങ്കിലും അത് വെളിപ്പെടുത്തപ്പെടുമ്പോള് പതിവ് സസ്പെന്‍സ് ചിത്രങ്ങളിലേതു പോലെ തീര്‍ത്തും അപ്രീതിക്ഷിതനായ ഒരു വ്യക്തിയെ കുറ്റവാളിയായി നിര്‍ത്തി ചിത്രം പ്രേക്ഷകനെ ഞെട്ടിക്കുന്നില്ല. നേരത്തെ കണ്ട കുറ്റവാളികള് തന്നെ പിന്നെയും കുറ്റവാളികളായി മുന്നില് വരുന്നു. എന്നാല് സസ്പെന്‍സിന് അപ്പുറം മറ്റ് ചിലതാണ് ഈ സിനിമക്ക് പറയാനുള്ളതെന്ന് സംവിധായകനും തിരക്കഥാകൃത്തും വ്യക്തമാക്കുന്നു.\nഒരു കൊലപാതകകേസില് പെട്ട് ജയിലില് കഴിയുന്ന നിരപരാധിയായ മനുവിനെ രക്ഷപ്പെടുത്താനായി കേസിനെ കുറിച്ച് നരിമാന് നടത്തുന്ന പുനരന്വേഷണമാണ് ചിത്രത്തിന്റെ കേന്ദ്രപ്രമേയം. തന്റെ ജ്യേഷ്ഠന്റെയും ഭാര്യയുടെയും കൊലപാതകത്തിന് ഉത്തരവാദിയായി വധശിക്ഷയ്ക്ക് വിധിക്കപ്പെട്ട മനു ശിക്ഷ നടപ്പാക്കുന്നതിന് ഏതാനും ദിവസങ്ങള്‍ക്ക് മുമ്പ് ജയില് ചാടി. തുടര്‍ന്നാണ് മുഖ്യമന്ത്രിയുടെ നിര്‍ദേശപ്രകാരമാണ് നരിമാന് കേസ് പുനരന്വേഷണം നടത്തുന്നത്.\nസിഐ ഗോപിപിള്ളയും അഡ്വ. സേതുലക്ഷ്മിയും നരിമാന്റെ സഹായത്തിനായുണ്ട്. പ്രതികളായ അഡ്വ. പത്മനാഭന്‍തമ്പി, അബ്കാരി കോണ്‍ട്രാക്ടര് കൊച്ചുനാരായണന്, എസ്. ഫിലിപ്പോസ് തോമസ്, മുസ്തഫ എന്നിവരാണ് കുറ്റവാളികളെന്ന് നരിമാന് അന്വേഷണത്തില് കണ്ടുമുട്ടുന്നു. പക്ഷേ തെളിവില്ലാത്തതു കാരണം കോടതി ഇവരെ വെറുതെ വിടുന്നു.\nഅതുകൊണ്ടൊന്നും നരിമാന് അടങ്ങുന്നില്ല. ജുഡീഷ്യറിയുടെ ദൗര്‍ബല്യങ്ങള് പുറത്തുകൊണ്ടുവരാനായി നരിമാന് ഒരു വ്യാജകേസുണ്ടാക്കുന്നു. കൊലക്കേസിലെ പ്രതികളെ തന്നെ ഈ വ്യാജകേസിലെ പ്രതികളാക്കി അവരെ കോടതിക്കു മുന്നില് കൊണ്ടുവരുന്നു. ഇവര് കുറ്റവാളികളാണെന്ന് കോടതി വിധിക്കുന്നു. എന്നാല് താന് കെട്ടച്ചമച്ച വ്യാജകേസാണ് ഇതെന്ന് നരിമാന് വെളിപ്പെടുത്തുന്നതോടെ കോടതിയുടെ ദൗര്‍ബല്യങ്ങള് വെളിപ്പെടുന്നു. തെളിവുകളെ മാത്രം ആശ്രയിച്ച് വിധി നടപ്പാക്കുന്ന കോടതിക്ക് തെറ്റുപറ്റിയെന്ന് നരിമാന് കോടതിയെ ബോധ്യപ്പെടുത്തുന്നു. ചിത്രത്തിന്റെ അന്ത്യത്തില് മനുവിനെ കുറ്റവിമുക്തനാക്കുന്നു.\nതന്റെ പതിവ് തട്ടുപൊളിപ്പന് ശൈലിയില് സുരേഷ് ഗോപി നരിമാനെ ഗംഭീരമാക്കുന്നുണ്ട്. ഒപ്പം സുരേഷ്ഗോപിയുടെ പൊലീസ് വേഷം പ്രേക്ഷകര്‍ക്ക് മടുത്തിട്ടില്ലെന്ന് ഈ ചിത്രം തെളിയിക്കുന്നു. മനുവായെത്തുന്നത് വിജയകുമാറാണ്. സിഐ ഗോപിപിള്ളയെ ജഗദീഷും സേതുലക്ഷ്മിയെ സംയുക്താ വര്‍മയും അവതരിപ്പിക്കുന്നു.\nഎസ്. എന്. സ്വാമിയുടെ തിരക്കഥ വേണ്ടത്ര ഭദ്രമല്ല. എങ്കിലും ചിത്രത്തില് സംവിധായകന് നിലനിര്‍ത്തിയ വേഗത അതിനെ അതിജീവിക്കാന് സഹായിച്ചു.


Erling Braut Haaland: 'അരങ്ങേറ്റത്തില് ഹാട്രിക്'; ചാമ്പ്യന്‍സ് ലീഗിൽ ചരിത്രത്തിന്‍റെ തനിയാവര്‍ത്തനം - salzburg forward erling braut haaland creates history withahat trick goal in his debut against genk | Samayam Malayalam\nsalzburg forward erling braut haaland creates history withahat trick goal in his debut against genk\n'അരങ്ങേറ്റത്തില് ഹാട്രിക്'; ചാമ്പ്യന്‍സ് ലീഗിൽ ചരിത്രത്തിന്‍റെ തനിയാവര്‍ത്തനം\nSamayam Malayalam | Updated: 19 Sep 2019, 04:24:00 PM\nസാല്‍സ്ബര്‍ഗിന്‍റെ നോര്‍വീജിയന് സ്ട്രൈക്കര് എര്‍ലിങ് ബ്രൗട്ട് ഹാലന്‍ഡ് എന്ന പത്തൊമ്പതുകാരന് പയ്യനാണ് ഇക്കുറി ചാമ്പ്യന്‍സ് ലീഗ് ചരിത്രപുസ്തകത്തില് തന്‍റെ പേര് കൂടി എഴുതിച്ചേര്‍ത്തിരിക്കുന്നത്\nയുവേഫ ചാമ്പ്യന്‍സ് ലീഗിന് ചൊവ്വാഴ്ച തുടക്കം കുറിച്ചതോടെ വര്‍ഷങ്ങള് പഴക്കമുള്ള ചില റെക്കോര്‍ഡുകളുടെ ആവര്‍ത്തനം കൂടിയാണ് സാധ്യമായിരിക്കുന്നത്. 15 വര്‍ഷം പഴക്കമുള്ള ഒരു റെക്കോര്‍ഡ് അതേപടി ആവര്‍ത്തിക്കപ്പെട്ടു എന്ന് തന്നെ പറയേണ്ടി വരും. റെഡ്ബുള് സാല്‍സ്ബര്‍ഗിന്‍റെ നോര്‍വീജിയന് മുന്നേറ്റതാരമായ എര്‍ലിങ് ബ്രൗട്ട് ഹാലന്‍ഡ് എന്ന പത്തൊമ്പതുകാരനാണ് ഇക്കുറി ചാമ്പ്യന്‍സ് ലീഗ് ചരിത്രപുസ്തകത്തില് തന്‍റെ പേര് കൂടി എഴുതിച്ചേര്‍ത്തിരിക്കുന്നത്.\nഇന്നലെ പുലര്‍ച്ചെയോടെയാണ് ചാമ്പ്യന്‍സ് ലീഗിലെ ഗ്രൂപ്പ് പോരാട്ടങ്ങള്‍ക്ക് തുടക്കമായത്. എന്നാല് ആദ്യദിനത്തില് അധികമാരും ശ്രദ്ധിക്കാതെ പോയ മത്സരമായിരുന്നു ബെല്‍ജിയം ക്ലബ് ഗെന്‍കും ഓസ്ട്രിയന് ക്ലബ്ബ് സാല്‍സ്ബര്‍ഗും തമ്മിലുള്ള മത്സരം. മുന് മാഞ്ചസ്റ്റര് യുണൈറ്റഡ് ഇതിഹാസം വെയ്ന് റൂണിയുടെ പതിനഞ്ച് വര്‍ഷം പഴക്കമുള്ള ഒരു റെക്കോര്‍ഡ് ആവര്‍ത്തിക്കപ്പെട്ടു ഈ മത്സരത്തില്. സാല്‍സ്ബര്‍ഗിന്‍റെ ഫോര്‍വേഡ് എര്‍ലിങ് ബ്രൗട്ട് ഹാലന്‍ഡിന് കൂടി അവകാശപ്പെട്ടതാണ് ഇനിമുതല് റൂണിയുടെ ഈ റെക്കോര്‍ഡ്.\nപതിനഞ്ച് കൊല്ലം മുമ്പ് തന്‍റെ പത്തൊമ്പതാമത്തെ വയസ്സിലാണ് റൂണിയും അരങ്ങേറ്റം കുറിക്കുന്നത്. അന്ന് ആദ്യ മത്സരത്തില് തന്നെ ഹാട്രിക് ഗോള് സ്വന്തമാക്കിയാണ് റൂണി മടങ്ങിയത്. അത് അന്നത്തെ റെക്കോര്‍ഡായിരുന്നു. എന്നാല് ഇന്ന് ആകെ എട്ട് ഗോളുകള് പിറന്ന ഗെന്‍കിനെതിരായ പോരാട്ടത്തില് മൂന്ന് ഗോളുകള് ആദ്യപകുതിക്ക് മുമ്പ് തന്നെ തന്‍റെ പേരില് കുറിച്ചാണ് മറ്റൊരു പത്തൊമ്പതുകാരനായ എര്‍ലിങ് ബ്രൗട്ട് ഹാലന്‍ഡ് തന്‍റെ അരങ്ങേറ്റവും അവിസ്മരണീയമാക്കി തീര്‍ത്തത്. ഇതോടെ താരം ലീഗിലെ ശ്രദ്ധാ കേന്ദ്രമായിത്തീരുകയും ചെയ്തിരിക്കുകയാണ്.\nവെയ്ന് റൂണിക്ക് ശേഷം ചാമ്പ്യന്‍സ് ലീഗ് അരങ്ങേറ്റ മത്സരത്തില് ഹാട്രിക് ഗോള് സ്വന്തമാക്കുന്ന ആദ്യ കളിക്കാരനെന്ന ബഹുമതിയാണ് ഇതോടെ താരത്തെ തേടിയെത്തിയിരിക്കുന്നത്. മത്സരം ആരംഭിച്ച് രണ്ടാമത്തെ മിനുട്ടില് തന്നെ ഹാലന്‍ഡ് ഗെന്‍കിന്‍റെ വല ചലിപ്പിച്ചു. ഏറെ വൈകിപ്പിക്കാതെ 34ാം മിനുട്ടിലും 45ാം മിനുട്ടിലും ഓരോ ഗോള് വീതം നേടി ഹാലന്‍ഡ് തന്‍റെ പട്ടിക ആദ്യം തന്നെ തികച്ചു. ഹാലന്‍ഡ് നേടിയ ഹാട്രിക് മികവില് രണ്ടിനെതിരെ ആറ് ഗോളുകള്‍ക്കാണ് സാല്‍സ്ബര്‍ഗ് ഗെന്‍കിനെ പരാജയപ്പെടുത്തിയത്.\nമാഞ്ചസ്റ്റര് സിറ്റിക്ക് വേണ്ടിയും ലീഡ്സ് യുണൈറ്റഡിന് വേണ്ടിയുമെല്ലാം ഏറെ കാലം കളിച്ച ആല്‍ഫി ഹാലന്‍ഡിന്‍റെ മകനാണ് പത്തൊമ്പതുകാരനായ എര്‍ലിങ് ബ്രൗട്ട് ഹാലന്‍ഡ്. ചെറിയ പ്രായത്തില് തന്നെ മികച്ച പ്രതിഭയാണ് ഹാലന്‍ഡ് പുറത്തെടുക്കുന്നത്. ഈ സീസണില് മാത്രം ഇതുവരെ സാല്‍സ്ബര്‍ഗിന് വേണ്ടി കളിച്ച ഒമ്പത് മത്സരങ്ങളില് നിന്ന് പതിനേഴ് ഗോളുകള് താരം സ്‌കോര് ചെയ്തു. നോര്‍വെയുടെ അണ്ടര് 20 ടീമില് അംഗമായ ഹാലന്‍ഡ് കഴിഞ്ഞ അണ്ടര് 20 ലോകകപ്പില് ഹോണ്ടുറാസിനെതിരേ നടന്ന മത്സരത്തില് നോര്‍വെയ്ക്കായി ഒമ്പത് ഗോളുകളും അടിച്ചുകൂട്ടിയിരുന്നു.\nUEFA Champions League 2019-20: യുവന്‍റസിനെ സമനിലയില് തളച്ച് അത്‍ലറ്റികോ മാഡ്രിഡ്ആര്‍ട്ടിക്കിള് ഷോ\nചാമ്പ്യന്‍സ് ലീഗ് എര്‍ലിങ് ബ്രൗട്ട് ഹാലന്‍ഡ് salzburg vs genk Salzburg haaland hat trick goal Erling Braut Haaland\nWeb Title : salzburg forward erling braut haaland creates history withahat trick goal in his debut against genk


വാര്‍ത്തകള് ചോരുന്നത് നാണക്കേട്: പിണറായി - ഇ വാർത്ത | evartha\nവാര്‍ത്തകള് ചോരുന്നത് നാണക്കേട്: പിണറായി\nകണ്ണൂര്: സി.പി.എമ്മില്‍നിന്ന് വാര്‍ത്തകള് ചോരുന്നത് പാര്‍ട്ടിയ്ക്ക് നാണക്കേടുണ്ടാക്കുന്നുവെന്ന് സംസ്ഥാന സെക്രട്ടറി പിണറായി വിജയന് പറഞ്ഞു. പുറത്തുവരുന്ന എല്ലാ വര്‍ത്തകളും ശരിയല്ല. എന്നാല് വാര്‍ത്താ ചോര്‍ച്ച സി.പി.എം പോലെയുള്ള ഒരു പാര്‍ട്ടിയ്ക്ക് ചേര്‍ന്നതല്ലെന്ന് അദ്ദേഹം പറഞ്ഞു.\nമാധ്യമ പ്രവര്‍ത്തകരുടെ മികവുകൊണ്ട് മാത്രമല്ല വാര്‍ത്തകള് ചോരുന്നത്. ഇതിനു പിന്നില് മറ്റുചിലതുകൂടിയുണ്ട്. എന്നാല് അത് എന്താണെന്ന് ഇതുവരെ കണ്ടെത്തിയിട്ടില്ല. അതേക്കുറിച്ച് വിശദമായ അന്വേഷണം നടത്തുമെന്ന് അദ്ദേഹം പറഞ്ഞു.\nപാമോയില് കേസില് പ്രതിപക്ഷ ഉപനേതാവ് കോടിയേരിയുടെ പ്രസ്താവന ആശയക്കുഴപ്പം ഉണ്ടാക്കിയിട്ടില്ല. മാധ്യമ പ്രവര്‍ത്തകര് പ്രതികരണം ആവശ്യപ്പെട്ടപ്പോഴാണ് വിജിലന്‍സ് വകുപ്പ് ഉമ്മന്‍ചാണ്ടി ഒഴിയണണെന്ന് കോടിയേരി ആവശ്യപ്പെട്ടത്. പിന്നീട് നടന്ന ആലോചനയെ തുടര്‍ന്നാണ് ഉമ്മന്‍ചാണ്ടി മുഖ്യമന്ത്രിസ്ഥാനംതന്നെ രാജിവെക്കണമെന്ന നിലപാട് സ്വീകരിച്ചത്. തുടര്‍ന്ന് ഉമ്മന്‍ചണ്ടി രാജിവെക്കണമെന്ന് അന്നുതന്നെ കോടിയേരി ആവശ്യപ്പെട്ടുവെന്ന് അദ്ദേഹം പറഞ്ഞു.\nകോടിയേരിയുടെ പ്രസ്താവന ആശയക്കുഴപ്പം ഉണ്ടാക്കിയില്ല\nവി.എസ്സിനെതിരെ സംസ്ഥാന സമിതി കേന്ദ്ര നേതൃത്വത്തിന് പരാതി നല്‍കിയിട്ടില്ല. പരാതി നല്‍കിയെന്ന വാര്‍ത്തകള് മാധ്യമ സൃഷ്ടിയാണ്. മുഖ്യമന്ത്രിസ്ഥാനത്ത് ഉമ്മന്‍ചാണ്ടി തുടരുകയാണെങ്കില് സര്‍ക്കാരിനെതിരെ ശക്തമായ പ്രക്ഷോഭം നടത്തും. നിയമവ്യവസ്ഥ അംഗീകരിക്കുന്നുവെങ്കില് ഉമ്മന്‍ചാണ്ടി രാജിവെക്കണമെന്ന് അദ്ദേഹം ആവശ്യപ്പെട്ടു.\nകോര്‍പ്പറേറ്റുകളുടെ വക്താവാണ് ആസൂത്രണ കമ്മീഷന് അംഗമായി നിയമിച്ച തരുണ് ദാസ്. കേരളത്തിലെ ആസൂത്രണ കമ്മീഷന് അംഗമാവാനുള്ള യോഗ്യത അദ്ദേഹത്തിനില്ല. ബസ് ചാര്‍ജ്ജ് വര്‍ദ്ധിപ്പിച്ചതിലെ ഫെയര് സ്റ്റേജുകള് സംബന്ധിച്ച ആശയക്കുഴപ്പം പരിഹരിക്കണം. കാസര്‍കോട് വെടിവെപ്പിനു പിന്നില് മുസ്‌ലിം ലീഗിന്റെ ഗൂഢാലോചന ഉണ്ടോയെന്ന് അന്വേഷിക്കണമെന്നും അദ്ദേഹം കൂട്ടിച്ചേര്‍ത്തു.\nTopics: cpm kerala kodiyeri pinarayi


ഐസിസ് തലവന് അബൂബക്കര് ബാഗ്ദാദിയെ കൊലപ്പെടുത്തിയെന്ന് റഷ്യ!!! | Russia's military says may have killed IS leader Abu Bakr al-Baghdadi - Malayalam Oneindia\nഐസിസ് തലവന് അബൂബക്കര് ബാഗ്ദാദിയെ കൊലപ്പെടുത്തിയെന്ന് റഷ്യ!!!\nUpdated: Fri, Jun 16, 2017, 14:12 [IST]\nമോസ്‌കോ: ഐസിസ് തലവന് അബൂബക്കര് ബാഗ്ദാദിയെ കൊലപ്പെടുത്തിയെന്ന അവകാശ വാദവുമായി റഷ്യ. ഇതൊടൊപ്പം സംഘത്തിലെ മറ്റു വിമതരെയും കൊല്ലപ്പെടുത്തിയിട്ടുണ്ടെന്നും റഷ്യന് സൈന്യം പറഞ്ഞു. വാര്‍ത്ത സ്ഥിരീകരിക്കാന് അന്വേഷണം നടത്തി വരികയാണെന്ന് റഷ്യന് പ്രതിരോധ മന്ത്രാലയം അറിയിച്ചു.\nമേയ് 28ന് സിറിയന് നഗരമായ റാഖയിലുണ്ടായ ഏറ്റുമുട്ടലില് ബാഗ്ദാദി കൊല്ലപ്പെട്ടെന്നാണ് റഷ്യന് സൈന്യം അവകാശപ്പെടുന്നതെന്ന് പ്രതിരോധ മന്ത്രാലയത്തെ ഉദ്ധരിച്ച് റഷ്യന് വാര്‍ത്താ ഏജന്‍സികള് റിപ്പോര്‍ട്ട് ചെയ്യുന്നു. ആക്രമണത്തില് ബാഗാദാദിയോടൊപ്പം മുതിര്‍ന്ന ഐസിസ് നേതാക്കളും 300 ഐസിസ് ഗാര്‍ഡുകളും 30 കമാന്‍ഡര്‍മാരും കൊല്ലപ്പെട്ടെന്നാണ് റഷ്യന് സൈന്യം അവകാശപ്പെടുന്നത്. കുറച്ചു നാളുകളായി ബാഗ്ദാദിയുടേത് എന്ന് അവകാശപ്പെടുന്ന ഓഡിയോ ക്ലിപ്പുകള് മാത്രമേ പുറത്തു വന്നിരുന്നുള്ളൂ.\nബാഗ്ദാദി മരിച്ചെന്ന വാര്‍ത്ത സ്ഥിരീകരിക്കാന് കാത്തിരിക്കുകയാണ് റഷ്യന് പ്രതിരോധ മന്ത്രാലയം. റാഖയില് ഐസിസ് നേതാക്കന്‍മാരുടെ സമ്മേളനം നടക്കുന്നുണ്ടെന്ന ഇന്‍ലിജന്‍സ് വിവരത്തെ തുടര്‍ന്നാണ് റഷ്യന് സൈന്യം സ്ഥലത്ത് ആക്രമണം നടത്തിയത്. ആക്രമണത്തില് ബാഗ്ദാദി കൊല്ലപ്പെട്ടെന്നാണ് തങ്ങള്‍ക്കു ലഭിച്ച വിവരമെന്ന് റഷ്യന് പ്രതിരോധമന്ത്രാലയം അറിയിച്ചു.\nrussia islamic state militants റഷ്യ ഐസിസ് വിമതര് മരണം\nWe killed ISIS chief Bhagdadi, Russia claims


Kalyan Jewellers going for 1,750 crore IPO, filed offer documents with SEBI | 1,750 കോടിയുടെ ഐപിഒ!!! കേരളത്തിൽ ചരിത്രം രചിക്കാൻ കല്യാൺ ജ്വല്ലേഴ്‌സ്... റീട്ടെയിലിലും റെക്കോർഡ് - Malayalam Goodreturns\n» 1,750 കോടിയുടെ ഐപിഒ!!! കേരളത്തിൽ ചരിത്രം രചിക്കാൻ കല്യാൺ ജ്വല്ലേഴ്‌സ്... റീട്ടെയിലിലും റെക്കോർഡ്\nPublished: Tuesday, August 25, 2020, 15:49 [IST]\nകൊച്ചി: കല്യാണ് ജ്വല്ലേഴ്‌സ് പുതിയൊരു ചുവടുവപ്പിലേക്ക്. പ്രാഥമിക ഓഹരി വില്‍പനയ്ക്കാണ് (ഇനീഷ്യല് പബ്ലിക് ഓഫറിങ്- ഐപിഒ) കല്യാണ് തീരുമാനിച്ചിരിക്കുന്നത്. ഇതുവഴി 1,750 കോടി രൂപയാണ് സമാഹരിക്കാന് ലക്ഷ്യമിടുന്നത്.\nറീട്ടെയില് ആഭരണ വില്‍പന മേഖലയില് ചരിത്രം കുറിച്ചുകൊണ്ടാണ് കല്യാണ് ജ്വല്ലേഴ്‌സിന്റെ ഈ നീക്കം. കേരളത്തിന്റെ വ്യാപാര ചരിത്രത്തിലും ഇത് ഏറെ പ്രാധാന്യം അര്‍ഹിക്കുന്ന ഒന്നാണ്. വിശദാംശങ്ങള് പരിശോധിക്കാം.\nകല്യാണ് ജ്വല്ലേഴ്‌സ് തങ്ങളുടെ ഓഹരികള് വില്‍ക്കുന്നതിനുള്ള കരട് രേഖ സെബിയുടെ അനുമതിയ്ക്കായി സമര്‍പിച്ചുകഴിഞ്ഞു. ഓഗസ്റ്റ് 24 ന് ആണ് രേഖകള് സമര്‍പ്പിച്ചത്. അനുമതി ലഭിക്കുന്ന മുറയ്ക്ക് തുടര്‍നടപടികളിലേക്ക് കടക്കും.\nമൊത്തം 1,750 കോടി രൂപയാണ് ഐപിഒ വഴി സമാഹരിക്കാന് കല്യാണ് ജ്വല്ലേഴ്‌സ് ലക്ഷ്യമിടുന്നത്. ഓഹരി വില്‍പന വഴി സമാഹരിക്കുന്ന തുകയില് 1,000 കോടി രൂപ സ്ഥാപനത്തിന്റെ വികസന പ്രവര്‍ത്തനങ്ങള്‍ക്കായിട്ടായിരിക്കും ഉപയോഗിക്കുക.\nനിലവിലെ ഓഹരി പങ്കാളിത്തം\nആഗോള നിക്ഷേപക സ്ഥാപനമായ വാര്‍ബര് പിങ്കസ് ല്യാണ് ജ്വല്ലേഴ്‌സില് മൊത്തം 1,700 കോടി രൂപ നിക്ഷേപിച്ചിട്ടുണ്ട് ഇതുവരെ. 2014 നും 2017 ലും ആയിട്ടായിരുന്നു ഇത്. സ്ഥാപനത്തിന്റെ 24 ശതമാനം ഓഹരികള് ഇവരുടെ പക്കലാണ്. ബാക്കി വരുന്ന 76 ശതമാനവും കല്യാണ് ജ്വല്ലേഴ്‌സ് പ്രൊമോട്ടര് ടിഎസ് കല്യാണരാമന്റെ കുടുംബത്തിന് കൈയ്യിലാണുള്ളത്.\nവാര്‍ബര് പിങ്കസ്, അവരുടെ കൈവശമുള്ള 500 കോടി രൂപയുടെ ഓഹരികളാണ് ഐപിഒ വഴി വിറ്റഴിക്കുക. കല്യാണരാമന് കുടുംബത്തിന്റെ കൈവശമുള്ളതില് 250 കോടി രൂപയുടെ ഓഹരികളും ഐപിഒയില് വില്‍ക്കുന്നുണ്ട്.\nകേരള ചരിത്രത്തില് ആദ്യമായിട്ടാണ് കേരളം ആസ്ഥാനമായിട്ടുള്ള ഒരു കമ്പനി ഇത്രയും വലിയ ഐപിഒ നടത്തുന്നത്. മലയാളികളുടെ സ്ഥാപനങ്ങള് പലതും വന് ഐപിഒകള് നടത്തിയിട്ടുണ്ടെങ്കിലും കേരളം ആസ്ഥാനമായി ഒരു സ്ഥാപനത്തിന്റെ ഇത്രയും ഉയര്‍ന്ന ഐപിഒ ആദ്യമാണ്.\nറീട്ടെയില് സ്വര്‍ണാഭരണ വില്‍പന മേഖലയില് മാത്രം സാന്നിധ്യമുള്ള ഒരു സ്ഥാപനം നടത്തുന്ന രാജ്യത്തെ തന്നെ ഏറ്റവും ഉയര്‍ന്ന ഐപിഒ ആണിത് എന്നാണ് റിപ്പോര്‍ട്ടുകള്. റീട്ടെയില് മേഖലയില് കഴിഞ്ഞ മൂന്ന് വര്‍ഷത്തിനിടെ നടക്കുന്ന ഏറ്റവും ഉയര്‍ന്ന ഐപിഒയും ഇത് തന്നെയാണ്.\n1993 ല് ആണ് കല്യാണ് ജ്വല്ലേഴ്‌സിന്റെ തുടക്കം. തൃശൂരില് ആയിരുന്നു ആദ്യത്തെ ജ്വല്ലറി. ഇപ്പോള് ഇന്ത്യയിലും പുറത്തുമായി 137 ജ്വല്ലറി ഷോപ്പുകള് ആണ് കല്യാണ് ജ്വല്ലേഴ്‌സിന് സ്വന്തമായിട്ടുള്ളത്. ഇന്ത്യയിലെ 21 സംസ്ഥാനങ്ങളില് സാന്നിധ്യമുണ്ട്.\n10 രൂപ മുഖവിലയുള്ള ഓഹരികളാണ് വിൽക്കുന്നത്. എന്നാൽ ഈ ഓഹരികൾ എത്ര രൂപയ്ക്കാണ് ലഭ്യമാകുക എന്നതിൽ കൃത്യത വന്നിട്ടില്ല. ഐപിഒ പൂർത്തിയാകുന്ന മുറയ്ക്കാണ് കന്പനി മുംബൈ സ്റ്റോക്ക് എക്സ്ചേഞ്ചിലും നിഫ്റ്റിയിലും ലിസ്റ്റ് ചെയ്യുക. ഐപിഒയുടെ തിയ്യതിയും പുറത്ത് വരേണ്ടതുണ്ട്.\nRead more about: kalyan jewellers ipo share market jewellery ഐപിഒ ഓഹരി വിപണി ജ്വല്ലറി\nKalyan Jewellers going for 1,750 crore IPO, filed offer documents with SEBI | 1,750 കോടിയുടെ ഐപിഒ!!! കേരളത്തിൽ ചരിത്രം രചിക്കാൻ കല്യാൺ ജ്വല്ലേഴ്‌സ്... റീട്ടെയിലിലും റെക്കോർഡ്\nKalyan Jewellers going for 1,750 crore IPO, filed offer documents with SEBI\nStory first published: Tuesday, August 25, 2020, 15:49 [IST]


Editor | June 30, 2015\nവണ്ടിയോടിക്കുന്നതിനിടയിൽ, മൊബൈൽ അടിക്കുന്നത് കണ്ട്, തന്റെ വെള്ളകലർന്ന ചാരനിറ മുള്ള മാരുതി സെൻ വശം ചേർ ത്ത് നിറുത്തി.\nഇതാരുടെ നമ്പരാണ് ? അത്മഗ തമെന്നവണ്ണം രാജീവൻ പറയു മ്പോൾ, തന്റെ ഇടത്തെകൈ യുടെ തള്ളവിരൽ കൊണ്ട് ചുവ ന്നനിറമുള്ള കുടുക്ക് അമർത്തി, സുരക്ഷ ബെല്റ്റിന്റെ കൊളുത്ത് വിടീച്ച് സ്വതന്ത്രനായി മുന്നോട്ടായുകയായിരുന്നു.\nഫോൺ എടുത്തുകൊണ്ട് “ഹലോ” എന്ന് പറഞ്ഞപ്പോൾ മറുവശത്തുനിന്നുള്ള, നിർത്താതെയുള്ള, ശ്വാസം പിടിച്ചുള്ള, ഒറ്റവാചകത്തിലെ ഉറച്ചധ്വനികൊണ്ടായിരിക്കണം…\nസൗകര്യത്തിനായി രാജീവൻ ഉച്ചഭാഷിണിയിൽ ഇട്ടു.\nഇപ്പോൾ ആ സംഭാഷണം സെബാസ്റ്റ്യനും കേൾക്കാം.\nസർ അടിയന്തിരമായി ഞങ്ങളുടെ സഞ്ചരിക്കുന്ന ഘടകം അവിടെ എത്തും.\nആരാണ് നിങ്ങൾ? എന്താണ് ഉദ്ദേശിക്കുന്നത്? നിങ്ങളുടെ അത്യാഹിത മൊബൈൽ യൂണിറ്റ് എന്തിനാണ് ഞങ്ങളെ പിന്തുടരുന്നത്?\nസർ ഞാൻ സർവ്വീസ് മാനേജരാണ്. ഇനി വണ്ടി, ഒരടി മുന്നോട്ട് നീക്കരുത്. പെട്ടെന്ന് ഓരം ചേർത്ത് നിർത്തി താക്കോ ലെടുക്കൂ. എന്നിട്ട് നമ്മുക്ക് സംസാരിക്കാം.\nഅതിന്… ഞാൻ… വണ്ടി നിർത്തിയിട്ടാണ് മൊബൈൽ എടുത്തത്. താങ്കൾ മനുഷ്യനെ പേടിപ്പിക്കാതെ കാര്യം പറ…..\nഇൻഷാ അള്ളാ. പടച്ചോൻ കാത്തു.\nപേര് ഹുസൈൻ എന്നല്ലേ സർവ്വീസ് സെന്ററിൽ വച്ച് സൂചിപ്പിച്ചത്! നിങ്ങളെ ഞാൻ അങ്ങോട്ട് വിളിക്കാനിരിക്കുകയായിരുന്നു.\nവണ്ടിയുടെ കാര്യം വല്ലതും പറയാനാണോ? അതിനാണെങ്കിൽ ഒന്നും പറയണ്ട. എനിക്കെല്ലാം മനസ്സിലായി…\nസർ, ആദ്യം… ഇപ്പോൾ എവിടെയാണ് നില്ക്കുന്നതെന്ന് പറയൂ. കായംകുളം ഭാഗത്തേക്കല്ലെ പോയ്ക്കൊണ്ടിരിക്കുന്നത്. അങ്ങനെയാണ് ഇവിടുന്ന് ഇറങ്ങിയപ്പോൾ…എനിക്ക് കൈ തന്ന് പിരിഞ്ഞപ്പോൾ… പറഞ്ഞത്. ഞാൻ ഊഹം വച്ച് പറയുകയാണ്…. സർ ഇവിടുന്ന് വണ്ടിയെടുത്തുകൊണ്ട് പോയിട്ട് അരമണിക്കൂറായി. അങ്ങനെയെങ്കിൽ… ഇപ്പോൾ അമ്പലപ്പുഴ കഴിഞ്ഞുകാണുമല്ലോ?\nഅമ്പലപ്പുഴ അമ്പലത്തിലേക്ക്, നാഷണൽ ഹൈവെയിൽ നിന്ന് ഇടത്ത് തിരിഞ്ഞ് പോകുന്ന റോഡിൽ…അതെ, ഷോർട്ട് ഹൈവെ 12ലേക്ക് തിരിഞ്ഞ്… ഇത്തിരി മുന്നോട്ട് വന്നാൽ… ഇടത് വശത്ത് ഒരു ഫെഡറൽ ബാങ്ക് കാണാം. എ.റ്റി.എം ആണെന്ന് തോന്നുന്നു. രണ്ടാം നിലയിൽ എസ്.ബി.റ്റി യും ഉണ്ട്. അതാണ് പെട്ടെന്ന് തിരിച്ചറിയാൻ പറ്റിയ സ്ഥലം. അ വിടെയാണ് ഇപ്പോൾ ഞങ്ങൾ വണ്ടിയിട്ടിരിക്കുന്നത്. കണ്ണനെ ഒന്ന് തൊഴുതിട്ട്, എന്റെ കൂടെ ഉള്ള ആളെ ഒന്ന് തിരുവല്ല ഇറക്കിയിട്ട് വൈകിയെ കായംകുളത്തിന് പോകൂ.\nഹുസൈൻ നിങ്ങൾ കാര്യം പറഞ്ഞില്ല?\nവണ്ടിയുടെ ഇടത് വശത്തെ വീലിന്റെ നട്ടുകൾ മുറുക്കിയിട്ടില്ല.\nമൂന്ന്… ഘട്ടം ഘട്ടമായുള്ള പരിശോധനകഴിഞ്ഞേ, ഞങ്ങൾ, വണ്ടി വെളിയിൽ ഉപഭോക്താവിന് കൈമാറുകയുള്ളൂ. എന്നാൽ ഇതാദ്യമായി പറ്റിപ്പോയി സർ.\nശരി ശരി നിങ്ങൾ പെട്ടെന്നു വരൂ.\nഎന്ത് പറയണമെന്നറിയാതെ സംഭ്രമിച്ചിരിക്കുന്ന രാജീവിന്റെ മുഖം കണ്ട്, ഫോൺ കട്ട് ചെയ്യുന്നതിന് മുൻപ് സെബാസ്റ്റ്യൻ മറുപടി നല്കി.\nബാങ്കിലേക്ക് അപ്പോൾ പലതരത്തിലുള്ള ആളുകൾ കയറിപ്പോകുന്നതും ഇറങ്ങിവരുന്നതും കാണാമായിരുന്നു.\nമനുഷ്യരെ കാണുന്നത് ഒരു തരം സുഖമുള്ള ഏർപ്പാടാണ്… അല്ലേ… സെബാസ്റ്റ്യൻ?\nഅതെന്താണ് നീ ഇപ്പോൾ അങ്ങനെ പറയുന്നത്?\nആ ഇറങ്ങിവരുന്ന ഏതെങ്കിലും വ്യക്തി… അവനോ അവളോ ആയിരുന്നോട്ടെ… അവിചാരിതമായി വന്ന് സ്വയം പരി ചയപ്പെടുത്തുന്നു എന്നിരിക്കട്ടെ. അപ്പോൾ മാത്രമാണ്, നീ അറിയുന്നത് നിന്റെ പഴയകാല സഹപാഠിയാണതെന്ന്. ഒത്തിരി നല്ല സമയങ്ങൾ നിനക്കു സമ്മാനിച്ച ഒരു കൂട്ടുകാരൻ അല്ലെങ്കിൽ കൂട്ടുകാരി . അപ്പോൾ നിനക്ക് തോന്നുന്ന വികാരത്തിൽ ഹിന്ദുവെന്നോ മുസ്ലീമെന്നോ ഒരു വകഭേദം കാണുമോ?\nഅടുത്തകാലത്ത് ഞാൻ പത്തനംതിട്ടയിൽ പോയിരുന്നു. കെ.എസ്.ആർ.ടി.സി ബസ്സിൽ തിരിച്ചുവരുമ്പോൾ ഒരാൾ എന്റെ അടുത്ത് വന്നുനിന്ന് പിറുപിറുക്കുന്നത് കണ്ടു. അവൻ “കുട്ടിപ്പോലീസ്…കുട്ടിപ്പോലീസ്” എന്നാണ് പറഞ്ഞതെ ന്ന് രണ്ടാമതും മൂന്നാമതും പറഞ്ഞതിൽ നിന്നും എനിക്ക് വ്യക്തമായി. ഒരു കോഡ് ഭാഷയാണ്. ചുരിക്കിപറഞ്ഞാൽ എന്റെ ഇരട്ടപ്പേരായിരുന്നു അത്. അങ്ങനെയാണ് ഞാൻ സ്കൂളിൽ അറിയപ്പെട്ടിരുന്നത്. അന്ന് ആ പേര് കേൾക്കുന്നതേ എനി ക്ക് ഒരു വല്ലായ്മയായിരുന്നു. പക്ഷേ, അപ്പോൾ, ആ ബസ്സിൽ വച്ച് അങ്ങനെ ഒരാൾ ആധികാരികമായി വിളിക്കുന്നത് കേട്ടപ്പോൾ… അതിന് സ്നേഹത്തിന്റെ ഒരു ഓർമ്മപ്പെടുത്തലുണ്ടായിരുന്നു. അവന്റെ മുഖത്ത് നോക്കി ചിരിച്ച പ്പോൾ അവൻ ഉദ്ദേശിച്ചയാളാണ് ഞാൻ എന്ന് പിടികിട്ടി. എന്റെ കൂടെ അവിടെ. മൈലപ്രാ സേക്രഡ് ഹെർട്ട് ഹൈസ്കൂളിൽ….കടമ്മനിട്ട പഠിച്ച അതേ സ്കൂൾ…എസ് എച്ച് എച്ച് എസ്… പഠിച്ച ഒരു സതീർഥൻ ആയിരുന്നു. മിഥുൻ എന്ന അവനോട് എനിക്ക് വല്ലാത്ത സ്നേഹവും ബഹുമാനവും തോന്നി. ആ ഒറ്റ പേർ വിളിയിൽ, എന്നെ, അത്രയും നേരം മഥിച്ചിരുന്ന എല്ലാ വിഷമങ്ങളും മറന്നുപോയി. ഞാൻ ഒരു നാപ്പത്തിമൂന്ന് വയസ്സ് കുറഞ്ഞ ഒരു കൗമാരക്കാരനായി. ഭയങ്കര സന്തോഷമായിരിക്കും നമ്മുക്ക്. ആ നിമിഷങ്ങളിൽ. ഇല്ല രാജീവൻ…വെറുപ്പോ… ജാതിമതഭേദങ്ങളോ നമ്മളെ ബാധി ക്കാത്ത മുഹൂർത്തങ്ങളാണ് അവ. നിന്നോട് ഇതുവരെ പറയാത്ത ഒരു കാര്യം ഉണ്ട്. ഞാൻ പല ജില്ലകളിൽ പഠിച്ചു. സംസ്ഥാനങ്ങളിലും. അവിടെയെല്ലാം എന്നെ അതേ ഇരട്ടപ്പേർ പിന്തുടർന്നു. അങ്ങനെനോക്കുമ്പോൾ, പഠിച്ചടുത്തെല്ലാം ഒറ്റ ഇരട്ടപ്പേർ കിട്ടിയിരിക്കാൻ സാധ്യത എനിക്കുമാത്രമേ കാണൂ…\nനീ കടമ്മനിട്ടയെ പറ്റി കേട്ടിട്ടുണ്ടോ? എവിടുന്ന്? നീ എനിക്ക് നാണക്കേടുണ്ടാക്കുമല്ലോ രാജീവേ? എം.ആർ രാമകൃഷ്ണപ്പ ണി ർ. എം.ആർ എന്നത് അദ്ദേഹത്തിന്റെ അച്ഛന്റെ പേരാണ്. മേലേത്തറയിൽ രാമൻ നായർ. അദ്ദേഹത്തിന്റെ ശിഷ്യനാണ് പ്രൊഫസ്സർ കടമ്മനിട്ട വാസുദേവൻ പിള്ള. കടമ്മനിട്ടയാണ്… പടയണിയുടെ സങ്കീർണ്ണങ്ങളായ സൂക്ഷ്മത ലങ്ങളെ കാവ്യാത്മകബിംബങ്ങളാൽ നമ്മുക്ക് മനസ്സിലാക്കി തന്നത്. നിനക്കറിയാല്ലോ എന്നെ. എന്തെങ്കിലും പറഞ്ഞ് തുടങ്ങിയാൽ… പിന്നെ അതിൽ അങ്ങ് കടിച്ച് തൂങ്ങും. ഒരു എഴുത്തുകാരനെ കൂട്ടുകിട്ടിയത് കൊണ്ട് ചുളുവിൽ ഒന്നും വായിക്കാതെ എന്തെല്ലാമറിയാം. ഇനി നീ പറയാൻ വന്ന കാര്യം കേൾക്കട്ടെ…\nഅപരിചിതമായ രണ്ട് ശരീരങ്ങൾ കണ്ടുമുട്ടുമ്പോൾ അവ ജഡങ്ങൾ ആണ്. ആ ബാങ്കിലേക്ക് നടന്നു കയറുന്നവർ… ഇറങ്ങിവരുന്നവർ… നമുക്ക് ഒരു വികാരവും ഉണ്ടാക്കുന്നില്ല. അവർ മനുഷ്യർ എന്ന സഹാനുഭൂതിയും, തിരിച്ചറിവും മാത്രമേ അറിവായി നമ്മുടെ പക്കലുള്ളൂ. നമ്മളുടെ നിലനിൽപ്പിനായി മാത്രം നാം അവരെ ഉപദ്രവിക്കുന്നില്ല. സെബാസ്റ്റ്യൻ…പറയൂ… നീ എഴുതുന്ന കഥകൾ വെറും അക്ഷരങ്ങളെ കോർത്തിണക്കലല്ലേ! വെറും അക്ഷരങ്ങൾ മാത്രം. എന്നിട്ടും നിന്റെ കഥകൾക്ക് എങ്ങനെയാണ് ജീവനുണ്ടാകുന്നത്?\nമനസ്സിൽ, എഴുതുന്നവൻ പോലും അറിയാതെ സൂക്ഷിക്കപ്പെട്ട നിമിഷങ്ങൾ, സംഭവങ്ങൾ, വ്യക്തികൾ, സ്ഥലങ്ങൾ, വിഷയങ്ങൾ, അനുഭവങ്ങൾ എന്നിവയെ മറ്റു മനസ്സിലേക്ക് കടിഞ്ഞാണില്ലാതെ അഴിച്ച് വിടാൻ ശ്രമിക്കും. അക്ഷരങ്ങൾ മനസ്സിനെ ആവാഹിക്കുന്നു. അതായത് അക്ഷരങ്ങൾ എഴുതുന്നവന്റെ മനസ്സിന്റെ രഹസ്യചിഹ്നങ്ങളാണ്. ഗുപ്തഭാഷയി ലുള്ള ആ സന്ദേശങ്ങൾ, അവരുടെ അനുഭവങ്ങളുടെയും, മറ്റ്… നേരത്തേപറഞ്ഞ കാര്യങ്ങളുടെയും വെളിച്ചത്തിൽ അനു വാചകരുടെ മനസ്സിന്റെയും ബുദ്ധിയുടെയും ഭാഷയിലേക്ക് വിവർത്തനം ചെയ്യപ്പെടുന്നു. വായനക്കാരൻ സാപേക്ഷമാ യവയെ നെഞ്ചോട് ചേർത്ത് പിടിക്കുന്നു. എല്ലാ കഥകളും വിജയിക്കണമെന്നില്ല. അത് ഒരു ആപേക്ഷികതയാണ്. അതു കൊണ്ട് കഥകളിൽ ആപേക്ഷിക പ്രാധാന്യം ഒരു ഘടകമായി ചേർത്ത് നിർത്താറുണ്ട്. എന്നാലും, കഥയ്ക്ക് ജീവൻ നല്കാൻ എഴുത്തുകാരനെക്കാൾ ഉന്നത ബൗദ്ധീകതലമുള്ള വായനാ സമൂഹത്തിനേ കഴിയൂ. കാരണം അവരാണ് വിഹായസ്സിന്റെ മറ്റെയറ്റത്തിരുന്ന് വായിക്കുന്ന പുസ്തകങ്ങളിലൂടെ എഴുത്തുകാരന്റെ അന്തർഗ്ഗതങ്ങളെ മനസ്സിലാക്കുന്നവർ\nഅതായത് കഥകളിലൂടെ, മറ്റുള്ളവർക്ക് അപരിചിതമായ സങ്കേതങ്ങളിൽ കയറിപറ്റി സർഗ്ഗശക്തി ഉപയോഗിച്ച് പലതി നെയും വെളിയിൽ കൊണ്ടുവരുന്നതോടെ നീ സ്വീകാര്യനാകുന്നു. അങ്ങനെയൊരു വിജ്ഞാപനം, ഒരു പക്ഷേ… ഒരിക്കലും കണ്ടിട്ടില്ലാത്ത, എഴുത്തുകാരനിലേക്ക് വായനക്കാരനെ അടുപ്പിക്കുന്നു…….\nമൊബൈൽ ശബ്ദം അവരുടെ സംസാരത്തിന് വീണ്ടും ഒരു ഇടകൊടുത്തു. സെബാസ്റ്റ്യൻ എടുക്കാൻ തുടങ്ങിയ വിളി പെട്ടെന്ന് കട്ടായി.\nദേ വരുന്നു. വെറുതെ ഒരു വിളി വിട്ട് അവർ നമ്മളെ തിരിച്ചറിയുകയാണ്. ഞാൻ കൈ കാണിച്ചേക്കാം\nഅങ്ങനെ പറയുമ്പോൾ രാജീവൻ കൈപൊക്കി വീശുന്നുണ്ടായിരുന്നു. വന്ന സംഘവും മറുസന്ദേശം എന്ന നിലയിൽ തിരിച്ചും വീശി.\nഅവർക്ക് എന്തെല്ലാമോ വന്നവരെ വിളിക്കണമെന്ന് തോന്നി. എന്നിട്ടും അവർ സംയമനം പാലിച്ചു. കാരണം പാളിച്ചകളാണ് ജീവിതത്തെ ഇരുത്തം വരുത്തുന്നതെന്നും പിന്നീടു അതിനെ നേരെ നടത്തുന്നതെന്നും അവരുടെ പ്രായം മനസ്സിലാക്കിയിരിക്കുന്നു.\nപത്ത്മിനിറ്റ് അവർക്ക് ചുറ്റും നിശബ്ദത തങ്ങിനിന്നു.\nകാറിന്റെ ഗിയർ ഫസ്റ്റിൽ ഇട്ട് പെട്ടെന്ന് മുന്നോട്ടെടുത്തപ്പോൾ പണിയാൻ വന്നവർ അല്പം അകന്ന് നിന്ന് ചിരിച്ച് ഒരു സ്വാഭാവിക വിടവാങ്ങൽ രേഖപ്പെടുത്തി.\nനമ്മൾ ഇപ്പോൾ സഞ്ചരിക്കുന്ന റോഡിന് സമാന്തരമായിട്ടാണ് ആലപ്പുഴ ചങ്ങനാശ്ശേരി സ്റ്റേറ്റ് ഹൈവെ പതിനൊ ന്ന് പോകുന്നത്. ഇടനേരത്തെ മൂകതയ്ക്ക് ശേഷം സെബാസ്റ്റ്യൻ തുടർന്നു.\nഞാൻ പലപ്പോഴും… നിന്റെ കൂടെയാത്ര ചെയ്യുമ്പോൾ… ഓർത്തിട്ടുണ്ട്, എങ്ങനെയാണ് നമ്മൾ തമ്മിൽ ചങ്ങാത്തം ഉണ്ടായത് എന്ന്? എനിക്കാണെങ്കിൽ പുസ്തങ്ങൾ, എഴുത്തുകാർ, സ്ഥലങ്ങൾ എന്നിവയൊന്നും താല്പര്യമില്ല….\nഅതാണോ…രാജീവ്? പരിപൂരകങ്ങളായ സുഹൃത് ബന്ധങ്ങളെ ശ്വാശ്വതമായി നിലനില്ക്കൂ. സംസാരിക്കുന്നവനും, അധികം സംസാരിക്കാത്തവരും തമ്മിൽ ചേരും. അല്ലെങ്കിൽ രണ്ട് വിഷയങ്ങളിൽ വ്യത്യാസമുള്ളവർ. മത്സര്യബുദ്ധിയുള്ളവനും, കഴി വിൽ വിശ്വാസമുള്ളവനും….അങ്ങനെയാണത്. നീ എല്ലാത്തിലും തത്ത്വദർശനം നടത്തുന്നു. നീ എന്തെല്ലാമോ ചോദ്യങ്ങൾ ക്ക് ഉത്തരം അന്വേഷിക്കുന്നു. നീ അധികം കേൾക്കാൻ ഇഷ്ടപ്പെടുന്നു. ചോദ്യങ്ങൾക്കുള്ള ഉത്തരം കേൾവിയിലൂടെ മാത്രമേ വന്ന് ചേരൂ എന്ന് നിന്റെ ഉപബോധമനസ്സിന് അറിയാം.\nഇതാണ് തകഴി പാലം. നീ ഈ വഴിക്ക് ആദ്യമായല്ലേ വരുന്നത്. പമ്പയാറ് കിഴക്കോട്ട് ഒഴുകുന്ന സ്ഥലമാണ്. നീ വണ്ടി നിർത്ത്. നമ്മുക്ക് ഈ പാലത്തിൽ നിന്നും രണ്ട് വശത്തേയും കാഴ്ച്ചകണ്ട് കുറച്ച് നേരം സംസാരിച്ചിട്ട് പോകാം. നിനക്ക് പോയിട്ട് തിരക്കില്ലല്ലോ? ഇന്ന് കായംകുളത്ത് തങ്ങി നാളെയല്ലേ തിരുവനന്തപുരത്തിന് പോകൂ?\nനീ പറഞ്ഞതിനോട് എനിക്ക് എന്തോ യോജിക്കാൻ കഴിയുന്നില്ല. ഒരേ സ്വഭാവക്കാർ ഒന്നിച്ച് വരുമെന്ന് ഇംഗ്ളീഷിൽ ഒരു പഴമൊഴിവരെ ഉണ്ട്.\nനീ വടക്കോട്ട് നോക്കുമ്പോൾ ഇടത്തോട്ട് ഒഴുകുന്നത് ചമ്പക്കുളത്തേക്കും വലത്തോട്ട് ഒരു തോടും. വേറെ ഒരിടത്തും പമ്പയാ റ് കിഴക്കോട്ട് ഒഴുകുന്നില്ല. ഇപ്പോൾ വെളിയിൽ നിന്ന് വരുന്ന ഒരാളെ പെട്ടെന്ന് തകഴിയുടെ സൗന്ദര്യം കാണിക്കാൻ പറ്റിയ സ്ഥലമാണ് ഈ പാലം. നമ്മൾ റെയിൽവേ ലൈൻ ക്രോസ്സ് ചെയ്തപ്പോൾ വലത് വശത്ത് കണ്ടതാണ് തകഴിയു ടെ സ്മൃതിമണ്‌ഡപം. അതിന്റെ അപ്പുറത്ത് കരുമാടിയിൽ നിങ്ങളുടെ ഒരു ദേവീ ക്ഷേത്രമുണ്ട്. അതിന്റെ കൊടിമരം ഇട ത്തോട്ട് മാറിവരുന്നെന്നാണ് ആൾക്കാർ വിശ്വസിക്കുന്നത്. നമ്മൾ സംസാരിച്ചിരുന്നത് കൊണ്ട് ആ കാര്യം അങ്ങ് വിട്ടു പോയി. അല്ലെങ്കിൽ അവിടെവരെ നിനക്ക് പോകാമായിരുന്നു…\nരാജീവെ, ഈ ലോകത്തിൽ എല്ലാ നിയമങ്ങൾക്കും ഒരു അപവാദമുണ്ട്. പക്ഷേ, നീയും ഞാനും ഒരേ വിഷയത്തിൽ താൽപ്പര്യമുള്ള സുഹൃത്തുക്കൾ ആകണമെങ്കിൽ നിന്റെയും എന്റെയും ആ വിഷയത്തിലുള്ള തലത്തിന് ഭയങ്കരമായ ഒരു അന്തരം ഉണ്ടായിരിക്കണം. അങ്ങനെ വരുമ്പോൾ അറിവ് കുറഞ്ഞവൻ നല്ല ഒരു ശ്രോതാവായി അഭിനയിച്ചേ പറ്റൂ. അപ്പോളും അവർ പൂരകങ്ങളായി മാറുന്നു. എന്നാൽ, ഒരു ഘട്ടം കഴിയുമ്പോൾ ആ ശ്രോതാവിന്റെ അറിവിന്റെ തലം ഭയങ്കരമായി വർദ്ധിച്ചുകഴിയുമ്പോൾ ആ സുഹൃത്ത്ബന്‌ധം പിന്നെ ഒരു യാന്ത്രികമായി അവർ നിലനിർത്താൻ ശ്രമിക്കും. പലരീതിയിൽ. അവർ അതിൽ വിജയിക്കാം. കൗതുകം എന്ന ഒന്ന് ബന്‌ധങ്ങളിൽ ഉണ്ടെങ്കിൽ അത് നന്നായിരിക്കും…\n…ചില സമയങ്ങളിൽ വന്നാൽ നമ്മൾ നില്ക്കുന്ന ഈ ഇടത് വശത്ത് നിന്ന് തെക്ക്-കിഴക്ക് നോക്കിയാൽ പുഞ്ച നിറങ്ങ വയലുകൾ കാണാം. അപ്പോൾ ഞാൻ ഓർക്കും ആത്മാവിന്റെ നിറം പച്ചയാണെന്ന്.\nഞാൻ നിന്നോട് ഒരു സംഭവം പറയാം സെബാസ്റ്റ്യൻ. ഒരു പക്ഷേ നീ കേട്ടുകാണും. എന്നാലും പറയാം. നിനക്ക് വേണമെങ്കിൽ ഇതിന് ഒരു കഥയുടെ പരിവേഷം കൊടുക്കാം. അതിന് ഈ അന്തരീക്ഷം സാക്ഷ്യം വഹിക്കട്ടെ. മനുഷ്യൻ എന്ന സമൂഹജീവിക്ക് അവൻ ജീവിക്കുന്ന സാഹചര്യങ്ങളുമായി പൊരുത്തപെടാൻ പറ്റാതെ വന്നാൽ എന്ത് സംഭവിക്കും?\nകാരങ്ങൾ പലതുമാകാം. നിന്നെ ഞാൻ തിരുവല്ലയിൽ നിന്ന് ബീഹാറിലേക്ക് പറിച്ച് നടുന്നു. ഒരു മലയാളി… മറ്റുള്ളവർ വിശേഷിപ്പിക്കുന്നത് പോലെ ഒരു ബുദ്ധിജീവി. എന്ത് അനീതികണ്ടാലും വിമർശിക്കുന്നവൻ… നീ ശീലിച്ച നടപടികൾ, സമ്പ്രദായങ്ങൾ, കീഴ്വയക്കങ്ങൾ, നിന്നിൽ ഏകീകൃതമായ വൈകാരിക ബോധം, സാമൂഹിക പ്രതിബദ്ധത, കേരളം എന്ന ഈ സമൂഹത്തിൽ നിന്നും നീ ആർജ്ജിച്ച പ്രതികരണശേഷി… എല്ലാം അംഗീകരിക്കുന്ന… നീ ജനിച്ച് വളർന്ന ഈ സമൂ ഹമാണ്. നീ ബസ്സിലും തീവണ്ടിയിലുമെല്ലാം യാത്രചെയ്യുമ്പോൾ ആരും ഓർമ്മപ്പെടുത്താതെ… നിന്റെ ഉത്തരവാദിത്വ ത്തിന്റെ ഭാഗമായി ടിക്കറ്റ് ചോദിച്ച് വാങ്ങി യാത്രചെയ്ത് ശീലിച്ച നീ…അവിടെ ചെല്ലുമ്പോൾ ടിക്കറ്റ് പരിശോധകനെ… അത് എടുത്തോ എന്ന് ഉറപ്പിക്കാൻ നിയമിതനായ ഉദ്ദ്യോഗസ്ഥനെ… ചില ആൾക്കാർ, കൂട്ടം ചേർന്ന് തല്ലുന്നതാണ്. അയാളെ ന്യായീകരിച്ച നിനക്കും കിട്ടി രണ്ട് പൊട്ടീര്.\nനീ ചോദിക്കുന്നത് അവരാണോ അതോ ഞാൻ ചെയ്തതാണോ ശരിയെന്നാണോ?\nപാമ്പിനെ തിന്നുന്ന നാട്ടിൽ ചെന്നാൽ നടുകണ്ടം തിന്നണം. അതാണാല്ലോ മലയാളിയുടെ സ്വഭാവവിശേഷതയും, എവിടെ ചെന്നാലും അവൻ ഉയർച്ചയിലേക്ക് പെട്ടെന്ന് കുതിക്കുന്നതും.\nനിന്നെ അവിടെനിന്ന് അടിച്ചോടിച്ചാൽ നിനക്ക് തിരിച്ചുവരാൻ ജന്മനാടുണ്ട്. അല്ലെങ്കിൽ മറ്റൊരു സ്ഥലമുണ്ട്… എന്ന് അവബോധമനസ്സ് തരുന്ന ധൈര്യമുണ്ടെങ്കിൽ, അങ്ങനത്തെ പല പഴഞ്ചൊല്ലുകളും പ്രചോദനപരമാണ്. അവിടെ ചെന്ന്. ഇപ്പോൾ ഞാൻ ബാലിശമായമായി സംസാരിക്കുകയാണ്… കുട്ടികൾ ചെറുപ്പത്തിൽ പറഞ്ഞ് കളിക്കുന്നത് പോലെ, ഒരു യുക്തിയുക്തമല്ലാതെ, തർക്കങ്ങൾ ഒന്നുംകൂടാതെ നീ ഞാൻ പറയുന്നത് അനുസരിക്കാൻ പോകുന്നു. അവിടെ എത്തിക്കഴി ഞ്ഞപ്പോൾ വാർദ്ധക്യമാർന്ന ഓർമ്മകൾ എല്ലാം എടുത്ത് കളയുകയാണ്. ഇത്തിരിയും കൂടി കല്പ്നാസൃഷ്ടി ചേർത്തേക്കാം. എനിക്കതിന് ശക്തിയുണ്ടെന്ന് ഓർത്തോ. നീ ബീഹാറിൽ എത്തിയപ്പോൾ, ഓർമ്മകൾ ഞാൻ കാരണം നിനക്ക് നഷ്ട മായി. പക്ഷെ നീ ശീലിച്ചവ നിന്നെ പിന്തുടരട്ടെ എന്ന് ഞാൻ അനുഗ്രഹിക്കുന്നു. നീ പല പ്രാവശ്യം ശീലിച്ച് ഉറച്ച സ്വഭാ വങ്ങൾ ഓർമ്മയില്ലെങ്കിലും കർമ്മസമാങ്കം ചെയ്തുകൊണ്ടേയിരുന്നു…\nനീ പറഞ്ഞു വരുന്നത് കേട്ടാൽ തോന്നും…. പുനർജനനം….ഞാൻ കേരളത്തിൽ മരിച്ച് ബീഹാറിൽ ജനിക്കുന്നു. പുതിയ ശരീരം….പഴയ ഓർമ്മകൾ ഇല്ല. എന്നാൽ പ്രവർത്തികൾ എന്നെ പിന്തുടരുന്നു. അതെ നീ പുനർജന്മത്തെക്കുറിച്ചാണ് സംസാരിക്കുന്നത്.\nനീ അതിബുദ്ധിമാൻ. ഞാൻ കൂടുതൽ ഉപമ പറഞ്ഞു പറഞ്ഞു പോകാതെ എന്നെ സഹായിച്ചു. അല്ലെങ്കിൽ നീ തന്നെ അവ സാനം പറഞ്ഞേനെ ഒന്ന് പറഞ്ഞ് തുലക്ക്, രാജീവേ, നിന്റെ കഥയെന്ന്.\nതീർച്ചയായും.. എഴുത്തുകാർ പല കഥാപാത്രങ്ങളെയും സൃഷ്ടിക്കുന്നവരാണ്. വളരെയേറെ സംഭവവികാസങ്ങൾ അവരി ലൂടെ ചിത്രീകരിക്കുന്നു. നമ്മുക്ക് ആരെയും എന്തും പഠിപ്പിക്കാം. പക്ഷേ എഴുതുക എന്നത് ആർക്കും പഠിപ്പിക്കാൻ കഴിയുക യില്ല. കാരണം, അതിന് ആദ്യമായി പരിശീലിക്കേണ്ടത്, നമ്മുക്ക് മുൻപേ നടന്ന മഹാന്മാരുടെ ഉച്ഛിഷ്ടം ഭക്ഷിക്കുകയെ ന്നതാണ്. അതിൽ അവരുടെ അനുഗ്രഹങ്ങൾ ഒളിച്ചിരിക്കുന്നു. അതുകൊണ്ടാണ് വായനയിലൂടെ നമ്മൾ അവരെ പരിചയ പ്പെടുന്നതും ബഹുമാനിക്കുന്നതും പുതിയ അനുഭവങ്ങളിലേക്ക് ചേക്കേറുന്നതും എല്ലാം തന്നെ….\n…അടുത്ത പാലം എടത്വാ ആണ്. അവിടുന്ന് മാങ്കൊമ്പിലേക്ക് ചമ്പക്കുളം വഴി ഒന്ന് സഞ്ചരിച്ചാൽ കുട്ടനാടിന്റെ ശരിക്കു മുള്ള പ്രകൃതി ഭംഗി ആസ്വദിക്കാം. വൈകുന്നേരങ്ങളിൽ ആണെങ്കിൽ കൂടുതൽ നന്നായിരിക്കും.\nസെബാസ്റ്റ്യൻ…പുനർജന്മങ്ങളിൽ മിക്കപ്പോഴും നമ്മൾ തടവറയിലാണ്. നമ്മുക്ക് തിരിച്ച് പോകാൻ മറ്റ് സ്ഥലങ്ങളില്ല. പ്രശ്നങ്ങൾ വരുമ്പോൾ ചോദ്യങ്ങൾക്ക് ഉത്തരം നല്കുന്ന നമ്മുടെ ഓർമ്മയുടെ ഉറവിടങ്ങൾ അന്യവും നിഗൂഢവുമാണ്. നമ്മൾ എവിടെ ജനിച്ചോ അവിടെയാണ് തുടക്കം. പിന്നെ ആ ഓർമ്മകളെ തുറന്നുകിട്ടാനുള്ള താക്കോൽ തേടിയുള്ളയാത്രയാണ്. നമ്മൾ ഒരോ ചുവടു വയ്ക്കുമ്പോളും നമ്മുക്ക് മുന്നിൽ ഒരു കുഴി പ്രത്യക്ഷപ്പെടും. അത് അടച്ചുകഴിയുമ്പോൾ മറ്റൊന്ന്. അങ്ങ നെ ജീവിതയാത്രയുടെ കുറച്ച് ദൂരം ചെന്ന് കഴിഞ്ഞു നമ്മൾ തിരിഞ്ഞ് നോക്കുമ്പോൾ ഒരു മനോഹരമായ പാത താണ്ടിയ തായി തോന്നും. അതിൽ നിന്നും വേണം നമ്മുടെ സമസ്യകൾക്കുള്ള ഉത്തരങ്ങൾ ചോർത്തിയെടുക്കാൻ.\nനീ പറയുന്ന യാത്ര താണ്ടുമ്പോൾ നമ്മുക്ക് മുന്നേയോ…എതിരെയോ… വരുന്നവരോടുള്ള സംസാരത്തിൽ നിന്നും ചില സൂചനകൾ കിട്ടുമെങ്കിലോ!\nഅതിനാണ് കുടുംബങ്ങളും സമൂഹങ്ങളും നമ്മുടെ ജീവിതത്തിന്റെ ഭാഗമായിരിക്കുന്നത്. ഒരോ വിഷമപ്രശ്നങ്ങളും നമ്മളെ സ്മൃതിധ്യാനത്തിൽ മുഴുക്കാനാണ്. ചിലർക്ക് നല്ല അച്ഛനെയും അമ്മയെയും കൊടുക്കും എന്നാൽ വിവാഹജീവിത നിഷിദ്ധ മാണ്. എന്നാൽ ചിലർക്ക് എല്ലാം ഭംഗിയായി പോകും എന്നാൽ കൊച്ചുങ്ങൾ മരിച്ച് പോകും. അങ്ങനെ നമ്മളെ വിഷമ സന്ധിയിലാക്കി പൂർവ്വകഥാസ്മൃതിലേക്ക് തിരിച്ചയയ്ക്കുന്നു. ഓരോ ജന്മങ്ങൾ ഇങ്ങനെ എന്തെനിലും ഒന്നിൽ ചുറ്റിയായിരിക്കും ഒരു വ്യക്തിയുടെ ജീവിതം. ഇനി ബുദ്ധി ഉപയോഗിച്ച് നമുക്ക് ഈ ജന്മത്തിൽ നിഷിദ്ധമായവയെ സ്വയമേ പുണർന്നാൽ സന്തോഷവാന്മാരായി മാറും. പക്ഷേ, പ്രശ്നങ്ങൾ പ്രശ്നങ്ങളായി നിലനില്ക്കും. അത്തരം സമസ്യക്കുൾ ക്കുള്ള ചോദ്യങ്ങൾക്ക് ഉത്തരം കണ്ടെത്തലാണ് ഒരു ജീവിതം.\nനിന്റെ കഥയിലെ അല്ലെങ്കിൽ ഈ സംഭവത്തിലെ കഥാപാത്രം ഇത്തരം ഒരു സമസ്യയിൽ കൂടി കടന്നുപോകുന്നുണ്ടോ?\nഈ സംഭവത്തിലെ സ്വീഡിഷ് തിരുമേനി….ഇത്തരം ഒരു പ്രതിസന്‌ധിയിലൂടെ കടന്ന് പോകുന്നു. അയാൾ കഴിഞ്ഞ ജന്മ ത്തിൽ സ്വീഡനിൽ ജനിച്ച ഒരു കൃസ്ത്യാനിയാണ്. പക്ഷേ, ഈ ജന്മത്തിൽ അയാൾ ഒരു തിരുമേനിയായി നമ്മുടെ കേരള ത്തിൽ ജനിക്കുന്നു. അയാൾ അനുഭവിക്കുന്ന കുഴച്ചിലുകളെ മുതലെടുത്ത് ഒരു ഭ്രാന്തനായി സമൂഹം വ്യാഖ്യാനിക്കുന്നു. അങ്ങ നെ മുപ്പത്തഞ്ച് കൊല്ലം സമൂഹമാകുന്ന ഭ്രാന്താലയത്തിൽ അയാൾ കഴിച്ച് കൂട്ടുന്നു. അവസാനം ഒരു കോടതി വിധിയോടെ അയാൾ ഭ്രാന്തനല്ല എന്ന് അംഗീകരിക്കപ്പെടുന്നു.\nഅതിന് കാരണം എന്താണ് രാജീവ്?\nഅയാൾ പറയുന്നതും ചെയ്യുന്നതു ശരിയാണെന്ന് സ്വയം കരുതുന്നു. അയാളുടെ കഴിഞ്ഞ ജന്മത്തിൽ വ്യവഹരിച്ചിരുന്നത് പോലെ അയാൾ ഈ ജന്മത്തിലും പെരുമാറാൻ തുടങ്ങിയപ്പോൾ പലരുടെയും ശത്രുതയ്ക്ക് പാത്രമായി. സ്ഥലം മാറിയ വിവരം അയാളുടെ പ്രവർത്തിയിൽ സ്പഷ്ടമല്ല. അയാൾ ഒരു സ്വീഡൻകാരനെ പോലെ എല്ലാം ഋജുവായി സംസാരിക്കും. എല്ലാം ചിട്ടയായി നേരെയാ നേരെപോ എന്നമാതിരി. ആർക്കും ഒരു ഉപകാരിയാകാത്തത് പോലെ. എല്ലാവരും വളരെ സംശയദൃഷ്ടിയോടെ ഓരോ പ്രവർത്തിയെയും നിരീക്ഷിച്ച് അതിനെ സംസാരവിഷയമാക്കി. അയാൾ എപ്പോളും നിരീ ക്ഷണത്തിലായിരുന്നു. ആരുടെയെക്കയോ. ചുരിക്കിപ്പറഞ്ഞാൽ അയാളുടെ മാനസീകതലത്തിൽ കയറിപ്പിടിക്കാൻ ചിലർ കച്ചകട്ടിയിറങ്ങി. വണ്ടി സ്പീഡിൽ ഓടിച്ച് വന്ന് അടുക്കൽ കൊണ്ടുവന്നിട്ട് വെട്ടിച്ച് വിടും. അപ്പോൾ അയാൾക്ക് തോന്നു ന്നത് ആരോ കൊല്ലാൻ ശ്രമിക്കുന്നു എന്നാണ്. അങ്ങനെ പല പ്രവർത്തികളിലൂടെ അയാൾക്ക് അമ്പലത്തിൽ പൂജയ്ക്ക് പോകാൻ കഴിയാതെയായി. വെളിയിൽ ഇറങ്ങാൻ പറ്റാത്ത അവസ്ഥ. ഒരു ഗ്രഹണം ബാധിച്ചതുപോലെയുള്ള ഒരു ജീവിതം. പക്ഷേ ഗ്രഹണത്തിന് ഒരു സമയപരിധിയുള്ളതുകൊണ്ട് അയാളുടെ രക്ഷക്കായി കോടതിവിധിയെത്തി.\nരാജീവ്…ചില സമയങ്ങളിൽ ഞാൻ ഇവിടെ വന്ന് നില്ക്കാറുണ്ട്. ഈ തെക്ക്ഭാഗത്ത്. പമ്പാനദി കവിഞ്ഞൊഴുകുമ്പോൾ. ജലപ്രളയത്തിൽ വയലേത് നദിയേതെന്ന് തിരിച്ചറിയാതെ എല്ലാ തിട്ടകളും അത് വിഴുങ്ങിയിരിക്കും. തകഴിയുടെ വെള്ള പ്പൊക്കത്തിൽ അപ്പോൾ ഞാൻ സ്മരിക്കും. യജമാനനോട് കൂറുള്ള ആ പട്ടിക്ക് എന്ത് പറ്റിക്കാണും എന്ന ചിന്തയിലായി രിക്കും ഞാൻ അപ്പോൾ. ഭൂതമാകുന്ന പമ്പയാറും വർത്തമാനമാകുന്ന വയലുകളും എനിക്ക് സ്പഷ്ടമായാൽ ഇതിനെ ഒരു നോവലാക്കാം.\nരാജീവ് നാലാമത്തെയും അഞ്ചാമത്തെയും ഗിയർ ഇടയ്ക്കിടെ മാറ്റിക്കൊണ്ടിരുന്നു. രണ്ട് പേരും അവരവരുടെ ലോകത്തി ലേക്ക് മടങ്ങി. വണ്ടി തലയവടി കഴിഞ്ഞു. പിന്നെ പൊടിയാടിയും. സെബാസ്റ്റ്യൻ തന്റെ അടുത്ത കഥയ്ക്ക് തയ്യാറെടുക്കു മ്പോൾ, രാജീവിന്റെ മനസ്സിൽ അത് സിലിയ എന്ന ആഡംബരക്കപ്പലിലെ ഒരു ക്യാപ്റ്റന്റെ മനോഭാവമായിരുന്നു. സ്റ്റോക്ക് ഹോമിൽ നിന്നും ഫിൻലാഡിലെ ടുർക്കുവിലേക്കുള്ള യാത്ര. പെട്ടെന്ന് രാജീവ് ഒരേ സമയം ആ സംഭാഷണം ഓർക്കുകയും ഞെട്ടുകയും ചെയ്തു “ ഭൂതമാകുന്ന പമ്പയാറും വർത്തമാനമാകുന്ന വയലുകളും എനിക്ക് സ്പഷ്ടമായാൽ ഇതിനെ ഒരു നോവലാക്കാം.”. അതിന്റെ അർത്ഥം എന്താണ്?\nവീണ്ടും ഒരു യാത്ര (Newer)


4malayalees - ഇതെന്താ ബിഗ്രേഡ് സിനിമയോ? രാം ഗോപാല് വര്‍മയുടെ തെലുങ്ക് ചിത്രം ബ്യൂട്ടിഫുളിന്റെ ട്രെയിലറിന് രൂക്ഷ വിമര്‍ശനം\nഇതെന്താ ബിഗ്രേഡ് സിനിമയോ? രാം ഗോപാല് വര്‍മയുടെ തെലുങ്ക് ചിത്രം ബ്യൂട്ടിഫുളിന്റെ ട്രെയിലറിന് രൂക്ഷ വിമര്‍ശനം\nഅതേസമയം, പാര്‍ത് സുരിയും നൈന ഗാംഗുലിയും മുഖ്യ വേഷത്തിലെത്തുന്ന ചിത്രത്തിനെതിരെ രൂക്ഷവിമര്‍ശനമാണ് ഉയര്‍ന്നിരിക്കുന്നത്. അമിതമായ ഗ്ലാമര് രംഗങ്ങളാണ് വിമര്‍ശനങ്ങള്‍ക്ക് കാരണം. ഇതൊരു ബിഗ്രേഡ് സിനിമ പോലുണ്ടെന്നാണ് ആളുകള് പറയുന്നത്. ചേരിനിവാസികളായ രണ്ട് പേര് പ്രണയത്തിലാകുന്നു, എന്നാല് അതില് ഒരാള് പെട്ടെന്ന് വലിയ നിലയില് എത്തുന്നതും അതിന് ശേഷമുള്ള സംഭവവികാസങ്ങളുമാണ് ചിത്രത്തില് പറയുന്നത്.


അധ്യാപകർ ശ്രദ്ധിക്കുക; ഓൺലൈൻ ക്ലാസിൽ വാട്സ്ആപ്പ് ഈസിയായി ഹാക്ക് ചെയ്യപ്പെടാം\nഒട്ടും സാങ്കേതിക പരിജ്ഞാനം ഇല്ലാത്തവർക്ക് വരെ ഇത്തരത്തിൽ മറ്റൊരാളുടെ വാട്സ്ആപ്പ് അക്കൗണ്ട് ഉപയോഗിക്കാൻ കഴിയും\nUpdated: August 11, 2021 11:23:45 pm\nകോഴിക്കോട്: ഓൺലൈൻ ക്ലാസിനിടയിൽ അധ്യാപികയുടെ വാട്സ്ആപ്പ് അക്കൗണ്ട് ഒരു വിദ്യാർത്ഥി ചോർത്തി. സംഭവം നടന്നത് കോഴിക്കോട് ജില്ലയിലാണ്. ടീച്ചറുടെ മൊബൈൽ നമ്പർ വച്ച് സ്വന്തം ഫോണിലെ വാട്സ്ആപ്പിലേക്ക് ലോഗിൻ ചെയ്യുകയായിരുന്നു വിദ്യാർത്ഥി. ഇതിനായി വിദ്യാർത്ഥി ചെയ്തത് വളരെ ലളിതമായ ഒരു കാര്യവും.\nഓൺലൈൻ ക്ലാസ്സുകളിൽ അധ്യാപകർ സാധാരണ ഗതിയിൽ സ്ക്രീൻ ഷെയറിങ് എന്ന ഓപ്ഷൻ ഉപയോഗിക്കാറുണ്ട്. അതായത് അധ്യാപകർ ക്ലാസ്സെടുക്കാൻ ഉപയോഗിക്കുന്ന ഫോണിന്റെയോ കംപ്യൂട്ടറിന്റെയോ സ്ക്രീനിൽ കാണുള്ള എല്ലാ കാര്യങ്ങളും വിദ്യാർത്ഥികൾ കൂടി കാണുന്ന തരത്തിൽ ഓൺലൈൻ ക്ലാസിൽ പങ്കുവയ്ക്കും. അത്തരത്തിൽ സ്ക്രീൻ ഷെയർ ചെയ്യുമ്പോഴുള്ള ഒരു പാളിച്ച മുതലെടുത്താണ് വിദ്യാർത്ഥി അധ്യാപികയുടെ വാട്സ്ആപ്പ് അക്കൗണ്ടിലേക്ക് അനധികൃതമായി കയറിയത്.\nഅധ്യാപികയുടെ ഫോൺ നമ്പർ ഉപയോഗിച്ച് തന്റെ ഫോണിലെ വാട്സ്ആപ്പിൽ ലോഗ് ഇൻ ചെയ്യുക എന്നതാണ് വിദ്യാർത്ഥി ചെയ്തത്. അങ്ങനെ ലോഗ് ഇൻ ചെയ്യണമെങ്കിൽ ഒടിപി (വൺടൈം പാസ്വേഡ്) നൽകണം. ആ വൺ ടൈം പാസ്വേഡ് അധ്യാപികയുടെ ഫോണിലേക്ക് ആണ് വരുന്നത്. ആ ഒടിപി ചോർത്താനാണ് സ്ക്രീൻ ഷെയറിങ്ങിൽ നിന്നുള്ള ദൃശ്യങ്ങളെ വിദ്യാർത്ഥി മുതലെടുത്തത്.\nRead More: Covid-19 Vaccine Certificate in WhatsApp: വാക്സിൻ സർട്ടിഫിക്കറ്റ് വാട്സ്ആപ്പിൽ ലഭിക്കും; ചെയ്യേണ്ടത് ഇത്രമാത്രം\nവാട്സ്ആപ്പ് ഒടിപി നമ്പർ വന്നത് ടീച്ചറുടെ ഫോണിൽ നോട്ടിഫിക്കേഷനായി തെളിഞ്ഞിരുന്നു. ടീച്ചർ സ്ക്രീൻ ഷെയറിങ്ങ് ഓൺ ചെയ്തു വച്ചിരുന്നതിനാൽ ഇത് ഓൺലൈൻ ക്ലാസിലെ എല്ലാ കുട്ടികളും കാണുകയും ചെയ്തു. കൂട്ടത്തിൽ ടീച്ചറുടെ അക്കൗണ്ടിലേക്ക് ലോഗിൻ ചെയ്യാൻ ശ്രമിച്ച വിദ്യാർത്ഥിയും. ആ നമ്പർ സ്ക്രീനിൽ കണ്ടതോടെ ആ വിദ്യാർത്ഥി ആ ഒടിപി നൽകി തന്റെ ഫോണിൽ ടീച്ചറുടെ വാട്സ്ആപ്പ് അക്കൗണ്ടിലേക്ക് പ്രവേശിക്കുകയും ചെയ്തു.\nഒപ്പം ഒരേ സമയം രണ്ട് ഫോണിൽ വാട്സ്ആപ്പ് ഉപയോഗിക്കാൻ കഴിയില്ല എന്നതിനാൽ ടീച്ചറുടെ ഫോണിൽ നിന്ന് ആ അക്കൗണ്ട് ലോഗ്ഔട്ട് ആയി പോവുകയും ചെയ്തു.\nതന്റെ ഫോണിൽ വാട്സ്ആപ്പ് ഉപയോഗിക്കാൻ കഴിയാതെ ആയതോടെ തന്റെ വാട്സ്ആപ്പ് ഹാക്ക് ചെയ്യപ്പെട്ടതായി സംശയിച്ച് അധ്യാപിക പൊലീസിനെ ബന്ധപ്പെട്ടിരുന്നു. തുടർന്ന് നടത്തിയ അന്വേഷണത്തിലാണ് ഓൺലൈൻ ക്ലാസിൽ നിന്ന് വിദ്യാർത്ഥിയാണ് വാട്സ്ആപ്പ് അക്കൗണ്ട് ചോർത്തിയത് എന്ന് മനസ്സിലായത്.\nRead More: WhatsApp: വാട്സ്ആപ്പിലെ ഡിലീറ്റഡ് മെസ്സേജുകൾ വായിക്കാൻ വഴിയുണ്ട്; അറിയാം\nസ്ക്രീൻ ഷെയർ ചെയ്യുമ്പോൾ ഇത്തരത്തിൽ ഒടിപി വഴി വാട്സ്ആപ്പ് അക്കൗണ്ടും മറ്റും ചോർത്തുന്നത് തടയാൻ ചില മുൻകരുതൽ നടപടികൾ സ്വീകരിക്കാവുന്നതാണ്. ഒപ്പം സ്ക്രീനിൽ ഇത്തരത്തിൽ നോട്ടിഫിക്കേഷനുകളൊന്നും സ്ക്രീൻ ഷെയറിങ് സമയത്ത് ദൃശ്യമാവില്ല എന്ന് ഉറപ്പാക്കാൻ ശ്രദ്ധിക്കുകയും ചെയ്യാം.\nഓൺലൈൻ ക്ലാസ്സുകളുടെയും മറ്റും സമയത്ത് സ്ക്രീൻ ഷെയർ ചെയ്യുമ്പോൾ നോട്ടിഫിക്കേഷൻ ഡിസേബിൾ ചെയ്തു വയ്ക്കുക എന്നതാണ് ശ്രദ്ധിക്കേണ്ട ഒരു കാര്യം.\nവാട്സ്ആപ്പ് അക്കൗണ്ട് പെട്ടെന്ന് ആരും ചോർത്താതിരിക്കാൻ അതിൽ ടു സ്റ്റെപ്പ് വെരിഫിക്കേഷൻ എനേബിൾ ചെയ്യാം. അപ്പോൾ പുതിയ ഒരു ഫോണിൽ നിങ്ങളുടെ വാട്സ്ആപ്പ് തുറക്കണമെങ്കിൽ ഒടിപിക്ക് പുറമെ നിങ്ങൾ നൽകിയ ഒരു ആറക്ക പാസ്വേഡ് കൂടി നൽകേണ്ടി വരും.\nഒപ്പം ഓൺലൈൻ ക്ലാസ് സമയത്ത് വന്ന മെസേജുകൾ ഏതെല്ലാമെന്ന് സ്ക്രീൻ ഷെയറിങ് ഓഫ് ചെയ്ത ശേഷം പരിശോധിക്കുകയും ഒടിപി നമ്പറുകളോ സംശയകരമായ മറ്റ് സന്ദേശങ്ങളോ വന്നിട്ടില്ലെന്ന് ഉറപ്പുവരുത്തുന്നതും നല്ലതായിരിക്കും.\nWeb Title: Kerala during online class student hacks into teachers whatsapp


കേശവ്പുരത്തെ ചെരുപ്പ്നിര്‍മ്മാണ ഫാക്ടറിയിലാണ് മറ്റൊരു തീപിടുത്തമുണ്ടായത്\n26 May, 2020 at 05:34 AM\nഡല്‍ഹിയിലെ തുഗ്ലക്കാബാദിലെ ചേരിപ്രദേശത്ത് വന് തീപിടുത്തം. 1,500 ഓളം വീടുകള് കത്തിനശിച്ചു. ഇന്നലെ രാത്രിയിലാണ് തീപിടുത്തമുണ്ടായത്. ഇതുവരെ ആളപായമൊന്നും റിപ്പോര്‍ട്ട് ചെയ്തിട്ടില്ല.\nപൊലീസും ഫയര്‍ഫോഴ്‌സും ചേര്‍ന്ന് പ്രദേശവാസികളെ ഒഴിപ്പിച്ചു. പലരും ഉറക്കമായിരുന്നെന്നും തീപിടുത്തമുണ്ടായത് അറിഞ്ഞിരുന്നില്ലെന്നും പൊലീസ് പറഞ്ഞു.\n''രാത്രി 12.50 ഓടുകൂടിയാണ് തങ്ങള്‍ക്ക് വിവരം ലഭിക്കുന്നത്. ഉടന് തന്നെ ഞങ്ങള് സ്ഥലത്തെത്തുകയും ചെയ്തു. 1000 മുതല് 1200 ഓളം വീടുകള് പൂര്‍ണമായും കത്തിനശിച്ചിട്ടുണ്ട്,’ ദല്‍ഹിയിലെ സൗത്ത് ഈസ്റ്റ് ഡി.സി.പി രാജേന്ദ്ര പ്രസാദ് മീന പറഞ്ഞു. ''തീപിടുത്തമുണ്ടായതോടെ ആളുകള് വീടുകളില് നിന്നും ഇറങ്ങിയോടുകയായിരുന്നു. തീപിടുത്തത്തിന്റെ കാരണം ഇതുവരെ വ്യക്തമായിട്ടില്ലെന്നും ആളപായങ്ങളൊന്നും ഇതുവരെ റിപ്പോര്‍ട്ട് ചെയ്തിട്ടില്ലെന്നും, രാജേന്ദ്ര പ്രസാദ് മീന കൂട്ടിച്ചേര്‍ത്തു\nപുലര്‍ച്ചെ 3.40ഓടെയാണ് തീയണയ്ക്കാന് കഴിഞ്ഞത്. 28 ഓളം ഫയര് എഞ്ചിനുകളാണ് സംഭവസ്ഥലത്തെത്തിയത്. സര്‍ക്കാര് നാശനഷ്ടത്തിന്റെ കണക്കെടുത്തുകൊണ്ടിരിക്കുകയാണ്. 1500ഓളം വരുന്ന വീടുകള് കത്തി നശിച്ചതിനാല് നിരവധി വരുന്ന കുടുംബങ്ങളാണ് തെരുവിലായിരിക്കയാണ് ഇപ്പോള്\nഡല്‍ഹിയില് രണ്ടിടങ്ങളിലായി തീപിടുത്തം. കേശവ്പുരത്തെ ചെരുപ്പ്നിര്‍മ്മാണ ഫാക്ടറിയിലാണ് മറ്റൊരു തീപിടുത്തമുണ്ടായത്.15 ഫയര് എഞ്ചിനുകള് സംഭവസ്ഥലത്തെത്തി തീ അണയ്ക്കാന് ശ്രമിച്ചുകൊണ്ടിരിക്കുന്നു. കൂടുതല് വിവരങ്ങള് അറിവായിട്ടില്ല.


ഭാരതി എയർടെൽ ക്യു3ഫലം; അറ്റാദായം 854 കോടി രൂപയായി-ടോപ്പ് 10 ന്യൂസ് - marketfeed Malayalam\nWritten by Amal Akshy Posted on February 3, 2021 February 3, 2021 Less than0min read\nഭാരതി എയർടെൽ ക്യു3ഫലം; അറ്റാദായം 854 കോടി രൂപയായി\nഡിസംബറിലെ മൂന്നാം പാദത്തിൽ ഭാരതി എയർടെല്ലിന്റെ ഏകീകൃത അറ്റാദായം 854 കോടി രൂപയായി ഉയർന്നു. പോയവർഷം ഇതേകാലയളവിൽ കമ്പനി 763.2 കോടി രൂപയുടെ നഷ്ടം രേഖപ്പെടുത്തിയിരുന്നു. കമ്പനിയുടെ ക്വാർട്ടർ-ഓൺ-ക്വാർട്ടർ വരുമാനം6ശതമാനം വർദ്ധിച്ച് 26,517 കോടി രൂപയായി. average revenue per user (ARPU) 166 കോടി രൂപയായി ഉയർന്നു.\n83 തേജസ് പോർവിമാനങ്ങള് വാങ്ങാന് ഹിന്ദുസ്ഥാന് എയറോനോട്ടിക്‌സുമായി കേന്ദ്രസര്‍ക്കാര് കരാറില് ഒപ്പിട്ടു\nഇന്ത്യൻ വ്യോമസേനയ്ക്ക് 83 ലൈറ്റ് കോംബാറ്റ് എയർക്രാഫ്റ്റ് (LCA ) എം.കെ -1 എ തേജസ് ജെറ്റ് വിമാനങ്ങൾ വിതരണം ചെയ്യുന്നതിനായി ഹിന്ദുസ്ഥാൻ എയറോനോട്ടിക്സ് പ്രതിരോധ മന്ത്രാലയവുമായി കരാറിൽ ഒപ്പിട്ടു. 48,000 കോടി രൂപയ്ക്കാണ് കരാർ നൽകിയിരിക്കുന്നത്. ആദ്യ എം.കെ 1 എ വിമാനം മൂന്നു വർഷത്തിനുള്ളിൽ വിതരണം ചെയ്യും. ബാങ്കിയുള്ളവ 2030 ഓടെ വിതരണം ചെയ്യും.\nജുബ്ലിയന്റ് ഫുഡ് വർക്ക്സ് ക്യു3ഫലം: അറ്റാദായം 22 ശതമാനം വർദ്ധിച്ച് 123 കോടി രൂപയായി\nഡിസംബറിലെ മൂന്നാം പാദത്തിൽ ജുബ്ലിയന്റ് ഫുഡ് വർക്ക്സിന്റെ ഏകീകൃത അറ്റാദായം 21.71 ശതമാനം വർദ്ധിച്ച് 123.91 കോടി രൂപയായി. പ്രവർത്തനങ്ങളിൽ നിന്നുള്ള വരുമാനം 0.19 ശതമാനം വർദ്ധിച്ച് 1,069 കോടി രൂപയായി. സമ്പൂർണ്ണ വരുമാന വീണ്ടെടുക്കലിൽ പുരോഗതി കെെവരിച്ചതായും കമ്പനി വ്യക്തമാക്കി.\nഹാർലി-ഡേവിഡ്‌സൺ ബെെക്കുകളുടെ വിതരണത്തിനായി പ്രത്യേക സംവിധാനം ഏർപ്പെടുത്തനൊരുങ്ങി ഹീറോ മോട്ടോകോർപ്പ്\nഹാർലി-ഡേവിഡ്‌സൺ ബെെക്കുകളുടെ വിതരണത്തിനായി പ്രത്യേക സംവിധാനം ഒരുക്കുമെന്ന് ഹീറോ മോട്ടോകോർപ്പ്. രാജ്യത്തിന്റെ പ്രധാന ഭാഗങ്ങളിലായി 11 ഓളം ഹാർലി-ഡേവിഡ്‌സൺ ഡീലർമ്മാരെ കമ്പനി ഇതിനായി നിയോഗിച്ചു. ഹാർലി ഡേവിഡ്സണിന്റെ ഇന്ത്യയിലെ പ്രവർത്തനങ്ങൾ ഏറ്റെടുത്ത് നടത്തുമെന്ന് ഹീറോ മോട്ടോകോർപ്പ് നേരത്തെ അറിയിച്ചിരുന്നു.\nറാംകോ സിമൻറ്സ് ക്യു3ഫലം: അറ്റാദായം 201 കോടി രൂപയായി\nഡിസംബറിലെ മൂന്നാം പാദത്തിൽ റാംകോ സിമൻറ്സിന്റെ അറ്റാദായം 201.35 കോടി രൂപയായി. പോയവർഷം 94.80 കോടി രൂപയായിരുന്നു കമ്പനിയുടെ അറ്റാദായം. കഴിഞ്ഞവർഷം ഇതേകാലയളവിൽ കമ്പനിയുടെ വരുമാനം 95.57 കോടി രൂപയായിരുന്നു. അത് 202.86 കോടി രൂപയായി ഉയർന്നു.\nമാരുതി സുസുക്കി സബ്സ്ക്രിപ്ഷൻ പ്രോഗ്രാമിനായി ALD ഓട്ടോമോട്ടീവ് ഇന്ത്യയുമായി പങ്കാളികളാകുന്നു\nമാരുതി സുസുക്കി സബ്സ്ക്രിപ്ഷൻ പ്രോഗ്രാമിനായി ALD ഓട്ടോമോട്ടീവ് ഇന്ത്യയുമായി കെെകോർക്കുന്നു. ഇതിനൊപ്പം കൊച്ചിയിലെ ഉപഭോക്താക്കൾക്കായി സബ്സ്ക്രിപ്ഷൻ പ്രോഗ്രാം വിപുലീകരിച്ചതായും കമ്പനി അറിയിച്ചു.\nഅദാനി എന്റർപ്രൈസസ് ക്യു3ഫലം: അറ്റാദായം 10 ശതമാനം കുറഞ്ഞ് 343 കോടി രൂപയായി\nഡിസംബറിലെ മൂന്നാം പാദത്തിൽ അദാനി എന്റർപ്രൈസസിന്റെ ഏകീകൃത അറ്റാദായം 10.39 ശതമാനം ഉയർന്ന് 343.17 കോടി രൂപയായി. ഇതകാലയളവിൽ കമ്പനിയുടെ പ്രതിവർഷ വരുമാനം\n6 ശതമാനം ഉയർന്ന് 11,788 കോടി രൂപയായി.\nസെക്യൂരിറ്റി മാർക്കറ്റിൽ നിന്നും ഫ്യൂച്ചർ ഗ്രൂപ്പ് സി.ഇ.ഒ കിഷോർ ബിയാനിക്ക് വിലക്ക് ഏർപ്പെടുത്തി സെബി\nസെക്യൂരിറ്റി മാർക്കറ്റിൽ പങ്കെടുക്കുന്നതിൽ നിന്നും ഫ്യൂച്ചർ ഗ്രൂപ്പ് സി.ഇ.ഒ കിഷോർ ബിയാനിക്ക് വിലക്ക് ഏർപ്പെടുത്തി സെബി. ഒരു വർഷത്തേക്കാണ് വിലക്ക്. 2017 മാർച്ചിനും ഏപ്രിലിനുമിടയിലുള്ള ഇൻ‌സൈഡർ ട്രേഡിംഗുമായി ബന്ധപ്പെട്ട കേസിൽ ഒരു വർഷത്തേക്കാണ് വിലക്കേർപ്പെടുത്തിയിരിക്കുന്നത്. ഫ്യൂച്ചർ റീട്ടെയിലിലെ സെക്യൂരിറ്റികൾ വാങ്ങുന്നതിനും വിൽക്കുന്നതിനും ഇടപാടുകൾ നടത്തുന്നതിനും ബിയാനിക്ക്2വർഷമായി വിലക്കേർപ്പെടുത്തിയിട്ടുണ്ട്.\nഉജ്ജിവൻ എസ്.എഫ്.ബി ക്യു3ഫലം: നഷ്ടം 279 കോടി രൂപയായി\nഡിസംബറിലെ മൂന്നാം പാദത്തിൽ ഉജ്ജിവൻ ബാങ്ക് 279 കോടി രൂപയുടെ നഷ്ടം രേഖപ്പെടുത്തി. പോയവർഷം ഇതേകാലയളവിൽ ബാങ്ക് 90 കോടി രൂപയുടെ ലാഭം രേഖപ്പെടുത്തിയിരുന്നു.\nഅദാനി ടോട്ടൽ ഗ്യാസ് ക്യു3ഫലം: അറ്റാദായം 27 ശതമാനം വർദ്ധിച്ച് 145 കോടി\nഡിസംബറിലെ മൂന്നാം പാദത്തിൽ അദാനി ടോട്ടൽ ഗ്യാസിന്റെ പ്രതിവർഷ അറ്റാദായം 26.7 ശതമാനം വർദ്ധിച്ച് 145.87 കോടി രൂപയായി. ഇതേകാലയളവിൽ കമ്പനിയുടെ പ്രതിവർഷ വരുമാനം 1.42 ശതമാനം ഉയർന്ന് 496 കോടി രൂപയായി. 17 പുതിയ സി.എൻ.ജി സ്റ്റേഷനുകളാണ് കമ്പനി കമ്മീഷൻ ചെയ്തത്. ഇതോടെ മൊത്തം സ്റ്റേഷനുകളുടെ എണ്ണം 151 ആയി.\nവെങ്കിയുടെ ക്യു3ഫലം: അറ്റാദായം 106 കോടി രൂപയായി\nഡിസംബറിലെ മൂന്നാം പാദത്തിൽ വെങ്കിയുടെ അറ്റാദായം 106.5 കോടി രൂപയായി. പോയവർഷം ഇതേകാലയളവിൽ കമ്പനി 5.86 കോടി രൂപയുടെ നഷ്ടം രേഖപ്പെടുത്തിയിരുന്നു. കമ്പനിയുടെ പ്രതിവർഷ വരുമാനം 5.8 ശതമാനം ഉയർന്ന് 931.68 കോടി രൂപയായി.\nPrevious story :മൂന്നാം ദിവസവും നേട്ടം കെെവരിച്ച് നിഫ്റ്റി, ഫാർമ,ബാങ്ക് ഓഹരികൾ കുതിച്ചുകയറി - പോസ്റ്റ്മാർക്കറ്റ് റിപ്പോർട്ട്\nNext story :വിപണി ഇടിഞ്ഞേക്കും, നിഫ്റ്റി താഴേക്കോ?- പ്രീമാർക്കറ്റ് റിപ്പോർട്ട്\nസൊമാറ്റോയുടെ ഗ്രേ മാർക്കറ്റ് പ്രീമിയം 20 ശതമാനം വർദ്ധനവ് രേഖപ്പെടുത്തി- ടോപ്പ് 10 ന്യൂസ്\nസൊമാറ്റോയുടെ ഗ്രേ മാർക്കറ്റ് പ്രീമിയം 20 ശതമാനം വർദ്ധനവ് രേഖപ്പെടുത്തി സൊമാറ്റോയുടെ ഗ്രേ മാർക്കറ്റ് പ്രീമിയം 20 ശതമാനം വർദ്ധനവ് രേഖപ്പെടുത്തി. 8250 കോടി രൂപ സമാഹരിക്കാനുള്ള സൊമാറ്റോയുടെ ഐപിഒയ്ക്ക് സെബി അംഗീകാരം നൽകിയതിന് പിന്നാലെയാണ് ഗ്രേ മാർക്കറ്റ് പ്രീമിയം വർദ്ധിച്ചത്. അതേസമയം കമ്പനിയുടെ പ്രധാന ഓഹരിയുടമയായ ഇൻ‌ഫോ എഡ്ജ് ഓഫർ ഫോർ സെയിലിലൂടെ വിഹിതം 750 കോടിയിൽ നിന്ന് 375 കോടി രൂപയായി കുറച്ചു. സൊമാറ്റോയുടെ ഐപിഒ പ്രെെസ് ബാൻഡ് 70-72 രൂപയാകുമെന്നാണ് പ്രതീക്ഷിക്കുന്നത്. കൊൽക്കത്ത […]


state government Archives - Newscom - Malayalam News\nഒളിമ്പിക് മെഡൽ ജേതാവും ഇന്ത്യൻ ഹോക്കി ഗോൾകീപ്പറുമായ പി ആർ ശ്രീജേഷിന് സംസ്ഥാന സർക്കാരിൻ്റെ പാരിതോഷികം ഇന്ന് പ്രഖ്യാപിക്കും. മന്ത്രിസഭാ യോഗമാകും ഇക്കാര്യത്തിൽ തീരുമാനമെടുക്കുക. അത്‌ലറ്റിക്സില് രാജ്യത്തിന്റെ ആദ്യ സ്വര്‍ണ മെഡല് നേടിയ നീരജ് ചോപ്രയ്ക്ക് ആറു കോടി രൂപയും ക്ലാസ് വണ് ജോലിയുമാണ് ഹരിയാന സർക്കാർ പ്രഖ്യാപിച്ചത്. ഹോക്കി ടീമംഗങ്ങള്‍ക്ക് ഹരിയാന, പഞ്ചാബ് സര്‍ക്കാരുകൾ…\nനിയമസഭാ കയ്യാങ്കളി കേസില് തിരിച്ചടി ഒഴിവാക്കാന് സംസ്ഥാന സര്‍ക്കാര് ശ്രമം. സുപ്രിംകോടതിയിലെ അപ്പീല് പിന്‍വലിക്കുന്നത് സംസ്ഥാന സര്‍ക്കാര് പരിഗണനയിൽ. മുതിര്‍ന്ന അഭിഭാഷകനുമായി സര്‍ക്കാര് വൃത്തങ്ങള് ചര്‍ച്ച നടത്തി. വിചാരണക്കിടെ എതിര് പരാമര്‍ശമോ നടപടികളോ ഉണ്ടായാല് അപ്പീല് പിന്‍വലിക്കും. മുന്‍ധനമന്ത്രി കെ എം മാണിയെ സംബന്ധിച്ചോ കേസുമായി ബന്ധപ്പെട്ട ആറ് നേതാക്കളെ സംബന്ധിച്ചോ പരാമര്‍ശം ഉത്തരവില് ഉണ്ടായാല്…\nസ്ത്രീകള്‍ക്കും കുട്ടികള്‍ക്കും എതിരെയുള്ള അതിക്രമങ്ങള് ഇല്ലാതാക്കുന്നതിനും ശൈശവവിവാഹം തടയുന്നതിനുമായി പുതിയ പദ്ധതികള് ആവിഷ്‌കരിച്ച് വനിതാ ശിശു വികസന വകുപ്പ്. ഓണ്‍ലൈന് കൗണ്‍സിലിംഗ്, നിയമസഹായം, പൊലീസ് സഹായം എന്നിവ സൗജന്യമായി സ്ത്രീകള്‍ക്ക് ലഭ്യമാക്കുന്ന പദ്ധതിയാണ് ‘കാതോര്‍ത്ത്’. http://kathorthu.wcd.kerala.gov.in പോര്‍ട്ടലില് രജിസ്റ്റര് ചെയുന്നവര്‍ക്ക് 48 മണിക്കൂറിനുള്ളില് സേവനം ലഭ്യമാകുന്ന രീതിയിലാണ് സംവിധാനം. ശൈശവ വിവാഹം ശ്രദ്ധയില്‍പ്പെട്ടാല് വിവരം ജില്ലാ…


Friday October 22nd, 2021 - 7:49:am\nചുറ്റിയ്ക്കുന്നുവെന്ന് സംവിധായകര് ഇല്ലെന്ന് നിവിന്‍പോളി\nUpdated: Sunday3January 2016 03:25:59 PM\nവിരളിലെന്നാവുന്ന ചിത്രങ്ങള് കൊണ്ടു ആഗ്രഹിച്ചതലങ്ങള് കൈയെത്തി പിടിച്ച താരമാണ് നിവിന്‍പോളി. എന്നാല് പുതുവര്‍ഷത്തില് താരത്തിന്റെ ജാഡയും ചുറ്റിക്കലുമൊക്കെ ഗോസിപ്പ് കോളങ്ങളില് സ്ഥാനം പിടിച്ചിരിക്കുന്നു. താരത്തിന്റെ മെയിന്‍പരിപാടി ചുറ്റിക്കലാണെന്നാണ് സംവിധായകര് ഉയര്‍ത്തുന്ന പരാതി. എന്നാല് താരം ഇത്തരം വാര്‍ത്തകള് നിവിന് നിഷേധിക്കുന്നുണ്ട്.\nതാന് കാരണം ഏതെങ്കിലും സംവിധായകന് ബുദ്ധിമുട്ടായെങ്കില് മാപ്പു ചോദിക്കുന്നതായും നിവിന് പറഞ്ഞു. മുതിര്‍ന്ന സംവിധായകര് വിളിക്കുമ്പോള് അഭിമാനവും സന്തോഷവുമാണ് തോന്നിയിട്ടുള്ളത്. അത് സുഹൃത്തുക്കളോട് ആവേശത്തേടെ പറയാറുണ്ടെന്നും നിവിന് കൂട്ടിച്ചേര്‍ത്തു.എന്നാല് സംവിധായകരോടുള്ള താരത്തിന്റെ ഈ അവഗണനയെ കുറിച്ച് ഡയറക്‌ടേഴ്‌സ് യൂണിയനില് പരാതി ലഭിച്ചിരുന്നതായി ഹരികുമാര് വെളിപ്പെടുത്തി.\nഒരു മുതിര്‍ന്ന സംവിധായകനെ കുളമ്പു രോഗം പിടിപെട്ടയാള് എന്ന് നിവിന് വിളിച്ചതായും പരാതിയുണ്ടെന്ന് ഹരികുമാര് പറഞ്ഞു. സ്വകാര്യ ചാനലിന്റെ സംവാദ പരിപാടിയില് സംസാരിക്കുകയായിരുന്നു അദ്ദേഹം. നിവിന് പോളിയുടെ സാന്നിധ്യത്തിലാണ് ഹരികുമാര് ഇക്കാര്യം വെളിപ്പെടുത്തിയത്.എന്നാല് ഒരു സംവിധായകനെയും മനഃപൂര്‍വം ബുദ്ധിമുട്ടിച്ചില്ലെന്ന് നിവിന് മറുപടി നല്‍കി. ചില തെറ്റിദ്ധാരണകള് ഉണ്ടായിട്ടുണ്ടാകാമെന്നും അദ്ദേഹം കൂട്ടിച്ചേര്‍ത്തു.\nRead more topics: actor, Nivin ,Pauly, extended , apologies ,director, reacting, filmmaker, Harikumar, നിവിന്‍പോളി\nactor Nivin Pauly extended his apologies to directors while reacting to filmmaker Harikumar


actress suhasini's words about megastar mammootty goes viral in social media | കൂടെവിടെയിലെ മമ്മൂട്ടിയും ഇപ്പോഴത്തെ മമ്മൂട്ടിയും ഒരുപോലെ, മെഗാസ്റ്റാറിനെ കുറിച്ച് സുഹാസിനി - Malayalam Filmibeat\n| Updated: Monday, September 13, 2021, 20:14 [IST]\nതെന്നിന്ത്യന് സിനിമാ പ്രേമികളുടെ പ്രിയങ്കരിയായ നായികമാരില് ഒരാളാണ് സുഹാസിനി. വര്‍ഷങ്ങളായി സിനിമാരംഗത്തുളള നടി സൂപ്പര്‍താര ചിത്രങ്ങളില് എല്ലാം നായികയായി എത്തിയിരുന്നു. സൗത്ത് ഇന്ത്യയിലെ മിക്ക സൂപ്പര് താരങ്ങള്‍ക്കൊപ്പവും അഭിനയിച്ച നടി മലയാളത്തിലും നിരവധി സിനിമകളില് എത്തി. മമ്മൂട്ടിയുടെ നായികയായി കൂടെവിടെ എന്ന ചിത്രത്തിലൂടെയാണ് സുഹാസിനി മോളിവുഡില് എത്തിയത്. പദ്മരാജന് സംവിധാനം ചെയ്ത സിനിമയിലൂടെ മികച്ച തുടക്കമാണ് സുഹാസിനിക്ക് മലയാളത്തില് ലഭിച്ചത്.\nകൂടെവിടെക്ക് ശേഷം ഐവി ശശി സംവിധാനം ചെയ്ത അക്ഷരങ്ങള് എന്ന ചിത്രത്തിലും മമ്മൂട്ടിക്കൊപ്പം സുഹാസിനി അഭിനയിച്ചു. എന്‌റെ ഉപാസന, കഥ ഇതുവരെ, പ്രണാമം, രാക്കുയിലിന് രാഗസദസ്സില്, മണിവത്തൂരിലെ ആയിരം ശിവരാത്രികള് തുടങ്ങിയവയാണ് മമ്മൂട്ടിക്കൊപ്പം സുഹാസിനി അഭിനയിച്ച മറ്റ് സിനിമകള്. അതേസമയം മമ്മൂട്ടിയെ കുറിച്ച് ഒരു വീഡിയോയില് സുഹാസിനി പറഞ്ഞ വാക്കുകളാണ് ഇപ്പോള് സോഷ്യല് മീഡിയയില് വൈറലാകുന്നത്.\n1983യില് ഞാന് കണ്ട മമ്മൂട്ടിക്കും 2021ല് കണ്ട മമ്മൂട്ടിക്കും ഒരു വ്യത്യാസവുമില്ല എന്ന് സുഹാസിനി പറയുന്നു. ഇന്നും അതേ സ്മാര്‍ട്ട്, ഹാന്‍ഡ്‌സം, യങ്ങ്, ടാലന്‌റഡ്, ഗ്രേറ്റ് പേഴ്‌സണാലിറ്റിയാണ് മമ്മൂട്ടി. അദ്ദേഹത്തിനൊപ്പം വര്‍ക്ക് ചെയ്യാന് കഴിഞ്ഞതില് ഞാന് വളരെ ഭാഗ്യവതിയാണ്. ഞാന് ആദ്യമായി അഭിനയിച്ച മലയാള സിനിമയിലെ ഹീറോ ആണ് മമ്മൂട്ടി.\nകേരളത്തെ കുറിച്ചും ഇവിടത്തെ ജനങ്ങളെ കുറിച്ചും ഞാന് കൂടുതല് അറിയുന്നത് മമ്മൂട്ടിയിലൂടെയാണ്. കേരളത്തെ കുറിച്ച് ലോകത്തിലെ ഏതൊരാള്‍ക്കും അറിയാന് എന്ത് നല്ല അംബാസിഡറാണ് മമ്മൂട്ടി. ഒരു മലയാളി എങ്ങനെ ആയിരിക്കണമെന്നതിന് പെര്‍ഫക്ട് ഉദാഹരണമാണ് നിങ്ങള്, മമ്മൂട്ടിയെ കുറിച്ച് വീഡിയോയില് സുഹാസിനി പറഞ്ഞു.\nഅതേസമയം മലയാളത്തില് ഇടയ്ക്കിടെയാണ് സുഹാസിനി എത്താറുളളത്. നടി ചെയ്യാറുളള ക്യാരക്ടര് റോളുകളെല്ലാം ശ്രദ്ധേയമാകാറുണ്ട്. മണിരത്‌നവുമായുളള വിവാഹ ശേഷവും സിനിമകളില് സജീവമാണ് സുഹാസിനി. മലയാളത്തിന് പുറമെ തമിഴ്, തെലുങ്ക്, കന്നഡ, ഹിന്ദി ഭാഷകളിലെ നിരവധി സിനിമകളിലും സുഹാസിനി അഭിനയിച്ചു. തമിഴ് ചിത്രം സിന്ധു ഭൈരവിയിലെ പ്രകടനത്തിനാണ് മികച്ച നടിക്കുളള ദേശീയ പുരസ്‌കാരം സുഹാസിനി നേടിയത്.\nകൂടാതെ കേരള, തമിഴ്‌നാട്, ആന്ധ്ര സംസ്ഥാന ചലച്ചിത്ര പുരസ്‌കാരങ്ങളും നടി നേടി. അഭിനയത്തിന് പുറമെ സംവിധായികയായും ഡയലോഗ് റൈറ്ററായും, ക്യാമറ അസിസ്റ്റന്റായുമൊക്കെ സിനിമയുടെ വിവിധ മേഖലകളില് പ്രവര്‍ത്തിച്ച താരമാണ് സുഹാസിനി. മണിരത്‌നത്തിനൊപ്പം തന്നെ സുഹാസിനിയും എപ്പോഴും വാര്‍ത്തകളില് നിറയാറുണ്ട്. സിനിമാപാരമ്പര്യമുളള കുടുംബത്തില് നിന്നുമാണ് സുഹാസിനി എത്തിയത്.\nകമല്‍ഹാസന്റെ സഹോദരന് ചാരു ഹാസന്‌റെ മകളാണ് സുഹാസിനി. അച്ഛന്‌റെയും കമല്‍ഹാസന്‌റെയും പാത പിന്തുടര്‍ന്നാണ് സുഹാസിനിയും സിനിമയില് എത്തിയത്. 1980ല് തമിഴ് ചിത്രം നെഞ്ചത്തെ കിളളാതെയിലൂടെയാണ് സുഹാസിനി സിനിമയില് അരങ്ങേറ്റം കുറിച്ചത്. ആദ്യ ചിത്രത്തിലൂടെ തന്നെ മികച്ച നടിക്കുളള തമിഴ്‌നാട് സംസ്ഥാന ചലച്ചിത്ര പുരസ്‌കാരം നടിക്ക് ലഭിച്ചു. അഭിനേത്രി എന്നതിലുപരി അവതാരകയായും സുഹാസിനി പ്രേക്ഷകര്‍ക്ക് മുന്‍പില് എത്തിയിരുന്നു. നിരവധി തമിഴ് ഷോകളില് അവതാരകയായി സുഹാസിനി എത്തി. പെണ്, ഇന്ദിര, കോഫി എനിവണ്(പുത്തം പുതു കാലെ) തുടങ്ങിയ സിനിമകളാണ് സുഹാസിനിയുടെ സംവിധാനത്തില് പുറത്തിറങ്ങിയത്.\nRead more about: suhasini mammootty മമ്മൂട്ടി സുഹാസിനി\nactress suhasini's words about megastar mammootty goes viral in social media